
ejl ad Al 


ALLAH Ke Naam Se Shuru Karta Hun Jo Bakhshane Wala Nihayat Meharbaan Hai. 
Tamaam Tarifein ALLAH Ke Liye Hain Aur Uske Barguzida Bando Par Salam Ho. 


Ustaaz Hafiz Abu Isa Muhammad Bin Isa Bin Surah Tirmizi Alaihirrehma Ne Farmaya : 


Huliyah Sharif 

Hazrat Anas Bin Malik Radiallahu Ta'ala Anho Farmate Hai Ke Rasool E Khuda € Na To Bohat 
Lambe Thay Aur Na Chhote Qad Ke (Balke Miyana Qad, Lambayi Ki Taraf Mayil Thay) Aur 
Aap Na To Bohat Safed 1 Thay Aur Na Hi Zayda Gandumghu(N), Aap Ke Baal Mubarak Na To 
Zayda Gungraale Thay Aur Na Bilkul Sidhe, ALLAH Ta'ala Ne Aapko 40 Saal Ki Umar Main 
Elaan E Nabuwat Ka Hukm Diya (Elaan Ke Bad) Aap Dus Saal Tak Makka Mukrrama Main 
Rahe Aur Phir Dus Saal Tak Madina Tayyaba Main Rahe, 60 Saal Ki Umar Main Aapka Wisaal 
Huwa Aur Us Waqt Aapke Sar Aur Darhi Main 20 Baal Bhi Safed Na Thay 2 


1 Zayada Safed Rang Jis Main Surkhi Na Ho Aur Zayda Gandumghu(N) Jo Mayil Ba Siyahi Ho, 
Khubsurati Nahin Hai Aur Nabi Akram € Sab Se Zayda Hasin Thay. 


2 Asah Riwayat Ke Mutaabiq Aapki Umar Sharif 63 Saal Hai Galiban Arbo Ke Riwaj Ke 
Mutabiq Kasr Ko Tark Karke Sirf 60 Saal Ka Zikr Kiya Gaya Hai (1g JS c ch eas) Yuhi 
Makka Mkurrama Main Qayam Tera Saal Tha. 


Hazrat Anas Bin Malik Radiallahu Ta'ala Anho Farmate Hai Ke Rasoolallah Œ Na To Daraaz 
Qad Thay Aur Na Hi Chhote Qad Ke Thay Balke Aapka Qad Mubarak Darmiyana Tha Aur Aap 
Khoobsurat Jism Wale Thay, Aap Ke Baal Mubarak Na To Zayada Gungriyaale Thay Aur Na Hi 
Bilkul Sidhe Aap Ghandumi Rang Ke Thay Jab Chalte To Qadre Aagey Ki Taraf Jhuk Kar 
Chalte. 


Hazrat Abu Ishaaq Rehamtullah Allai Kahte Hai Ke Maine Baraa Bin Aazib Radiallahu Ta'ala 
Anho Ko Farmate Hue Suna Ke Nabi Karim £ Darmyane Qad Thay Aur Aapke Donon 
Kandhon Ke Darmiyan Fasla Tha (Yaani Sina Mubarak Kushada Tha) Aapke Baaal Ghane Aur 
Kaanon Tak Pohchate Thay, Aap Par Surkh (Dharidaar) Chadar Thi Maine Aap Se Zayda 
Khoobsurat Kisi Ko Nahin Dekha. 


Hazrat Baraa Bin Aazib Radiallahu Ta'ala Anho Farmate Hai Ke Maine Koi Zulfon Wala Surkh 
(Dharidar) Jode Main Huzur Se Zayda Khoobsurat Nahin Dekha Aapke Baal Mubarak 
Kandhon Tak Pohchate Thay Aur Aapke Donon Kandhon Ke Darmiyan Fasla Tha Aap Na To 
Chhote Qad Ke Thay Aur Na Hi Aapka Qad Mubarak Zayada Lamba Tha. 

Hazrat Ali Bin Abi Talib Radiallahu Ta'ala Anho Farmate Hai Ke Huzur € Na To Zayada Lambe 
Qad Ke Thay Aur Na Hi Past Qad , Aapki Hatheliyan Aur Paon, Gosht Se Pur Thay Sar 
Mubarak Aur Kandhon Ke Jord Bhari Aur Mazbut Thay Aur Sina Mubaarak Se Naaf Mubarak 
Tak Baalon Ki Ek (Barik Aur Lambi) Lakir Thi Jab Aap Chalte To Agey Ki Janib Jhukao Hota 
Goya Bulandi Se Utar Rahe Hain Maine Na To Aap Se Pehle Aap Jaisa Koi Dekha Aur Na 
Aapke Baad. 


Hazrat Ali Radiallahu Ta'ala Anho Ke Pote Muhammad Bin Ibarhim Farmate Hain Ke Hazrat 
Ali Al Murtaza Radiallahu Ta'ala Anho Rasool E Akram £ Ka Wasf Bayan Karte Huye Farmate 
Hai Thay Ke Aap Na Bohat Lambe Qad Ke Thay Aur Na Hi Zayada Chhote Qad Ke Balke 
Miyana Qad Ke Thay Aur Aapke Baal Mubarak Na To Zayada Ghungriyaale Thay Aur Na Bilkul 
Sidhe Balke Baldar Sidhe Thay. Aapka Jism Ghosht Se Pur Nahin Tha Balke (Chehra Mubarak 
Main) Kisi Qadr Gholayi Thi. Aapka Rang Surkhi Mayil Safed Tha. Aankhein Khub Siya 
Surmagin Aur Pakein Ghani Aur Lambi Thi. Jord Aur Kandhon Ke Darmiyan Ki Jagah Mazboot 
Thi, Aam Badan Balon Se Khali Tha Albata Sine Se Naaf Tak Balon Ki Ek Barik Aur Lambi Lakir 
Thi. 


Aapki Hatheliyan Aur Qadam Pur Ghosht Thay Jab Aap Chalte To Zor Se Paon Uthhate Goya 
Bulandi Se Utar Rahe Hain Jab Aap Kisi Ki Taraf Dekhate To Puri Tarah Dekhte Aapke 
Kandhon Ke Darmiyan Mohar E Nabuwat Thi Aur Aap Aakhri Nabi Hain. Aap Dil Ke Bade 
Sakhi, Zubaan Ke Nihayat Sache, Nihayat Narm Tabiyat Aur Sharif Tarin Gharane Wale Thay 
Jo Aapko Yakdam Dekhta Us Par Haibat Taari Ho Jati Aur Jo Aapko Jaan Pehchan Se Dekhta 
Mahabbat Karta, Aapki Taarif Karne Wala Kahta Ke Maine Na Aap Se Pehle Aap Jaisa Dekha 
Aur Na Aapke Baad. 


Hazrat Hasan Bin Ali Radiallahu Ta'ala Anho Farmate Hain Ke Maine Apne Mamun Hind Bin 
Abi Halah Se, Jo Huzur € Ke Huliyah Mubaraka Ke Zayada Wassaf Thay Aapke Huliyah 
Mubarak Ke Bare Main Sawal Kiya Aur Meri Khawaish Thi Ke Wo Huzur £ Ke Aausaf Mujhse 
Bayan Karein Taake Main Unhein Yaad Rakh Sakun To Unhone Farmaya Ke Rasoolallah £ 
Zishaan Mauzaz Thay Aap Ke Chehra Anwar Chodwin Raat Ke Chand Ki Tarah Chamkta Tha. 
Aap Nihayat Mutnasab Qadr Rakhte Thay. Aapka Sar Mubarak Bada Tha Aur Baal Mubaarak 
Qadre Bal Khaye Huye Thay, Agar Sar Ki Mang Khud Bakhud Nikal Aati To Rahne Dete Warna 
Khud Na Nikalte Jab Aap Balon KO Badate To Kanon Ti Lau Se Tajawuz Na Kar Jate, Aap 
Chamakdar Rang Wale Aur Kushada Peshani Wale Thay, Abroo Mubarak Khumdar Barik 
Ghane Aur Juda Juda Thay, Abroon Ke Darmiyan Ek Rag Thi Jo Jalal Ke Waqt Surkh Ho Jati, 
Aapka Naak Mubarak Bulnadi Mayil Nihayat Khoobsurat Aur Roshan Tha, Gaur Se Dekhne 
Wala Aapko Bulnad Bini Khayal Karta. Aapki Darhi Mubarak Ghani Aur Rukhsar Mubarak 
Narm Aur Humwar Thay, Dehan Mubarak Kusshada Tha Aur Danton Main Bhi Farakhi Thi, 
Sine Aur Naaf Ke Darmiyan Balon Ki Barik Lakir Thi. Aap Ki Gardan Goya Murat Ki Gardan Thi, 
Chandi Ki Tarah Saaf, Aapke Aaza, Tanasab Purgosht Aur Kase Huye Thay, Pait Mubarak Aur 
Sina Humwar Tha Aur Kushada Aur Donon Kandhon Ke Darmiyan Fasla Tha, Mazbut Jordon 

Wale Thay, Badan Ka Khula Rahne Wala Hissa Bhi Roshan Tha. Sina Se Naaf Tak Balon Ne Ek 
Barik Khat Banaya Huwa Tha, Us Lakir Ke Siwa Donon Chhatiyan Aur Pait Balon Se Khali Thay 
Albata Donon Kalaiyon,Kandhon Aur Sina Ke Balayi Hissa Main Qadre Baal Thay Kalaiyan 
Daraz Aur Hatheli Faraakh Thi, Hatheliyan Aur Qadam Purghosht Thay, Hathon Aur Pao Ki 
Ungliyan Munasib Taur Par Lambi Thi , Pao Ke Talwe Qadre Gehre Thay, Qadam Humwar 
Thay Aur Unpar Paani Nahin Thhehrta Tha. Jab Chalte To Quwat Se Chalte Waqar Se Paon 
Uthhate Aur Pur Sukoon Kushada Qadam Chalte Jab Chalte (To Yun Malum Hota) Goya 
Bulandi Se Utar Rahe Hain, Jab Kisi Ki Taraf Dekhte To Puri Tarah Mutwajah Ho Kar Dekhte) 
Aap Nichi Nigah Wale Thay Aur Aasman Ki Bajaye Zamin Ki Taraf Zayada Nazar Rakhte. 
Aapka Zayada Tar Dekhna Aankh Ke Kinare Se Hota Tha, Sahaba E Kiram Ko Pehle Rawana 
Farmate Phir Aap Tashrif Laate Aur Jab Kisi Se Milte To Pehle Salam Karte. 


Simak Bin Harb  Radiallahu Ta'aala Anho Farmate Hain Maine Hazrat Jabir Bin Samra 
Radiallahu Ta'ala Anho Ko Farmate Suna Ke Rasoolallah £ Ka Dahan Mubarak Kuasha , 
Aankhein Faraakh Aur Surkhi Mayil Aur Aidiyan Mubarak Dubli Patli Thin. 


Hazrat Jabir Bin Samra Radiallahu Ta'ala Anho Farmate Hain Ke Maine Rasoolallah € Ko 
Chodwin Raat Main (Dharidar) Surkh Yamani Jorde Pehane Huye Dekha Main (Khabi) Aapki 
Taraf Dekhta Aur Kabhi Chand Ki Taraf To Aap Mere Nazdik Yaginan Chand Se Zayada Hasin 
Thay. 


Hazrat Abu Ishaq Radiallahu Ta'ala Anho Farmate Hain Ke Ek Shakhs Ne Bara'a Bin Aazib 
Radiallahu Ta'ala Anho Se Puchha Kya Huzur € Ka Chehra Mubarak Talwar Ki Tarah Tha 
Unhone Kaha Nahin Balke Chand Ki Tarah Tha (Yaani Chehra Mubarak Lamba Nahin Tha 
Balke Qadre Ghol Tha.) 


Hazrat Abu Huraira Radiallahu Ta'ala Anho Farmate Hain Ke Huzur € Safed Rang Thay Ghoya 
Chandi Dhaayi Gayi Hon Aur Aapke Baal Kisi Qadre Sidhe Gungriyale Thay. 


Jabir Bin Abdullah Radiallahu Ta'aa Anho Farmate Hain Ke Rasoolallah £ Ne Farmaya Mujhe 
Ambiyah E Kiram Dikhaye Gaye, Jab Maine Hazrat Musa Alaihissalam Ko Dekha To Wo 
Darmiyana Qad Qabila Shanwa Ke Mardon Se Malum Hote Thay Aur Maine Hazrat Isa Bin 
Mariyum Alaihissalam Ko Dekha To Mere Dekhe Huye Afraad Main Se Unse Zayda Mushaba 
Arwa Bin Masood Radiallahu Ta'ala Anho Thay, Maine Hazrat Ibrahim Alaihissalam Ko Dekha 
To Wo Tumhare Sahib (Nabi Akram €) Se Zayada Mushaba Thay Aur Maine Hazrat Jibrayil 
Alaihissalam KO Dekha To Jinko Maine Dekha Hai Un Main Se Wo Hazrat Dahiya Radiallahu 
Ta'ala Anho Se Zayada Mushaba Thay. 


Hazrat Saeed Juriri Radiallahu Ta'ala Anho Se Riwayat Hai Ke Unhone Hazrat Abul Tufail 
Radiallahu Ta'ala Anho Se Suna Unhone Farmaya Ke Maine Huzur € Ko Dekha Aur Mere 
Siwa Zamin Par Dusra Koi Shakhs Aisa Nahin Raha Jisne Aapko Dekha Ho, Maine (Saeed Juriri 

Ne) Kaha Mujh Se Huzur #Ki Siffat Bayan Kijiye To Unhone Farmaya Aap Safed Rang 
Khoobsurat Aur Darmiyane Qad Ke Thay. 


Hazrat Ibn Abbas Radiallahu Ta'ala Anhuma Farmate Hai Ke Rasoolallah £ Ke Samne Ke 
Daant Mubarak Kushada Thay, Jab Aap Guftghu Farmate To Unse Noor Nikalta Huwa Dikhayi 
Deta. 


Baab 2 Mohar E Nabuwat 


Hazrat Ja'ad Bin Abdirrehma Radiallahu Ta'ala Anho Farmate Hain , Maine Saeeb Bin Yazid 
Radiallahu Ta'ala Anho Ko Farmate Huye Suna Ke Mujhe (Saeeb Bin Yazid) Meri Khala Huzur 
& Ke Paas Le Gayin, Aur Arz Kiya Ya Rasoolallah € (Yeh) Mera Bhanja Bimar Hai To Huzur 
Akram # Ne Mere Sar Par Dast E Mubarak Phaira Aur Mere Liye Barkat Ki Dua Farmayi, Phir 
Aap Ne Wuzu Farmaya To Maine Aapke Wuzu Mubarak Ka Bacha Huwa Paani Piya Phir 
Maine Huzur # Ki Pithh Ke Pichhe Khade Hokar Mohar E Nabuwat Ko Dekha Jo Aapke Donon 
Kandhon Ke Darmiyan Thi, Wo (Mohar E Nabuwat) Mashari Ke Batan Ki Misl Thi. 


Hazrat Jabir Bin Samra Radiallahu Ta'ala Anho Farmate Hain Maine Rasoolallah £ Ke Donon 
Kandhon Ke Darmiyan Kabutari Ke Ande Ki Tarah Surkh Gadud Dekhi 


Hazrat Aasim Bin Amr Bin Qatada Radiallahu Ta'ala Anhm Apni Dadi Hazrat Rumisa 
Radiallahu Ta'ala Anha Se Riwayat Karte Hain Ke Unhone (Rumisa Ne) Farmaya Maine 
Rasoolallah £ Se Suna (Dauran Halika Main Huzur # Ke Itane Qarib Thi Ke Agar Chahti To 
Aapke Donon Kandhon Ke Darmiyan Mohar E Nabuwat Ko Bhosa De Deti) Aapne Saad Bin 
Muaaz Radiallahu Ta'ala Anho Ke Bare Main Farmaya (Jis Din Unka Intqaal Huwa) In (Hazrat 
Saad) Ke Liye Allah Ta'ala Ka Arsh Harkat Man Aa Gaya (Yaani Khushi Se Jhum Uthha) 


Hazrat Ibrahim Bin Muhammad Radiallahu Ta'ala Anhuma (Hazrat Ali Radiallahu Ta'ala Anho 
Ke Pote) Faramte Hain Jab Hazrat Ali Murtaza Karamulah Wz UI Karim Huzur Akram € Ke 
Aausaf Bayan Karte (Phir Hazrat Ibrahim Radiallahu Ta'ala Anho Puri Hadees Bayan Ki Aur 
Farmaya) Aap Ke Donon Kandhon Ke Darmiyan Mohat E Nabuwat Thi Aur Aap (€) Aakhri 
Nabi Hain. 


Hazrat Amr Bin Akhtab Ansari Radiallahu Ta'ala Anho Farmate Hain Ke Huzur € Ne Mujh Se 
Farmaya Aey Abu Zaid ! Mere Qarib Ho Aur Meri Pusht Par Hath Pher Maine Aapki Pusht 
Mubarak Par Hath Phera To Meri Ungliyan Mohar E Nabuwat Par Jaa Lagin Main (Amr Bin 
Akhtab Ke Shagird) Ne Puchha Mohar Nabuwat Kya Hai ? To Farmaya Kuchh Ikthe Baal Thay. 


Hazrat Abdullah Bin Barida Radiallahu Ta'ala Anho Farmate Hain Maine Apne Walid 
Mukarram Hazrat Barida Radiallahu Ta'ala Anho Ko Kahte Huye Suna Ke Jab Hazrat Salman 
Farsi Radiallahu Ta'ala Anho Madina Tayyba Aaye To Barah E Risalat Main Hazir Huye. Aapke 

Pass Taza Khajooron Ka Ek Khaan Tha Jo Aapne Huzur € Ke Samne Rakh Diya. Aapne 
Farmaya Aey Salman ! Yeh Kya Hai ? Arz Kiya Aapke Liye Aur Aapke Sahaba E Kiram 
Radiallahu Ta'ala Anhum Ke Liye Sadqa Hai. Rasoolallah £ Ne Farmaya Ise Uthha Lo, Hum 
Sadqa Nahin Khaya Karte Rawi Kahte Hain Hazrat Salman Farsi Ne Khaan Uthha Liya, Dusre 
Din Phir Isi Tarah Ki Khajoorein Lakar Bargah E Bekas Panah Main Paish Kin To Aapne 
Farmaya Aey Salman Yeh Kya Hai ? Unhone Arz Kiya Yeh Aapke Liye Tohfa Hai. Is Par Huzur 
# Ne Apne Sahaba E Kiram Se Farmaya Hath Badao (Yaani Khao) Phir Hazrat Salman Farsi 
Radiallahu Ta'ala Anho Ne Aapki Pusht Mubarak Par Mohar E Nabuwat Ko Dekha Aur Aap 
Par Imaan Laye. Hazrat Salman Farsi Radiallahu Ta'ala Anho Yahudi Ke Gulaam Thay, Phir 
Huzur € Ne Aapko Kuchh Dirhamon Se Is Shart Par Kharida Ke Aap Unke (Yahudiyon Ke) Liye 
Khajoor Ke Darkhat Lagaye Aur Unke Phaldaar Hone Tak Hifazat Karein, Phir Huzur € Ne 
Tamaam Darkhat Apne Dast E Mubarak Se Lagaye, Sirf Ek Darkhat Hazrat Farooq E Aazam 
Radiallahu Ta'ala Anho Ne Lagaya Us Ek Khajoor Ke llawa Baqi Tamaam Darkhat Usi Saal 
Phal Laye. Is Par Huzur Aqdas € Ne Farmaya Is Darkhat Ko Kya Huwa ? Hazrat Umar Farooq 
Radiallahu Ta'ala Anho Ne Arz Kiya Ya Rasoolallah £ Wo Darkhat Maine Lagaya Hai Is Par 
Aap Ne Wo Darkhat Ukhed Diya Aur (Dubara) Khud Lagaya To Wo Usi Saal Phaldaar Ho 
Gaya. 


Hazrat Abu Nazarah Radiallahu Ta'ala Anho Farmate Hain Maine Hazrat Abu Saeed Khudri 
Radiallahu Ta'ala Anho Se Huzur £ Ki Mohar E Nabuwat Ke Bare Main Puchha To Unhone 
Farmaya Aapki Pusht Mubarak Par Ubhra Huwa Gosht Tha. 


Hazrat Abdullah Bin Sarjas Radiallahu Ta'ala Anho Farmate Hain Main Huzur £ Ki Bargah 
Main Hazir Huwa. Aap Sahaba E Kiram Main Tashrif Farma Thay. Main Aapke Pichhe Ghuma 
To Huzur € Meri Muraad Samjh Gaye Aur Chadar Mubarak Apni Pusht Se Hatayi Aur Maine 
Aapke Dono Shanon Ke Darmiyan Mohar E Nabuwat Dekhi Mutthi Ki Tarah Thi Jis Ke Gird Til 
Ho Goya Wo Mase Hai Phir Maine Mohar E Nabuwat Ko Bhosa Diya Aur Arz Kiya Ya 
Rasoolallah & ! Allah Aapki Magfirat Farmaye Aapne Farmaya Aur Tujhe Bhi) Sahaba E Kiram 
Ne Farmaya (Aey Abdullah Bin Sarjas) Huzur € Ne Tere Liye Bakhshish Ki Dua Farmayi Aapne 
Farmaya Han ! Aur Tumhare Liye Bhi Aur Phir Aapne Yeh Aayat Tilawat Ki "Aur Apne Khason 
Aur (Aam) Momin Mardo Aur Auraton Ke Gunahon Ke Liye Bakhshish Mangein. 


Baab 3 Muhe Mubaarak 


Hazrat Anas Bin Malik Radiallahu Ta'ala Anho Farmate Hain Huzur £ Ke Baal Mubarak 
Kanon Ke Nisf Tak Pohchate Thay. 


Shamail E Nabwiyaah 


Hazrat Aayesha Radiallahu Ta'ala Anha Farmati Hain Main Aur Rasool E Akram € Ek Bartan 
Se Gusal Kiya Karte Thay (Darmiyan Main Parda Hota Tha) Aur Aapke Baal Mubarak 
Kandhon Se Kuchh Uper Aur Kanon Se Qadre Niche Hote Thay. 


Hazrat Baraa Bin Aazib Radiallahu Ta'ala Anho Farmate Hain Huzur € Miyana Qad Thay. 
Aapke Donon Kandhon Ke Darmiyan Fasla Tha (Yaani Sina Mubarak Kushada Tha) Aur Aapke 
Baal Mubarak Kanon Ki Lau Tak Pohchate Thay. 


Hazrat Qatada Radiallahu Ta'ala Anho Farmate Hain Maine Hazrat Anas Radiallahu Ta'ala 
Anho Se Puchha Huzur € Ke Baal Mubarak Kaise Thay ? Unhone Farmaya Na To Zayda 
Gungriyale Thay Aur Na Bilkul Sidhe Aur Aapke Baal Mubarak Kaanon Ki Lau Tak Pohchate 
Thay. 


Hazrat Umme Haani Binte Abi Talib Radiallahu Ta'ala Anha Farmati Hain Makka Mukarrrama 
Main Ek Martaba Rasoolallah £ Humare Ghar Tashrif Laye (To Maine Dekha) Ke Aapke Char 
Gesu Mubarak Tay. 


Hazrat Anas Radiallahu Ta'ala Anho Se Riwayat Hai Ke Huzur € Ke Baal Mubarak Kanon Ke 
Darmiyan Tak Thay. 


Hazrat Abdullah Bin Abbas Radiallahu Ta'ala Anho Farmate Hain , Rasoolallah SS (Shuru 
Shuru Main) Apne Balon Ko Bagair Mang Ke Chhodate Thay (Kyonke) Mushrikin Apne Saro Ki 
Mang Nikalte Thay Jabke Ahl E Kitaab Apne Balon Ko Bagair Mang Ke Chhodate Thay Aur 
Huzur € In Umoor Main Ahl E Kitab Ke Mawafiq Kam Karte Thay Jin Main Koi (Mustqil) Hukm 
Nazil Na Hota Bad Main Aap Apne Sar Mubarak Ki Mang Nikalte Thay. 


Hazrat Umme Haani Radiallahu Ta'ala Anha Farmati Hain Maine Huzur £ Ke Baal Mubarak 
Char Hisson Main Taqsim Dikhein. 


Baab 4 Kangi Karna 


Hazrat Aayesha Siddiqa Radiallahu Ta'ala Anha Farmati Hain Main Huzur € Ke Sar Mubarak 
Ko Kangi Kiya Karti Thi Is Haal Main Ke Main Haiza Hoti Thi. 


Hazrat Anas Bin Malik Radiallahu Ta'ala Anho Farmate Hain Rasoolallah € Aksar Sar 
Mubarak Main Kangi Kiya Karte Thay Tel Lagate Aur Darhi Mubarak Main Kangi Kiya Karte 
Thay Aur Aksar Dastar Mubarak Ke Nich Ek (Chota Sa) Rumal Rakhte Thay Yahan Tak Ke Wo 
Kapda Tel Se Tar Rahta Tha. 


Hazrat Aayesha Radiallahu Ta'ala Anha Farmati Hai Rasoolallah £ Taharat Farmane, Kangi 
Istemal Farmane Aur Juta Pehane Main Dayi Taraf Se Shuru Karna Pasand Farmate Thay. 


Hazrat Abdullah Bin Mugaffal Radiallahu Ta'ala Anho Farmate Hain Rasoolallah # Ne Rozana 
Kangi Karne Se Manah Farmaya. 

Sahaba E Rasool Main Se Ek Sahabi Farmate Hain Ke Huzur £ Kabhi Kabaar Kangi Farmaya 
Karte Thay. 


Baab 5 Muh E Mubarak 


Hazrat Qatada Radiallahu Ta'ala Anho Farmate Hain Maine Hazrat Anas Bin Malik Radiallahu 
Ta'ala Anho Se Puchha Kya Rasoolallah £ Ne Khizaab Istemal Farmaya ? Unhone Jawab Diya 
(Ke Baal) Khizab Ki Had Ko Pohche Hi Na Thay, Sirf Aapki Kanpatiyon Main Kuchh Safedi Thi 
Lekin Hazrat Abu Bakar Siddiq Radiallahu Ta'ala Anho Ne Mehandi Aur Wasma Se Khizab 
Lagaya. 


Hazrat Anas Radiallahu Ta'ala Anho Farmate Hain Ke Maine Huzur £ Ke Sar Mubarak Darhi 
Main Sirf 14 Baal Safed Shumar Kiye 


Hazrat Simak Bin Harb Radiallahu Ta'ala Anho Farmate Hain Maine Suna Ke Hazrat Jabir Bin 
Samrah Radiallahu Ta'ala Anho Se Huzur € Ke Safed Balon Ke Bare Main Sawal Kiya Gaya To 
Aapne Farmaya Jab Aap Sar Mubarak Main Tel Lagate To Safedi Nazar Na Aati Aur Jab Tel Na 
Lagate To Kuchh (Safedi) Nazar Aati. 


Hazrat Ibn Umar Radiallahu Ta'ala Anho Farmate Hain Huzur € Ke Taqriban 20 Baal Safed 
Thay. 


Hazrat Ibn Abbas Radiallahu Ta'ala Anho Farmate Hain Ke Hazrat Abubakar Siddiq Radiallahu 
Ta'ala Anho Ne Arz Kiya Ya Rasoolallah € Aap Par Budape Ke Aasar Zahir Ho Gaye Hain. 
Huzur € Ne Farmaya Mujhe Surah Hud, Waqiah Murslaat Ammyatsa'a Loon, Aur Takweer 
(Ki Tilaawat) Ne Burdha Kar Diya Hai. 


Hazrat Abu Jahifa Radiallahu Ta'ala Anho Farmate Hain Ke Sahaba E Kiram Ne Arz Kiya Ya 
Rasoolallah € (Kya Wajh Hai Ke) Hum Aap Main Budape Ke Aasar Dekhte Hain Aapne 
Farmaya Mujhe Surah Hud Aur Us Jaisi Dusri Suraton Ne Buda Kar Diya Hai. 


Hazrat Abu Ramsa Tamimi (Qabila Tamim Rubaba Se) Farmate Hain Ke Main Aur Mera Ladka 
Huzur £ Ki Bargah Main Hazir Huye Jab Maine Aapko Dekha To Kaha Yeh Allah Ke Nabi sz 
Hain, Aap Par (Us Waqt) Do Sabz Kapde Thay Aur Aap Ke Balon Me Safedi Numaya Thi Jo 
Surkh Rang Ki Thi. 


Hazrat Simaak Bin Harb Radiallahu Ta'ala Anho Farmate Hain, Hazrat Jabir Bin Samra 
Radiallahu Ta'ala Anho Se Puchha Gaya Ke Huzur € Ke Sar Mubarak Main Safed Baal Thay ? 
Unhone Farmaya Aap € Ke Sar Mubarak Ki Mang Main Sirf Chand Baal Safed Thay, Jab Aap 
Tel Lagate To Wo Chhup Jate. 

6 Baab Khizaab 


Hazrat Abu Rimsha Radiallahu Ta'ala Anho Farmate Hain Main Apne Ladke Ke Lekar 
Rasoolallah £ Ki Bargah Main Hazir Huwa, Aap Ne Farmaya Tera Beta Yeh Hai ? Maine Arz 
Kiya Han Ya Rasoolallah ! Aap Gawah Rahein, Aapne Farmaya Iska Wabaal Tujh Par Nahin 
Aur Tera Wabaal Is Par Nahin (Yaani Arbo Ki Jahilana Rasam Ke Mutabiq Bete Ke Jurm Main 
Baap Aur Aur Baap Ke Jurm Main Beta Nahin Pakda Jayega) Rawi Ne Kaha Ke Maine Aap Par 
Surkh Budapa Dekha. 


Hazrat Usman Bin Mawhab Radiallahu Ta'ala Anho Farmate Hain, Hazrat Abu Huraira 
Radiallahu Ta'ala Anho Se Puchha Gaya Kya Huzur € Ne Khizaab Lagaya ? Aap Ne Farmaya 
Han, (Kabhi Kabaar Apa Sar Main Dard Ki Wajh Se Mehndi Lagate Jisko Yahan Khizaab Se 
Tabeer Kiya Gaya) 


Bashir Bin Khasasiya Ki Zauja Hazrat Jahzama Farmati Hai Maine Huzur € Ko Apne Khana E 
Aqdas Se Bahar Tashrif Late Huye Dekha Aapne Gusal Farmaya Tha Aur Aap Sar Mubarak 
Jhad Rahe Thay Aur Aap Ke Sar Mubarak Main Khushboo Ka Asar Tha Ya Mehandi Ka , Is 
Main (Rawi Ke) Ustad Ko Shak Huwa. 


Hazrat Anas Radiallahu Ta'ala Anho Farmate Hain Maine Rasoolallah # Ke Baal Mubarak 
Khizaab Lage Huye Dekhe, Hazrat Hamaad Farmate Hain Mujhe Hazrat Muhammad Bin Agil 
Ke Sahibzade Hazrat Abdullah Radiallahu Ta'ala Anhum Ne Bataya Ke Maine Hazrat Anas Bin 
Malik Radiallahu Ta'ala Anhuma) Ke Paas Huzur € Ka Khizaab Laga Huwa Baal Mubarka 
Dekha. 


Baab 7 Surma Lagana 

Hazrat Ibn Abbas Radiallahu Ta'ala Anho Farmate Hain Beshak Nabi Akram € Ne Farmaya 
Siyah Surma Lagaya Karo Kyonke Wo Aankhon Ko Roshan Karta Hai Aur Palkon Ke Baal Paida 
Karta Hai Aur Unhone Bataya Ke Huzur € Ke Pass Ek Surmadani Thi Us Main Se Aap Har 
Raat Tin Martaba Ek Aankh Main Aur Tin Martaba Dusri Aankh Main Surma Lagate Thay. 


Hazrat Ibn Abbas Radiallahu Ta'ala Anho Farmate Hain Nabi Akram € Har Raat Sone Se Qabil 
Donon Aankhon Main Tin Tin Martaba Siyah Surma Lagate Thay Aur Yazid Bin Haron Ne Apni 
Hadees Main Farmaya Ke Nabi Paak € Ke Paas Ek Surmadani Thi Jis Main Se Sote Waqt Har 
Aankh Main Tin Tin Martaba Surma Lagaya Karte Thay. 


Hazrat Jabir Radiallahu Ta'ala Anho Farmate Hain Rasoolallah £ Ne Farmaya Sote Waqt 
Siyah Surma Zaroor Lagaya Karo Kyonke Yeh Aankhon Ko Roshan Karta Hai Aur Baal Ugata 
Hai. 


Hazrat Ibn Abbas Radiallahu Ta'ala Anhuma Farmate Hain Beshak (Tumhara) Sab Se Achha 
Surma Siyah Surma Hai Jo Aankhon Ko Roshan Karta Aur Baal Ugata Hai. 

Hazrat Ibn Umar Radiallahu Ta'ala Anho Farmate Hain Ke Nabi Akram € Ne Farmaya Siyah 
Surma Lagaya Karo Kyonke Yeh Aankhon Ko Roshan Karta Aur Baal Ugata Hai. 


Baab 8 Libaas Mubarak 
Hazrat Umme Salma Radiallahu Ta'ala Anha Farmati Hai Huzur £ Ko Sab Se Zayada Pasand 
Libaas Qamis (Kurta) Thi. 


Hazrat Umme Salma Radiallahu Ta'ala Anha Se Marwi Hai Farmati Hain Ke Pasandida Tarin 
Libaas Jo Huzur € Pehna Karte Thay, Qamis Thi. 


Hazrat Asma Bin Yazid Radiallahu Ta'ala Anha Farmati Hai Ke Huzur £ Ki Qamis Mubarak Ki 
Aastin Kalayi Tak Thi. 


Hazrat Muawiayh Bin Qurrah Radiallahu Ta'ala Anhuma Apne Walid Se Riwayat Karte Hai 
(Wo Farmate Hain) Main Qabila Muzina Ke Ek Giroh Main Huzur & Ki Bargah Main Bait Ke 
Liye Hazir Huwa (To Maine Dekha Ke ) Aap € Ki Qamis Khuli Thi Ya Rawi Ne Kaha Ke Qamis 
Ka Batan Khula Tha, Farmate Hain Phir Maine Apna Hath Aapke Kurte Ke Girebaan Main 
Daal Kar Mohar E Nabuwat Ko Chhuwa. 


Hazrat Anas Bin Malik Radiallahu Ta'ala Anho Farmate Hain Beshak Nabi Karim € Is Haal 
Main Bahar Tashrif Laye Ke Aap Hazrat Usama Bin Yazid Radiallahu Ta'ala Anho Par Takiya 
Lagaye Huye Thay Aur Aap Par Yamani Munqash Chadar Thi Jise Aap Ne Donon Kandhon Par 
Dala Huwa Tha, Phir Aap Ne Sahaba E Kiram Ko Namaz Padayi. 


Hazrat Abu Saeed Khudri Radiallahu Ta'ala Anho Farmate Hain Jab Rasoolallah £ Naya Kapda 
Pehante To Uska Khas Naam Lete Pagdi, Kurta Ya Chadar, Phir Farmate Aey ALLAH ! Is Kapde 
Ke Pehanaane Par Teri Sana Karta Hu Main Tujh Se Uski Aur Jiske Liye Yeh Banaya Gaya Uski 
Bhalayi Chahta Hun Aur Tujh Se Uske Shar Aur Jiske Liye Yeh Banaya Gaya Hai, Us Chiz Ke 
Shar Se Panah Chahta Hun. 


Hazrat Anas Bin Malik Radiallahu Ta'ala Anho Farmate Hain Huzur $ Ka Pasandida Tarin 
Kapda Jise Aap Pehante Thay, Yamani Munqash Chadrein Thi, Hazrat Awn Apne Walid Abu 
Jahifa Radiallahu Ta'ala Anho Se Riwayat Karte Hain Unhone (Hazrat Abu Jahifa Radiallahu 
Ta'ala Anho) Ne Farmaya, Maine Huzur # Ko Dekha, Aap Par Surkh Joda Tha Goya Ke Main 
Ab Bhi Aapki Pindliyon Ki Chamak Dekh Raha Hun, Hazrat Sufiyan Kahte Hain Ke Mere 
Khayal Main Wo Yamani Chadarein Thi. 


Hazrat Baraa Bin Aazib Radiallahu Ta'ala Anho Farmate Hain Maine (Dharidar) Surkh Jode 
Main Huzur Akram € Se Zayada Khoobsurat Koi Nahin Dekha Huzur € Ke Baal Mubarak 
Kanon Ke Qarib Tak Pohanchate Thay. 


Hazrat Abu Ramsha Radiallahu Ta'ala Anho Farmate Hain Ke Maine Huzur € Ko Is Haal Main 
Dekha Ke Aap Par Do Sabz Chadrein Thi. 

Hazrat Qila Bin Makhrama Radiallahu Ta'alaa Anha Farmati Hain Ke Maine Rasoolallah # Ko 
Dekha Ke Aap Par Do Purani Chadrein Thi Jo Zaafraan Main Rangi, Huyi Thi Aur Ab Rang Ka 
Asar Zahil Ho Chuka Tha. Is Hadees Main Mazid Lamba Waqiah Maujood Hai. 


Hazrat Ibne Abbas Radiallahu Ta'ala Anha Farmate Hain Ke Rasoolallah £ Farmate Hain Tum 
Safed Kapde Zaroor Pehano, Tumhare Zinda Bhi Pehane Aur Murdon Ko Bhi Yahi Kafan Do 
Kyonke Yeh Behtarin Kapde Hain. 


Hazrat Samrah Bin Jundub Radiallahu Ta'ala Anho Farmate Hain Ke Rasoolallah € Ne 
Farmaya Khud Bhi Safed Kapde Pehano Aur Murdon Ko Bhi Unhin Main Kafan Pehnao 
Kyonke Yeh Kapde Zayada Pakiza Aur Suthare Hain. 


Hazrat Aayesha Radiallahu Ta'ala Anha Farmati Hain Ek Din Rasoolallah £ Subah Ke Waqt 
Bahar Tashrif Le Gaye Is Haal Main Ke Aap Par Siya Balon Wala Ek Kambal Tha. 


Hazrat Arwa Radiallahu Ta'ala Anho Apne Walid Mugira Bin Shaiba (Radiallahu Ta'ala 
Anhuma) Se Riwayat Karte Hain, Unhone (Hazrat Mugira Ne) Farmaya Ke Huzur € Ne Tang 
Aastinon Wala Rumi Jubba Pehna. 


Aapki Ma'aishat 


Hazrat Muhammad Bin Sireen Ta'ala Ta'ala Anho Farmate Hain Ke Hum Hazrat Abu Huraira 
Radiallahu Ta'ala Anho Ke Paas Thay. Un Par Gird Se Range Huye Kattan Ke Do Kapde Thay 
Aap Ne Ek Kapde Se Naak Saaf Kiya Aur Farmaya Wah Wah ! Abu Huraira Kattan Main Naak 
Saaf Karta Hai (Phir Farmaya) Maine Dekha Ke Main Mimber E Rasool E Khuda € Aur Hazrat 
Aayesha Radiallahu Ta'ala Anha Ke Hujra Mubarak Ke Darmiyan Gash Khaye Huye Gira Pada 
Hun, Ek Aadmi Aaya Aur Usne Majnoon Samj Kar Meri Gardan Par Pao Rakh Diya Halanke 
Main Majnoon Nahin Tha Balke Wo Halat Sirf Bhuk Ki Wajh Se Thi. 


Hazrat Malik Bin Dinar Radiallahu Ta'ala Anho Farmate Hain Ke Nabi Akram € Ne Kabhi Bhi 
Roti Ya Gosht Pait Bhar Kar Nahin Khaya Albata Jamaat Ke Sath Zaroor Khaya. Hazrat Malik 
Radiallahu Ta'ala Anho Farmate Hain Maine Ek Dehati Se Puchha Ke Zagaf Kya Hai ? To Usne 
Kaha Ke Logon Ke Sath Mil Kar Khana. 


Baab 10 Moza Mubarak 

Hazrat Abu Huraira Radiallahu Ta'ala Anho Apne Walid Se Unhone Farmaya Najashi (Shah 
Habshah Ne) Huzur € Ke Liye Do Siyah Aur Sada Mauze Tohfatan Bheje, Aap Ne Unko Pehna 
Phir Wuzu Kiya Aur Unpar Masah Farmaya. 

Hazrat Mugira Bin Soaba  Radiallahu Ta'ala Anho Ne Rasoolallah £ Ko Bataur Tohfa Do 
Mauze Paish Kiye Aapne Unhein Pehna Aur Israyil Ne Hazrat Jabir Radiallahu Ta'ala Anho Ke 
Waste Se Hazrate Aamir Radiallahu Ta'ala Anho Se Riwayat Ki Ke Ek Jubba Bhi (Paish Kiya) 
Aap Ne Unhein Pehna Yahan Tak Ke Wo (Purane Hokar) Phat Gaye Aur Huzur € Ko Ye 
Bataya Nahin Gaya Tha Ke Wo Zibah Kiye Huye Janwaron Ke Hai Ya Nahin 


Baab 11 Nalain Mubarak 


Hazrat Qatada Radiallahu Ta'ala Anho Farmate Hain, Maine Hazrat Anas Bin Malik 
Radiallahu Ta'ala Anho Se Puchha Ke Rasool Akram # Ke Nalain Mubarak Kaise Thay Unhone 
Farmaya Ke In Main Do Tasme Lagey Huye Thay. 


Hazrat Ibn Abbas Radiallah Ta'ala Anhuma Farmate Hain Ke Maine Huzur € Ke Nalain 
Mubarak Main Do Tasme Thay Jo Dohare Thay. 


Hazrat Isa Bin Tahmaan Radiallahu Ta'ala Anho Farmate Hain Hazrat Anas Bin Malik 
Radiallahu Ta'ala Anho Ne Hume Do Payush (Jute) Jin Par Baal Nahin Thay, Nikal Kar Dikhaye 
(Yaani Kisi Sanduq Wagaira Se) Rawi Kahte Hain Mujh Se Hazrat Sabit Ne Bayan Kiya Aur 
Unko Hazrat Anas Radiallahu Ta'ala Anho Ne Bataya Ke Wo Huzur € Ke Nalain Pak Thay. 


Hazrat Ubaid Bin Jurij Radiallahu Ta'ala Anho Farmate Hain Maine Hazrat Ibn Umar 
Radiallahu Ta'ala Anhuma Se Puchha Ke (Kya Wajh Hai) Main Dekhta Hun Ke Aap Bagair 
Balon Wali Jutiyan Pehane Huye Hain Unhone Farmaya Maine Huzur £ Ko Dekha Ke Aapke 
Nalain Paak Par Baal Nahin Hote Thay Aur Aap Unhi Main Wuzu Farmate Thay Aur Main Bhi 
Wahi Nalain Pehanana Pasand Karta Hun. 


Hazrat Abu Huraira Radiallahu Ta'ala Anho Farmate Hain Ke Huzur € Ke Nalain Mubarak 
Main Tasme Lage Huye Thay. 


Hazrat Amr Bin Haris Radiallauh Ta'ala Anho Farmate Hain Maine Huzur £ Ko Dekha Ke Aap 
Do (Dohre Sile Huye Juton Main Namaz Padate Thay. 


Hazrat Abu Huraira Radiallahu Ta'ala Anho Farmate Hain Ke Nabi Karim £ Ne Farmaya Tum 
Main Se Koi Shakhs Ek Jute Main Na Chale, Ya To Donon Jute Pehane Ya Donon Utar De. 


Hazrat Jabir Radiallahu Ta'ala Anho Farmate Hain Nabi Paak £ Ne Bayein Hath Se Khane Aur 
Ek Jute Main Chalne Se Manah Farmaya. 

Hazrat Abu Huraira Radiallahu Ta'ala Anho Farmate Hai Nabi Karim £ Ne Farmaya Jab Tum 
Main Se Koi Juta Pehane To Pehle Dayan Pehane Aur Jab Utare To Pehle Bayan Utare Pas, 
Daya , Pehane Main Awwal Aur Utarne Main Aakhir Hona Chahiye. 


Hazrat Aayesha Radiallahu Ta'ala Anha Farmati Hain Huzur € Kangi Karne Juta Pehanane Aur 
Wuzu Karne Hattal Imkaan Daiyein Ko Pasand Farmate Thay. 


Hazrat Abu Huraira Radiallahu Ta'ala Anho Farmate Hain Ke Huzurr € Hazrat Abubakar 
Siddiq Radiallahu Ta'ala Anho Aur Hazrat Umar Farooq Radiallahu Ta'ala Anhuma Ke Nalain 
Mubarak Main Do Tasme Thay Aur Ek Tasma Lagane Wale Pehle Shakhs Hazrat Hazrat 
Usman Radiallahu Ta'ala Anho Hain. 


Baab 12 Anguthi Mubarak 


Hazrat Anas Bin Malik Radiallahu Ta'ala Anho Farmate Hain Ke Huzur £ Ki Anguthi Chandi Ki 
Thi Aur Uska Nagina Habsh Ka Tha (Habsh Ke Ageeq Wagaira Ka) 


Hazrat Ibn Umar Radiallahu Ta'ala Anho Farmate Hain Beshak Nabi Pak £ Ne Chandi Ki Ek 
Anguthi Banwayi. Aap Us Se Mohar Lagate Thay Aur Pehante Nahin Thay. 


Hazrat Anas Radiallahu Ta'ala Anho Farmate Hain Rasoolallah £ Ki Anguthi Aur Uska Nagina 
(Donon) Chandi Ke Thay. 


Hazrat Anas Bin Malik Radiallahu Ta'ala Anho Farmate Hain Jab Huzur € Ne Ajmi 
Badhshahon Ki Taraf Khutut Likhne Ka Irada Farmaya To Bataya Gaya Ke Ajmi Log Sirf Usi 
Khat Ko Maqbul Karte Hai Jis Par Mohar Lagi Ho, Aapne Anguthi Banwayi Goya Ke Main 
(Rawi) Aapki Hatheli Mubarak Main Uski Safedi (Ab Bhi) Dekh Raha Hun. 


Hazrat Anas Radiallahu Ta'ala Anho Se Riwayat Hai Ke Nabi Akram € Ki Anguthi Ka Naqsh 
Yeh Tha, Ek Satar "Muhammad" Aur Ek Satar "Rasool" Aur Ek Satar "Allah". 


Hazrat Anas Radiallahu Ta'ala Anho Farmate Hain Beshak Nabi Paak £ Ne Kisra , Qaisar Aur 
Najashi Ki Taraf Khat Likha. Aap Se Arz Kiya Gaya Ke Wo (Ajmi Badshah) Mohar Ke Bagair 
Khat Qabool Nahin Karte To Aapne Ek Anguthi Banwayi Jiska Halqa (Ghera) Chandi Ka Tha 
Aur Us Main Muhammad Rasool Allah Naqsh Kiya. 


Hazrat Anas Bin Malik Radiallahu Ta'ala Anho Farmate Hain Ke Jab Rasoolallah £ Baitul Khala 
Main Dakhil Hote To Anguthi Utar Lete. 


Hazrat Ibn Umar Radiallahu Ta'ala Anho Farmate Hain Ke Rasoolallah £ Ne Chandi Ki Ek 
Anguthi Banwayi Jo Aap Ke Dast E Mubarak Main Rahi, Phir (Biltartib) Hazrat Abu Bakar 
Siddiq,Hazrat Farooq E Aazam Aur Hazrat Usman Gani (Radiallahu Ta'la Aanhum) Ke Hathon 
Main Rahi Aur Bad Aza(N) Aris Ke Kunwe Main Gir Gayi. Uska Naqsh "Muhammad 
Rasoolallah" Tha. 

Baab13 Dahein Haath Main Anguthhi Pehanna 
Hazrat Ali Bin Abi Talib Radiallahu Ta'ala Anho Farmate Hain Beshak Rasoolallah & Dahein 
Hath Main Anguthhin Pehanate Thay. 


Hazrat Hamaad Bin Salma Radiallahu Ta'ala Anho Farmate Hain Maine Abu Rafeh Ko Dahein 
Hath Main Anguthhi Pehane Huye Dekha To Uski Wajh Puchhi, Unhone Farmaya Ke Maine 
Abdullah Bin Jafar Ko Dahein Hath Main Anguthhi Pehane Huye Dekha Aur Hazrat Abdullah 
Bin Jafar Ne Farmaya Nabi Pak € Dahein Hath Main Anguthhi Pehante Thay. 


Hazrat Abdullah Bin Jafar Radiallahu Ta'ala Anho Farmate Hain Beshak Nabi Karim Dahein 
Hath Main Anguthhi Pehna Karte Thay. 


Hazrat Jabir Bin Abdullah Radiallahu Ta'ala Anho Farmate Hain Ke Beshak Nabi Karim £ 
Dahein Hath Main Anguthhi Pehna Karte Thay. 


Hazrat Abi Salt Bin Abdullah Radiallahu Ta'ala Anho Farmate Hain Hazrat Ibn Abbas 
Radiallahu Ta'ala Anhuma Dahein Hath Main Anguthi Pehnate Thay Aur Mera Yahi Khayal 
Hai Ke Unhone (Hazrat Ibn Abbas Radiallahu Ta'ala Anhuma) Ne Farmaya Ke Huzur € Dahein 
Hath Main Anguthi Pehanate Thay. 


Hazrat Ibn Umar Radiallahu Ta'ala Anho Farmate Hain Ke Beshak Rasoolallah £ Ne Chandi Ki 
Anguthi Banwayi. Aap Uska Nagina Hatheli Ki Taraf Rakhte Thay Aur Usmain Muhammad 
Rasoolallah Kunda Hai Aur Aapne Dusron Ko Yeh Naqsh Kundwa Ne Se Manah Farmaya Aur 
Yahi Wo Anguthi Thi Jo Mu'aiqib (Hazrat Usman Radiallahu Ta'ala Anho Ke Khadim) Ke Hath 
Se Cha Aris Main Gir Gayi. 


Hazrat Jafar Bin Muhammad Radiallahu Ta'ala Anhuma Apne Walid Se Riwayat Karte Hain 
Unhone Farmaya Ke Imaam Hasan Wa Imaam Husain Radiallahu Ta'ala Anhuma Bahein Hath 
Main Anguthhi Pehna Karte Thay. 


Hazrat Anas Bin Malik Radiallahu Ta'ala Anhuma Farmate Hain Ke Beshak Nabi Karim £ 
Dahein Hath Main Anguthi Pehna Karte Thay. 


Hazrat Anas Radiallahu Ta'ala Anho Farmate Hain Ke Bila Shuba Nabi Akram € Bayein Hath 
Main Anguthi Pehante Thay. Yeh Bhi Sahih Nahin Hai. 


Hazrat Ibn Umar Radiallahu Ta'ala Anhuma Farmate Hain Ke Rasoolallah # Ne Sone Ki 
Anguthi Banwayi , Aap Use Dahein Hath Main Pehante Thay (Aapko Dekh Kar) Logon Ne Bhi 
Sone Ki Anguthhiyan Banwayi Phir Huzur € Ne Use Utar Diya Aur Farmaya Ke Ab Main Ise 
Kabhi Nahin Pehanuga Chunache Aur Logon Ne Bhi Apni Anguthhiyan Utar Din. 


Baab 14 Talwar Mubarak 

Hazrat Anas Radiallahu Ta'ala Anho Farmate Hain Ke Rasoolallah & Ki Talwar Ka Qabza 
Chandi Ka Bana Huwa Tha. 


Hazrat Saeed Bin Abi AL Hasan Radiallahu Ta'ala Anho Farmate Hain Ke Rasoolallah £ Ki 
Talwar Ka Qabza Chandi Ka Tha. 


Hazrat Abdullah Bin Saeed Ke Ladke Hazrat Hud Apne Dada Hazrat Saeed(Radiallahu Ta'ala 
Anho) Se Riwayat Karte Hain, Unhone Farmaya Ke Nabi Paak € Fateh Makka Ke Din Jab 
Shehar Main Dakhil Huye To Aapki Talwar Par Sona Aur Chandi Chade Huye Thay, Talib 
(Rawi) Kahte Hai Maine (Hud Se) Chandi Ke Bare Main Puchha To Unhone Kaha Ke Talwar Ka 
Qabza Chandi Ka Tha. 


Hazrat Ibn Seerin Radiallahu Ta'ala Anho Farmate Hain Ke Maine Apni Talwar Samra Bin 
Jundub Ki Talwar Ki Tarah Banawayi Aur Samra Ne Kaha Ke Maine Apni Talwar Rasoolallah & 
Ki Talwar Ki Tarz Par Banwayi Hai Aur Wo Talwar Banu Hanif Qabila (Ki Talwaron) Ki Saakht 
Par Thi. 


Baab 15 Zira Mubarak 

Hazrat Zubair Bin Awwam Radiallahu Ta'ala Anho Farmate Hain Ke Jung E Ohad Ke Din Nabi 
Karim € Par Do Zirhein Thin Aap Ek Chattan Par Chadne Lage Lekin (Zakhmo Ki Kasrat Ke 
Sabab) Aap Na Chad Sake Chunache Aap Ne Hazrat Talha Radiallahu Ta'ala Anho Ko Niche 
Bithhaya Aur Uper Chade Yahan Tak Ek Chattan Par Ja Bethhe (Rawi Kahte Hai Ke) Maine 
Huzur £ Ko Farmate Huye Suna Ke Talha Ne (Apne Liye Jannat )Wajeeb Karli. 


Hazrat Saib Bin Yazid Radiallahu Ta'ala Anho Farmate Hain Ke Bila Shuba Rasoolallah £ Ne 
Jung E Ohad Ke Din Do Zirhein Ek Dusri Ke Uper Pehani Huyi Thin. 


Baab 16 Khood Mubaark 

Hazrat Anas Bin Malik Radiallahu Ta'ala Anho Farmate Hain Ke Jab Nabi Karim € Makka 
Mukarrama Main Dakhil Huye To Aap Ke Sar Par Khood Tha. Aap Se Arz Kiya Gaya Yeh Ibn 
Khatal (Murtad) Kabba Sharif Ke Pardon Ko Pakade Khada Hai, Aapne Farmaya Use Qatal 
Kardo. 


Hazrat Anas Bin Malik Radiallahu Ta'ala Anho (Hi) Farmate Hai Ke Rasool Akram € Jab Fateh 
Makka Ke Din Makka Mukarrama Main Dakhil Huye Us Waqt Aapke Sar Par Khood Tha (Rawi 
Kahta Hai) Jab Aapne Khood Utara To Ek Shakhs Ne Aakar Bataya Yeh Ibn Khatal Kabba Ke 
Pardo Ko Pakde Khada Hai, Huzur € Ne Farmaya Use Qatal Kardo. Ibne Shihaab Kahte Hai 
Mujhe Yeh Khabar Pohchi Hai Ke Rasoolallah £ Ne Us Din Ahram Nahin Bandha Huwa Tha 


Baab 17 Dastaar Mubaarak 

Hazrat Jabir Radiallahu Ta'ala Anho Farmate Hain Ke Jab Nabi Karim € Fateh E Makka Ke Din 
Makka Mukarrama Main Dakhil Huye (Us Waqt) Aapke Sar Mubarak Par Siya Rang Ki Pagdi 
Thi (Fateh Makka Ke Din Sar E Anwar Par Siyah Imama Aur Uspar Khood Tha. Baaz Hazrat Ne 
Khood Pehane Huye Dekha Aur Baaz Ne Khood Utare Huye Imama Sharif Ke Sath Dekha 
Lihaja Riwayat Main Koi Taaruz Nahin. Mutrjim) 


Hazrat Jaafar Apne Walid Hazrat Amar Bin Haris Radiallahu Ta'ala Anhuma Se Riwayat Karte 
Hain Ke Unhone Farmaya Maine Rasoolallah £ Ke Sar Mubarak Par Siyah Dastaar Dekhi. 


Aur Hazrat Jaafar Hi Se Riwayat Hai Ke Nabi Paak € Khutba Irshad Farma Rahe Thay Aur Aap 
(Ke Sar) Par Siyah Dastar Thi. 


Hazrat Ibn Umar Radiallahu Ta'ala Anhuma Farmate Hai Jab Huzur € Dastar Bandhate To 
Donon Kandhon Ke Darmiyan Simla Chhod Dete , Hazrat Nafeh Farmate Hain Ke Hazrat Ibn 
Umar Radiallahu Ta'ala Anhuma Bhi Aisa Hi Kiya Karte Thay. Hazrat Abdullah Farmate Hain 
Ke Maine Qasim Bin Muhammad Aur Hazrat Salem Radiallahu Ta'ala Anhuma Ko Bhi Aisa Hi 
Karte Dekha. 


Hazrat Ibn Abbas Radiallahu Ta'ala Anho Farmate Hain Nabi Paak £ Ne Khutba Diya Aur Us 
Waqt Aap Par Siyah Dastar Thi. 


Baab 18 Tahband Mubarak 

Hazrat Abu Huraira Radiallahu Ta'ala Anho Farmate Hain Ke Ummul Mominin Hazrat 
Aayesha Radiallahu Ta'ala Anha (Hume Khane Ke Liye) Ek Paiwand Lagi Chadar Aur Ek Mota 
Tahband Nikaal Laayi Aur Farmaya In Donon Kapdo Main Huzur € Ka Wisal Huwa. 


Hazrat Ash'at Bin Sulim Radiallahu Ta'ala Anho Farmate Hain Maine Apni Phuphi Se Suna Aur 
Unhone Apne Chacha Se Riwayat Ki, Wo Farmate Hain Main Madina Tayyaba Main Chala Ja 
Raha Tha Ke Achanak Ek Aadmi Ne Pichhe Se Kaha Apna Tahband Uncha Kar Kyonke Yeh 
Nihayat Parhezgari Hai Aur Phir Kapda Hi Der Tak Baaqi Rahta Hai, Maine Pichhe Mud Kar 
Dekha To Huzur € Thay. Maine Arz Kiya Ya Rasoolallah € Yeh To Ek Mamuli Chadar Hai. 
Aapne Farmaya Kya Tere Liye Mera Amal Namuna Nahin Hai Phir Maine Dekha To Aap Ka 
Tahband Pindliyon Ke Nisf Tak Tha. 


Hazrat lyaas Bin Salma Ibnil Aku Radiallahu Ta'ala Anhuma Se Riwayat Karte Hai Unhone 
(Hazrat Salma Radiallahu Ta'ala Anho) Ne Farmaya Ke Hazrat Usman Radiallahu Ta'ala Anho 
Pindali Ke Nisf Tak Tahband Bandhate Thay Aur Farmaya Isi Tarah Mere Aqa Yaani Nabi Pak 
& Ka Tahband Mubarak Tha. 


Hazrat Hujefa Bin Yamaan Radiallahu Ta'ala Anho Farmate Hain Rasoolallah # Ne Meri 
Pindali Ya Apni Pindali Ka Mota Gosht Pakda Aur Farmaya Yeh Tahband Ki Jagah Hai Agar 
Yeh Nahin To Kuchh Niche Aur Agar Yeh Bhi Nahin To Tahband Ko Takhno Par Latkane Ka Koi 
Haq Nahin 


Shamail E Nabwiyaah 


Baab 19 Raftaar Mubaarak 

Hazrat Abu Huraira Radiallahu Ta'ala Anho Farmate Hai Maine Huzur € Se Zayada 
Khubsurat Koi Chiz Nahin Dekhi. Aap Ke Chehra Anwar Main Suraj Chalta Huwa Malum Hota 
Tha Aur Maine Aap Se Zayada Tez Chalne Wala Koi Nahin Dekha, Goya Ke Aap Ke Liye Zamin 
Sameti Jati Thi, Hum Apne Aap Ko Mashqat Main Dalte Thay Aur Aap Be Takluf Chalte Thay. 


Hazrat Ibrahim Bin Muhammad Radiallahu Ta'ala Anhuma (Hazrat Ali Murtaza Radiallahu 
Ta'ala Anho Ke Pote) Ne Rasoolallah £ Ke Aausaf Bayan Kiye Aur Farmaya Jab Huzur € 
Chalte To (Yun) Malum Hota Tha ) Goya Aap Bulandi Se Utar Rahe Hain. 


Hazrat Ali Bin Abi Talib Radiallahu Ta'ala Anho Farmate Hain Jab Rasoolallah £ Chalte To Kisi 
Qadr Aagey Jhuk Kar Chalte. Goya Aap Bulandi Se Utar Rahe Hain. 


Baab 20 Rumaal Mubaarak 

Hazrat Anas Bin Malik Radiallahu Ta'ala Anho Farmate Hain Ke Rasool Akram SS Aksar Dastar 
Mubarak Ke Niche Chhota Rumaal Mubarak Rakhte Thay Aur Wo Kapda Tail Se Bhiga Huwa 
Hota Tha. 


Baab 21 Nashisat Mubarak 

Hazrat Qeela Binte Makhrama Radiallahu Ta'ala Anha Farmati Hain Maine Aa Hazrat € Ko 
Masjid Main Baglon Main Hath Dabaye Dozano Bethhe Dekha(Aap Farmati Hain) Nabi Paak 
# Ko Is Qadr Aajzi Se Bethha Dekh Kar Main Haibat Aur Khauf Se Kaanp Uthhi. 


Hazrat Abada Bin Tamim Radiallahu Ta'ala Anho Apne Chacha Se Riwayat Karte Hain Ke 
Unhone Nabi € Ko Masjid Main Paon Par Paon Rakh Chit Lete Huye Dekha (Aisi Surat Main 
Satar Khulne Ka Andesha Ho To Najaiz Hai) 


Hazrat Rabih Apne Walid Abdul Rehman Ke Waste Se Apne Dada Hazrat Abu Saeed Khudri 
Radiallahu Ta'ala Anhum Se Riwayat Karte Hain Unhone (Hazrat Abu Saeed Khudri) Ne 
Farmaya Jab Rasoolallah £ Masjid Main Bethhate To Donon Hathon Se Ghutanne Bandh 
Lete. 


Baab 22 Takiyah Mubarak 
Hazrat Jabir Bin Samra Radiallahu Ta'ala Anho Farmate Hain Ke Maine Huzur € Ko Takiyah 
Par Apni Bayein Janib Sahara Liye Huye Dekha. 


Hazrat Abdul Rehman Bin Abi Bakr Radiallahu Ta'ala Anhuma Apne Walid Se Bayan Karte 
Hain Ke Nabi Karim € Ne Farmaya Kya Main Tumhein Kabira Gunahon Main Se Bhi Kabira 
Gunah Na Batao ? Sahaba E Kiram Ne Arz Kiya Han Ya Rasoolallah £ Farmaiye ! Aap Ne 

Farmaya Allah Ta'ala Ke Sath Sharik Thhehrana Aur Maa Baap Ki Nafarmani Karna. Rawi 
Kahte Hain Huzur € Takiyah Lagaye Huye They Phir Sidhe Hokar Bethh Gaye Aur Farmaya 
Aur Jhoothi Gawahi Bhi. Ya Farmaya Jhoothi Baat Rawi Kahte Hain Ke Rasoolallah # Kalima 
Farmate Rahe Yahan Tak Ke Hum Kah Uthhe Kash ! Aap Khamosh Ho Jayein. 


Hazrat Abu Jaheefa Radiallahu Ta'ala Anho Farmate Hain Ke Rasoolallah # Ne Farmaya 
Main Takiyah Laga Kar (Khana) Nahin Khata. 


Hazrat Ali Bin Aqmar Radiallahu Ta'ala Anho Farmate Hain Ke Maine Abu Jahifa Radiallahu 
Ta'ala Anho Ko Kahte Huye Suna Ke Aa Hazrat $ Ne Farmaya Main Takiyah Laga Kar (Khana) 
Nahin Khata. 


Hazrat Jabir Bin Samrah Radiallahu Ta'ala Anho Farmate Hain Ke Maine Nabi Karim £ Ko 
Takiyah Lagaye Huye Dekha. 


Baab 23 Takiyah Mubarak Lagana 

Hazrat Anas Radiallahu Ta'ala Anho Farmate Hain Ke Aa Hazrat € Marz Ki Halat Main 
Hazrat Usama Radiallahu Ta'ala Anho Par Taik Lagaye Ghar Se Bahir Tashrif Laaye Us Waqt 
Aapne Yamani Munqash Chadar Donon Kandhon Par Daali Huyi Thi Phir Aapne Namaz 
Padayi. 


Hazrat Fazal Bin Abbas Radiallahu Ta'ala Anho Farmate Hain Ke Aa Hazrat € Ke Marz E 
Wisaal Main Aapke Paas Hazir Huwa Aur (Us Waqt) Aapke Sar Mubarak Par Zard Rang Ki 
Patti (Lapeti Huyi) Thi, Maine Salam Arz Kiya To Aap Ne Farmaya Aey Fazal ! Main Ne Arz Kia 
Ya Rasoolallah Hazir Hun ! Aap Ne Farmaya Yeh Patti Mere Sar Par Zor Se Bandh Do! Hazrat 
Fazal Farmate Hain Maine Aisa Hi Kiya Phir Aap Bethh Gaye Aur Apna Dast E Mubaarak Mere 
Kandhe Par Rakh Kar Khade Huye Aur Masjid Main Dakhil Ho Gaye. Is Hadees Main Aur Bhi 
Lamba Qissa Hai. 


Baab 24 Ta'am Mubaarak 


Hazrat Kaab Bin Malik Ke Ek Sahibzade Aap Se Riwayat Karte Hain Ke Nabi Paak € Apni 
Lungliyan Tin Martaba Chatate Thay. 


Hazrat Anas Bin Malik Radiallahu Ta'ala Anho Farmate Hain Nabi Karim $ Jab Khana Khate 
To Apni Tin Ungliyan Chatate. 


Hazrat Abu Juheefa Radiallahu Ta'ala Anho Farmate Hain Ke Nabi Akram € Ne Farmaya 
Main Takiya Laga Kar Khana Nahin Khata. 

Hazrat Kaab Bin Malik Radiallahu Ta'ala Anho Ke Ek Sahibzade Aap Se Riwayat Karte Hain Ke 
Rasoolallah £ Tin Ungliyon Se Khana Khaya Karte Thay Aur Phir Unko Chatate Thay. 


Hazrat Anas Bin Malik Radiallahu Ta'ala Anho Farmate Hain Ke Rasoolallah €& Ki Khidmat E 
Aqdas Main Ek Khajoor Paish Ki Gayi, Maine Dekha Ke Aap Bhuk Ki Wajh Se Akdu Bethhe 
Huye Tanawul Farma Rahe Thay. 


Baab 25 Roti Mubarak 

Hazrat Aayesha Radiallahu Ta'ala Anho Farmati Hain Ke Hazrat Muhammad Mustafa € Ke 
Ghar Walon Ne (Kabhi) Do Din Mutwatir Pait Bhar Par Jaw Ki Roti (Bhi) Nahin Khayi Yahan 
Tak Rasoolallah # Ka Wisaal Ho Gaya. 


Hazrat Suleem Bin Aamir Radiallahu Ta'ala Anho Farmate Hain Maine Hazrat Abu Umama 
Bahili Radiallahu Ta'ala Anho Ko Kahte Huye Suna Ke Rasoolallah £ Ke Ahle Bait Se Jaw Ki Ek 
Roti Bhi Nahin Bacha Karti Thi (Yaani Roti) Kam Hoti Thi) 


Hazrat Ibn Abbas Radiallahu Ta'ala Anhuma Farmate Hain Ke Rasoolallah € Aur Aapke Ahle 
Bait Kayi Ratein Mutwatir Bhuke Guzarte Thay (Aur) Shaam Ka Khana Na Pate Aur Aam Taur 
Par Aapke Han Jaw Ki Roti Hoti Thi. 


Hazrat Sahl Bin Saad Radiallahu Ta'ala Anho Se Puchha Gaya Ke Kya Rasoolallah # Ne Safed 
Meda Ki Roti Khayi Hazrat Sahl Ne Farmaya Nabi Paak € Ne Wisaal Tak Safed Meda Nahin 
Dekha, Pas Puchha Gaya (Hazrat Sahl Se) Kya Rasoolallah # Ke Zamana Mubarak Main 
Tumhare Paas Chhalniyah Huwa Karti Thin Unhone Farmaya Humare Pass Chhalniyan Nahin 
Thi, Phir Puchha Gaya Tum Jaw Ke Aate Ko Kya Karte Thay To Unhone Farmaya Hum Use 
Phunkate , Us Se Jo Urdna Hota Urd Jata, Phir Hum Use Paka Lete. 


Hazrat Anas Bin Malik Radiallahu Ta'ala Anho Farmate Hain Ke Nabi Paak € Ne Na To Choki 
Par Rakh Kar Khana Khaya, Na Chhoti Payali Main Khaya Aur Na Hi Aapke Liye Chapati Pakayi 
Gayi. Rawi Kahte Hain Ke Maine Hazrat Qatada Radiallahu Ta'ala Anho Se Puchha (To Phir) 
Tum Khana Kis Chiz Par Rakh Kar Khate Thay ? Unhone Farmaya Us (Chamde Ke) Dastar 
Khawan Par. 


Hazrat Masrooq Radiallahu Ta'ala Anho Faramte Thay Main Hazrat Aayesha Radiallahu 


Ta'ala Anha Ke Paas Hazir Huwa To Unhone Mere Liye Khana Magnwaya Aur Farmaya Jab 
Main Pait Bhar Kar Khana Khati Hun To Ro Deti Hun (Hazrat Masrooq Radiallahu Ta'ala Anho 
Kahte Hain) Maine Puchha Aap Aisa Kyon Karti Hain ? To Unhone (Hazrat Aayesha 
Radiallahu Ta'ala Anho) Ne Farmaya Main Us Haal Ko Yaad Karti Hun Jis Main Nabi Pak & 
Ne Is Dunia Se Parda Farmaya. Allah Ki Qasam ! Aap Ne Ek Din Main Do Martaba Na Roti Sair 
Hokar Tanawul Farmayi Na Ghosht. 


Shamail E Nabwiyaah 


Hazrat Aayesha Radiallahu Ta'ala Anha Farmati Hain Ke Rasoolallah # Ne Wisaal Mubarak 
Tak (Kabhi) Do Din Mutwatir Jaw Ki Roti Pait Bhar Kar Nahin Khayi. 


Hazrat Anas Radiallahu Ta'ala Anho Farmate Hain Ke Huzur € Ne Tamaam Umar Na To 
Choki Par Rakh Kar Khana Khaya Aur Na Hi Chapati Khayi (Aa Hazrat € ) Ne Sadagi Pasand 
Farmayi Aur Faqar Ko Khud Ikhtiyar Farmaya) 


Baab 26 Saalan Mubaarak 


Hazrat Aayesha Radiallahu Ta'ala Anho Farmati Hain Beshak Rasoolallah £ Ne Farmaya Ke 
Behtarin Salan Sirkah Hai. Hazrat Abdullah Bin Abdulrehman Apni Riwayat Main Kahte Hain 
Ke Achhe Salan Ya Achha Salan Sirka Hai. 


Hazrat Simaak Bin Harb Radiallahu Ta'ala Anho Farmate Hain Maine Hazrat Naumaan Bin 
Bashir Radiallahu Ta'ala Anho Ko Farmate Suna Ke Kya Tum Log Apne Khane Pine Ki 
Pasandida Chizein Nahin Tanawul Karte ? Beshak Maine Tumhare Nabi € Ko Dekha Ke Aap 
Ke Paas Itni Bhi Khushk Khajoor Nahin Thi Jaise Aap Sair Hoke Khate. 


Hazrat Jabir Bin Abdullah Radiallahu Ta'ala Anho Farmate Hain Ke Rasoolallah # Ne 
Farmaya, Sirka Behtarin Salan Hai. 


Hazrat Zahdam Jarrami Farmate Hain Ke Hum Hazrat Abu Musa Radiallahu Ta'ala Anho Ke 
Paas Thay Ke Aap Ke Paas Murg Ka Gosht Laya Gaya Hazireen Main Se Ek Aadmi Dur Hat 
Gaya. Hazrat Abu Musa Radiallahu Ta'ala Anho Ne Farmaya Tujhe Kya Huwa ? Usne Kaha Ke 
Maine Is (Murg) Ko Gandi Chiz Khate Huye Dekha To Maine Qasam Kha Li Ke Ise Nahin 
Khaunga Ispar Aap Ne Farmaya Qarib Ho Jao, Beshak Maine Rasoolallah # Ko Murg Kha 
Gosht Khate Huye Dekha Hai. 


Hazrat Ibrahim Bin Umar Apne Walid Ke Wasta Se Apne Dada Hazrat Safeena (Radiallahu 
Ta'ala Anhum) Se Riwayat Karte Hain Unhone Farmaya Maine Rasoolallah € Ke Sath 
Hubhara (Chakur) Ka Gosht Khaya. 


Hazrat Zahdam Radiallahu Ta'ala Kahte Hain Ke Hum Hazrat Abu Musa Radiallahu Ta'ala 
Anho Ke Paas Thay, Jab Aapka Khana Laya Gaya To Is Main Murg Ka Gosht Bhi Tha. Hazireen 
E Majlis Main Ek Shakhs Surkh Rang Ka Qabila Bani Taimillah Se Tha Goya Ke Wo Rumi 
Gulaam Hai Rawi Kahte Hain Ke Wo (Khane Se) Kinara Kash Ho Gaya To Us Se Hazrat Abu 
Musa Radiallahu Ta'ala Anho Ne Farmaya (Qarib Ho, (Aur Kha) Kyonke Maine Huzur € Ko Is 
Se Khate Huye Dekha, Usne Kaha Maine Is (Murg) Ko Kuchh Chiz (Najasat) Khate Huye 
Dekha Hai Isliye Ise Makruh Jante Huye Qasam Khayi Hai Ke Ise Kabhi Na Khaunga. 


Shamail E Nabwiyaah 


Hazrat Abu Saeed Radiallahu Ta'ala Anho Farmate Hain Rasoolallah & E Farmaya Ke Zaitun 
Ka Tail Khaya Karo Aur Badan Par (Bhi) Lagaya Karo Kyonke Wo Ek Mubarak Darkhat Se 
Nikalta Hai. 


Hazrat Umar Bin Khattab Radiallahu Ta'ala Anho Farmate Hai, Rasoolallah € Ne Farmaya 
Zaitun Ka Tail Khaya Karo Aur Badan Par Bhi Lagaya Karo Kyonke WO Mubarak Darkhat Se 
Nikalta Hai. 


Hazrat Zaid Bin Aslam Radiallahu Ta'ala Anhuma Apne Walid Ke Waste Se Isi Tarah Ka Qaul 
Nabi Paak € Se Riwayat Karte Hai Aur Is Main Hazrat Umar Radiallahu Ta'ala Anho Ka Zikr 
Nahin. 


Hazrat Anas Bin Malik Radiallahu Ta'ala Anho Farmate Hain Ke Nabi Karim £ Kaddu Pasand 
Farmate Thay Pas Jab Aap Ke Liye Khana Laya Gaya Aap Khane Ke Liye Bulaye Gaye To Main 
Talash Karke Kaddu Aapke Samne Rakha Tha Kyonke Mujhe Ilm Tha Ke Aap Ise Pasand Karte 
Hain. 


Hazrat Hakim Bin Jabir Radiallahu Ta'ala Anhuma Apne Walid Se Riwayat Karte Hain Unhone 
Farmaya Ke Jab Main Nabi Kairm € Ke Paas Hazir Huwa To Maine Aap Ke Paas Kaddu 
Dekhein Jinhein Aap Kaat Rahe Thay Maine Arz Kiya Ya Rasoolallah # Ye Kya Hai ? Aapne 
Farmaya Hum Iske Zariye Khana Zayada Karte Hain. 


Hazrat Abdullah Bin Abu Talha Radiallahu Ta'ala Anho Farmate Hain Maine Hazrat Anas Bin 
Malik Radiallahu Ta'ala Anhuma Ko Farmate Huye Suna Ke Ek Darzi Ne Rasoolallah € Ki 
Dawat Ki. Hazrat Anas Radiallahu Ta'ala Anho Farmate Hain Ke Main Bhi Aa Hazrat € Ke Sath 
Chala Gaya Aap Ke Samne Jaw Ki Roti Aur Shorba Jis Main Kadu Aur (Namak Laga Kar) 
Sukhaya Huwa Gosht Tha Hazir Kiya Gaya. Hazrat Anas Radiallahu Ta'ala Anho Farmate Hain 
Ke Maine Nabi Paak € Ko Dekha Ke Aap Pyale Ke Kinaron Se Kaddu Talash Kar Rahe Thay. 
Main Us Din Se Musalsal Kaddu Pasand Karta Hun. 


Hazrat Aayesha Radiallahu Ta'ala Anho Farmati Hain Ke Nabi Paak £ Mithhi Chiz Aur Shehad 
Pasand Farmate Thay. 


Hazrat Umme Salma Radiallahu Ta'ala Anho Farmati Hain Maine Aa Hazrat € Ke Samne 
(Bakri Ka) Bhuna Huwa Pehlu Paish Kiya Aapne Use Khaya Aur Phir Namaz Ke Liye Tashrif Le 
Gaye Aur Aap Ne Wuzu Na Farmaya. 


Hazrat Abdullah Bin Haris Radiallahu Ta'ala Anho Farmate Hain Ke Humne Huzur £ Ke Sath 
Masjid Main Bhuna Huwa Gosht Khaya. 


Hazrat Mugira Bin Shaiba Radiallahu Ta'ala Anho Farmate Hain Ke Main Ek Raat Huzur € Ke 
Humrah (Kisi Ka) Mehman Huwa Aapke Samne Bhuna Huwa Pehlu Paish Kiya Gaya Aapne 
Chhuri Lekar Us Se Mere Liye Katna Shuru Kiya, Itne Main Hazrat Bilal Radiallahu Ta'ala Anho 
Ne Aakar Namaz Ke Waqt Ki Itlah Di To Aapne Chhuri Rakh Di Aur Farmaya Ke Ise Kya Huwa, 
Uske Donon Hath Khak Aalood Hon, (Yeh Mahabbat Bhara Kalma Hai Bad Dua Nahin) Rawi 

Kahte Hain Meri Munchein Badi Huyi Thin, Aapne Farmaya Lao Main Miswaak Rakh Kar Kaat 
Do Ya Tum Khud Miswaak Rakh Kar Kaat Lo. 


Hazrat Abu Huraira Radiallahu Ta'ala Anho Farmate Hain Ke Huzur € Ki Khidmat Main Gosht 
Laya Gaya Aur Us Main Se Aap Ko Shana Paish Kiya Gaya Aur Yeh Aapko Margub Tha. Aapne 
Use Danton Se Tord Kar Khaya. 


Hazrat Ibn Masood Radiallahu Ta'ala Anho Farmate Hain Ke Nabi Paak £ Ko (Bakri Ka) Bazu 
Margub Tha. Rawi Kahte Hain Ke Aap Ko Isi Main Zehar Mila Kar Diya Gaya. Sahaba Ka 
Gumaan Tha Ke Yahudiyon Ne Aapko Zehar Diya Hai. 


Hazrat Abu Ubaida Radiallahu Ta'ala Anho Farmate Hain Maine Nabi Paak £ Ke Liye Haandi 
Pakayi, Aap Bazu Pasand Farmaya Karte Thay, Maine Aap Ko Bazu Diya, Phir Aapne Farmaya 
Mujhe Aur Bazu Do, Maine Paish Kiya Phir Farmaya Mujhe Aur Bazu Do, Maine Arz Kiya, Ya 
Rasoolallah € Bakri Ke Kitne Bazo Hote Hain (Yaani Bazu Do Hi Thay Jo Maine Khidmat E 
Aqdas Main Paish Kar Diye) Is Par Aap Ne Farmaya Mujhe Us Zaat Ki Qasam Jiske Qabza 
Main Meri Jaan Hai Agar Tu Khamosh Rahta To Mere (Bar Bar) Mangane Par Tu Mujhe Bazu 
Pakdaye (Hi) Jata. 


Hazrat Aayesha Radiallahu Ta'ala Anha Farmati Hain Ke Rasoolallah & Ko Bazu Ka Gosht 
(Unke Apne Khayal Ke Mutabiq) Zayda Pasand Na Tha Lekin Chunke Aap Kabhi Kabhi Gosht 
Istemaal Farmate Thay Aur Bazu Jaldi Pak Jata Hai Isliye Uski Taraf Ragbat Farmate. 


Hazrat Abdullah Bin Jaafar Radiallahu Ta'ala Anho Farmate Hain Ke Maine Nabi Paak £ Ko 
Farmate Huye Suna Ke Bila Shuba Pasht Ka Gosht Bohat Achha Hota Hai. 


Hazrat Aayesha Radiallahu Ta'ala Anho Farmate Hain Ke Beshak Nabi Pak £ Ne Farmaya Ke 
Sirkah Achha Salan Hai. 


Hazrat Umme Haani Radiallahu Ta'ala Anho Farmati Hain Ke Huzur € Mere Paas Tashrif Laye 
Aur Farmaya Ke Tere Paas (Khane Ke Liye) Koi Chiz Hai ? Maine Arz Kiya Ke Sirf Khushk Roti 
Aur Sirkah Hai. Aapne Farmaya Ke Jis Ghar Main Sirkah Ho Wo Salan Se Khali Nahin Hota. 


Hazrat Abu Musa Radiallahu Ta'ala Anho Farmate Hain Ke Nabi Karim £ Ne Farmaya 
Aayesha Radiallahu Ta'ala Anha Ko Dusri Aurton Par Is Tarah Fazilat Hai Jis Tarah Sarid Ko 
Dusre Khano Par (Roti Aur Gosht Ko Mila Kar Jo Majmuah Taiiyar Hota Hai Use Sarid Kahte 
Hain) 


Hazrat Anas Bin Malik Radiallahu Ta'ala Anho Farmate Hain, Rasoolallah £ Ne Farmaya Ke 
Aayesha Radiallahu Ta'ala Anha Ko Dusri Auraton Par Is Tarah Fazilat Hai Jaise Sarid Ko 
Dsure Khano Par. 


Hazrat Abu Huraira Radiallahu Ta'ala Anho Farmate Hain Maine Rasoolallah £ Ko Dekha Ke 
Aap Ne Panir Ka Tukda Khaya Aur Wuzu Farmaya (Sirf Hath Dhone Ko Bhi Wuzu Kaha Jata 

Hai, Isliye Ya To Aapne Sirf Hath Mubarak Dhoye Ya Waise Hi Taza Wuzu Farmaya) Phir 
(Dubara) Dekha Ke Aapne Bakri Ke Bazu Ka Gosht Khaya Aur Wuzu Nahin Farmaya. 


Hazrat Anas Bin Malik Radiallahu Ta'ala Anho Farmate Hain Ke Rasoolallah £ Ne Ummul 
Mominin Hazrat Safeena Radiallahu Ta'ala Anhuma (Se Shadi) Par Khajooron Aur Sattu Se 
Walima Kiya. 


Hazrat Ubaidullah Bin Ali Apni Dadi Hazrat Salma Se Riwayat Karte Hain Ke Beshak Hazrat 
Imaam Hasan,Hazrat Ibne Abbas Aur Hazrat Abu Jaafar Radiallahu Ta'ala Anhum Unke Paas 
Aaye Aur Kaha Ke Humare Liye Wo Khana Taiyyar Karein Jo Huzur € Ko Pasand Tha Aur Aap 
Use Shoq Se Tanawul Farmate Thy, Unhone (Hazrat Salma) Ne Farmaya Aey Mere Bete ! Aaj 
To Wo Khana Khushi Se Nahin Khayega ? Arz Kiya Kyon Nahin (Yaani Zaroor Khayeinge) Aap 
Humare Liye Wo (Khana) Pakayein. 


Is Par Hazrat Salma Ne Thode Se Jaw Lekar Unko Pisa Aur Handiya Main Dal Diya Phir Us 
Main Kuchh Zaitun Ka Tail Dala Aur Kuchh Siya Mirch Aur Masale Kut Kar Dale Aur Phir Yeh 
Khana Uske Qarib Karte Huye Farmaya Yeh Wo Khana Hai Jise Aa Hazrat € Pasand Farmate 
Aur Khushi Se Tanawul Farmate Thay. 


Hazrat Jabir Bin Abdullah Radiallahu Ta'ala Anho Farmate Hain Ke Huzur € Humare Ghar 
Tashrif Laye To Humne Aapke Liye Bakri Zibah Ki , Huzur € Ne (Apne Sahaba E Kiram) Se 
Farmaya Goya Ke Ye (Ghar Wale) Jante Hain Ke Humein Gosht Pasand Hai. Is Hadees Main 
Aur Waqiah Bhi Hai. 


Hazrat Jabir Radiallahu Ta'ala Anho Farmate Hain Ke Huzur $ ! Bahar Tashrif Le Gaye Aur 
Main Aapke Humrah Tha. 


Aap Ek Ansari Aurat Ke Ghar Dakhil Huye To Usne Aapke Liye Bakri Zibah Ki, Aapne Us Se 
Kuchh Khaya Phir Wo Aapki Khidmat Main Khajooron Ka Ek Thaal Le Kar Aayi To Apane Us 
Main Se Kuchh Khaya Aur Phir Zohar (Ki Namaz) Ke Liye Wuzu Farmaya Aur Namaz Padi Jab 
Aap Wapas Tashrif Laye To Wo (Ansari Aurat) Aapki Khidmat Main Bakri Ka Baqiyah Gosht 
Layi, Aapne Use Khaya Aur (Dubara) Wuzu Kiye Bagair Asar Ki Namaz Padi. 


Hazrat Umme Munzir Radiallahu Ta'ala Anha Farmati Hai Rasoolallah ZS Aur Hazrat Ali 


Murtaza Radiallahu Ta'ala Anho Mere Han Tashrif Laye, Humare Han Khajoor Ke Kuchh 
Kushe Latke Huye Thay, Huzur € Ne Khajoorein Khani Shuru Kar Di, Jab Hazrat Ali Murtaza 
Radiallahu Ta'ala Anho Bhi Khane Lage To Aap Ne Farmaya Aey Ali Tu Na Kha Kyonke Tu 
Abhi Tak Kamzor Hai. (Yaani Apka Mada Abhi Use Qabool Nahin Karta) Hazrat Umme Munzir 
Ka Bayan Hai) Ke Phir Hazrat Ali Murtaza Radiallahu Ta'ala Anho Bethh Gaye Aur Huzur £ 
Khate Rahe (Aur Yeh Kahti Hai) Phir Maine Unke Liye Chaqndar Aur Jaw Ko Milaya To Aapne 
Farmaya Aey Ali ! Is Se Khayein Kyonke Yeh Tumhare Liye Bohat Mawafiq Hai. 


Shamail E Nabwiyaah 


Ummul Mominin Hazrat Aayesha Radiallahu Ta'ala Anha Farmati Hain Ke Nabi Paak € Mere 
Paas (Kuchh Din Chade) Tashrif Late Aur Farmate Kya Tere Paas Is Wagt Ka Khana Hai (Aap 
Farmati Hain) Main Arz Kari Nahin, To Aap Farmate Maine Roze Ki Niyyat Karli. 


(Fa) Is Se Malum Huwa Ke Nafli Roze Ki Niyat Zawal Se Pehle Pehle Ki Ja Sakti Hai. 


Phir Ek Din Aap Humare Han Tashrif Laaye, Maine Arz Kiya Ya Rasoolallah £ Humein (Kahin 
Se) Yeh Tohfa Aaaya Hai To Apne Farmaya Wo Kya Hai ? Maine Arz Kiya Khajoor Ka Halwa. 
Aapne Farmay Main Subah Se Rozadar Hun Phir Halwa Tanawul Farmaya. 


(Fa) Nafli Roza Zaroorat Ke Tahat Toda Ja Sakta Hai Aur Uski Qaza Wajeeb Hai. 


Hazrat Abdullah Bin Salam Radiallahu Ta'ala Anho Farmate Hain, Maine Dekha Ke Aa Hazrat 
€ Ne Jaw Ki Roti Ka Tukda Liya Aur Us Par Khajoor Rakh Kar Farmaya Yeh (Khajoor) Iska 
(Roti Ka) Salan Hai Aur Phir Tanawul Farmaya. 


Hazrat Anas Bin Malik Radiallahu Ta'ala Anho Farmate Hain Ke Beshak Rasoolallah £ Ko 
Sufal Pasand Tha. Hazrat Abdullah (Rawi ) Kahte Hain (Sufal Se Murad) Handiyah Ka Baqiyah 
Hai. 


Baab 27 Khane Ke Waqt Wuzu 

Hazrat Ibn Abbas Radiallahu Ta'ala Anhuma Farmate Hain Ke Beshak Rasoolallah £ Baitul 
Khala Se (Bahar) Tashrif Laye To Aapko Khana Paish Kiya Gaya. Sahaba E Kiram Ne Arz Kiya 
Ya Rasoolallah € Kya Hum Aapke Liye Wuzu Ka Pani Na Layein ? Aapne Farmaya Mujhe Us 
Waqt Wuzu Ka Hukm Hai Jab Main Namaz Ka Irada Karun 


Hazrat Ibn Abbas Radiallahu Ta'ala Anhuma Se Riwayat Hai Ke Nabi Paak € Baitul Khala Se 
(Bahar) Tashrif Laye To Aapko Khana Paish Kiya Gaya Aur Arz Kiya Gaya Ke Kya Aap Wuzu 
Nahin Farmayenge ? Aapne Farmaya Kya Main Namaz Padne Laga Hun Ke Wuzu Karun ? 


Hazrat Salman Radiallahu Ta'ala Anho Farmate Hain Ke Maine Taurait Sharif Main Pada Ke 
(Khana) Khane Ke Bad Wuzu Karne Main Barkat Hai, Yeh Baat Maine Nabi Karim £ Se Arz Ki 
Aur Jo Kuchh Taurait Main Pada Tha Aapke Sunaya To Aapne Farmaya Ke Khane Se Pehle 
Aur Bad Wuzu Karna (Yaani Hath Dhona) Khane Ki Barkat Hai. 


Baab 28 Khane Se Qabl Aur Bad Ke Kalimaat Mubarak 

Hazrat Abu Ayub Ansari Radiallahu Ta'ala Anho Farmate Hain Ke Hum Ek Din Aan Hazrat € 
Ki Bargah Main Hazir Thay Ke Aapki Khidmat Main Khana Paish Kiya Gaya Maine Awwal Wa 
Aakhir Main Nihayat Barkat Wala Khana (Kabhi) Nahin Dekha. Maine Arz Kiya Ya Rasoolallah 
& Aisa Kyon Hai d Aapne Farmaya Ke Hum Ne Khate Waqt Bismillah Padi Hai (Lekin) Phir 

Aise Aadmi Ne Khana Shuru Kiya Jisne Bismillah Na Padi Chunache Us Ke Sath Shaitan Ne 
Khaya. 


Hazrat Aayesha Radiallahu Ta'ala Anha Farmati Hain Ke Rasoolallah # Ne Farmaya Jab Tum 
Main Se Koi Khana Khane Lage Aur Bismillah Bhul Jaye To (Yaad Aane Par) Yeh Alfaaz Kahe 
"Bismillah Awwal Wa Aakhira" Yaani Main Is Khane Ke Liye Awwal Wa Aakhir Main ALLAH 
Ta'ala Ke Naam Se Barkat Hasil Karta Hun. 


Hazrat Umar Bin Abi Salma Radiallahu Ta'ala Anho Farmate Hain Ke Main Huzur € Ki Bargah 
Mainn Hazir Huwa. Aapke Paas Khana (Rakha Huwa) Tha, Aapne Farmaya Bete Qarib Ho Ja ! 
Aur ALLAH Ka Naam Lekar Dayein Hath Ke Sath Apne Aagey Se Kha. 


Hazrat Abu Saeed Khudri Radiallahu Ta'ala Anho Farmate Hain Ke Jab Huzur € Khane Se 
Farig Hote To Farmate Tamam Taarifein ALLAH Ke Liye Hai Jisne Humein Khana Khilaya , 
Paani Pilaya Aur Musalman Banaya. 


Hazrat Abu Umama Radiallahu Ta'ala Anho Farmate Hain Ke Jab Huzur € Ke Samne Se 
Dastar Khawna Uthha Diya Jata (Yaani Aap Farig Ho Jate) To Farmate Ke Tamam Tarifein 
ALLAH Ke Liye Hai Bohat Zayda Pakiza Aur Mubarak Jinhein Na Chhoda Jaye Aur Na Unse 
Beparwahi Barti Jaye Aur Wo Humara Rabb Hai. 


Hazrat Aayesha Radiallahu Ta'ala Anha Farmati Hain Ke Rasoolallah # Apne Chhe Sahaba E 
Kiram (Ki Majlis) Main Khana Tanawwul Farma Rahe Thay Ke Ek Dehati Aaya Aur Wo (Khana) 
Do Luqmo Main Kha Gaya, Nabi Paak € Ne Farmaya Ke Agar Yeh Shakhs Bismillah Pad Leta 
To Yeh Khana Tum Sab Ko Kafi Ho Jata. 


Hazrat Anas Bin Malik Radiallahu Ta'ala Anho Farmate Hain Ke Rasoolallah # Ne Farmaya Ke 
Beshak ALLAH Ta'ala Us Shakhs Se Razi Hota Hai Jo Ek Luqma Khane Ya Ek Ghunt Paani Pine 
Par (Bhi) Uska Shukar Ada Karta Hai, 


Baab 29 Pyala Mubarak 

Hazrat Sabit Radiallahu Ta'ala Anho Farmate Hain Ke Hazrat Anas Radiallahu Ta'ala Anho Ne 
Humein Lakdi Ka Ek Mota Payala Lakar Dikhaya Jis Main Lohe Ke Tapre Lage Huye Thay Aur 
Farmaya Aey Sabit ! Yeh Rasoolallah £ Ka Payala Hai. 


Hazrat Anas Radiallahu Ta'ala Anho Farmate Hain Ke Maine Is Payala Main Huzur € Ko 
Paani, Nabiz (Jis Paani Main Khajoorein Dali Gayi Hon) Shehard Aur Doodh Pilaya. 


Baab 30 Phal Ka Istemaal 
Hazrat Abdullah Bin Jaafar Radiallahu Ta'ala Anhuma Farmate Hain Ke Nabi Akram SS Tar 
Khajoor Ke Sath Kharbuza Istemaal Farmaya Karte Thay. 


Page 29 


Shamail E Nabwiyaah 


Hazrat Aayesha Radiallahu Ta'ala Anha Farmati Hain Ke Beshak Nabi Karim £ Tar Khajoor Ke 
Sath Tarbuz Tanawul Farmaya Karte Thay. 


Hazrat Anas Bin Malik Radiallahu Ta'ala Anho Farmate Hain Ke Maine Nabi Karim $ Ko 
Kharbuza Aur Tar Khajoor (Khane Main) Jamah Karte Huye Dekha. 


Hazrat Aayesha Radiallahu Ta'ala Anha Farmati Hain Ke Beshak Rasoolallah & Tar Khajoor Ke 
Sath Tarbuz Tanawul Farmaya Karte Thay. 


Hazrat Abu Huraira Radiallahu Ta'ala Anho Farmate Hain Ke Jab Log Naya Phal Dekhate To 
Aa Hazrat € Ki Khidmat Main Hazir Karte Aap Use Lekar Yeh Dua Karte Ke Aey Allah Humare 
Phalon Main Barkat Farma ! Humare Madina, Humare Saa'a Aur Humare Mudd Main Barkat 
De (Saa'a Aur Mudd Wazan Karne Ke Do Paymane Hai) Aey Allah Beshak Ibrahim 
Allaihissalam Tere Bande Aur Tere Khalil Hain Aur Main Tera Banda Aur Rasool Hun. Unho 
(Hazrat Ibrahim Allaihissalam) Ne Makka Mukarrama Ke Liye Dua Ki Aur Main Tujh Se 
Madina Tayyaba Ke Liye Utani Dua Karta Hun Jitni Unhone Makka Mukkarama Ke Liye Ki Aur 
Utni Mazeed Dua (Bhi) Karta Hun. (Rawi Kahte Hai) Phir Aap Kisi Chhote Jo Samne Nazar 
Aane Wale Bache Ko Bula Kar Phal Dete. 


Hazrat Rabih Binte Mu'awwiz Farmati Hain Mujhe Mere Chacha Muaaz Bin Afraa Ne Taza 
Khajooron Ka Ek Thaal De Kar Bheja Jis Ke Uper Ruein Daar Kharbuze Rakhe Huye Thay, 
Main Yeh Thaal Aan Hazraat € Ki Khidmat Main Lekar Aayi Kyonke Aapko Kharbuze Pasand 
Thay. Aapke Paas Us Waqt Bahrain Se Aaye Huye Bohat Se Zewar Rakhe Huye Thay, Us Main 
Se Aapne Hath Bhar Kar Mujhe Diya. 


Hazrat Rabih Radiallahu Ta'ala Anha Hi Farmati Hain Ke Nabi Karim € Ke Paas Taza 
Khajooron Ka Ek Thaal Lekar Aayi Jis Par Chhoti Chhoti Ruein Wale Kharbooze Thay To 
Aapne Hath Bhar Kar Mujhe Zewaraat Diye Ya (Rawiyah Ne Kaha) Sona Diya. 


Baab 31 Mashrubaat Mubaarak 
Hazrat Aayesha Radiallahu Ta'ala Anha Farmati Hain Ke Rasoolallah £ Ko Thanda Aur Mithha 
Paani Zayada Pasand Tha. 


Hazrat Ibn Abbas Radiallahu Ta'ala Anhuma Farmate Hain Ke Main Aur Hazrat Khalid Bin 
Waleed Radallahu Ta'ala Anhuma Huzur € Ke Humrah Ummul Mominin Hazrat Memuna 
Radiallahu Ta'ala Anha Ke Han Tashrif Le Gaye, Aap Doodh Ka Ek Bartan Layin Jis Main Se 
Aan Hazrat € Ne Piya , Main Aapki Dayin Janib Tha Aur Hazrat Khalid Bin Waleed Radiallahu 
Ta'ala Anho Aapki Bayein Janib, Aap Ne Mujh Se Farmaya Ke Pine Ka Haq Tera Hai Lekin Agar 
Tu Chahe To Hazrat Khalid Ko Tarjih De Sakta Hai, Maine Arz Kiya Rasoolallah &Main Aapke 
Baqiyah Par Kisi Dusre Ko Tarjih Nahin Dunga. Phir Aan Hazrat € Ne Farmaya Ke Jise Allah 

Ta'ala Khana Khilaye Wo Yeh Dua Pade Ke Aey Allah ! Humare Liye Is Main Barkat De Aur 
Humein Is Se Achha Khila, Aur Jise Allah Ta'ala Doodh Ata Kare Wo Yeh Dua Mange, Aey 
Allah !IHumare Liye Is Main Barkat De Aur Is Se Zayada Ata Farma, Phir Huzur € Ne Farmaya 
Doodh Ke Siwa Aur Koi Aisi Chz Nahin Jo Khane Aur Paani (Donon Ki Jagah) Kifaayat Kare. 


Baab 32 Paani Ka Istemaal 
Hazrat Ibn Abbas Radiallahu Ta'ala Anhuma Farmate Hain Ke Beshak Rasoolallah £ Ne 
Zamzam Ka Paani Piya Halanke Aap Khade Huye Thay. 


Hazrat Amr Bin Shoaib Radiallahu Ta'ala Anho Apne Walid Ke Wasta Se Apne Dada Se 
Riwayat Karte Hain Ke Unhone Nabi Karim £ Ko Khade Aur Bethhe Paani Pite Dekha. 


Hazrat Ibn Abbas Radiallahu Ta'ala Anhuma Farmate Hain Ke Maine Rasoolallah £ Ko Aabe 
Zamzam Paish Kiya To Aap Ne Khade Ho Kar Piya. 


Hazrat Nazzal Bin Sabra Radiallahu Ta'ala Anho Farmate Hain Ke Hazrat Ali Murtaza 
Radiallahu Ta'ala Anho Darul Qazaa Main Tashrif Farma Thay Ke Aapke Paas Paani Ka Ek 
Kuza Laya Gaya, Aapne Us Se Chulu Bhar Kar Hathon Ko Dhoya, Kulli Ki, Naak Main Pani 
Dala, Chehre ,Bazun Aur Sar Mubarak Ka Masah Kiya Aur Phir Baaqi Pani Khade Ho Kar 
Naush Farmaya , Phir Aapne Farmaya Yeh Us Shakhs Ka Wuzu Hai Jo Bewuzu Na Ho Aur 
Maine Aan Hazrat € Ko Isi Tarah Karte Dekha Hai. 


Hazrat Anas Bin Malik Radiallahu Ta'ala Anho Farmate Han Ke Huzur € Jab Pani Pite Tin 
Saans Lete Aur Farmate Yeh Zayada Khushgawar Aur Sairaab Karne Wala Hai 


Hazrat Ibn Abbas Radiallahu Ta'la Anhuma Farmate Hain Ke Nabi Karim € Jab Paani Pite, Do 
Martaba Sans Lete. 


(Faida) Paani Ki Kami Zaydati Ki Bina Par Ya Bayan Jawaz Ke Liye Kabhi Aisa Karte Warna 
Aadate Mubarak Tin Martaba Sans Lene Hi Ki Thi, Ya Phir Hazrat Ibn Abbas Radiallahu Ta'ala 
Anhuma Ne Darmiyan Wale Do Sans Murad Liye , Lihaja Riwayat Main Koi Taaruz Nahin. 


Hazrat Abdul Rehman Bin Abu Amrah Radiallahu Ta'ala Anho Apni Dadi Hazrat Kabsha 
Radiallahu Ta'ala Anho Se Riwayat Karte Hain, (Wo Farmati Hain Ke) Hauzur € Mere Haan 
Tashrif Laye To Aap Ne Latke Huye Ek Mashkeeze Se Khade Hokar Paani Piya, Phir Maine 
Mashkeeze Ka Muh Kaat Liya (Kat Kar Bataur Tabruk Apne Paas Rakh Liya) 


Hazrat Sumama Bin Abdullah Radiallahu Ta'ala Anho Farmate Hain Ke Hazrat Anas 
Radiallahu Ta'ala Anho (Paani Pite Wagt) Tin Martaba Saans Lete Aur Farmate Ke Nabi Paak 
& (Bhi) Tin Martaba Sans Lete Thay. 

Hazrat Anas Bin Malik Radiallahu Ta'ala Anho Farmate Hain Ke Nabi Karim £ Umme Sauleem 
Ke Ghar Tashrif Le Gaye Aur Aap Ne Latke Huye Ek Mashkeeze Se Khade Hokar Paani Piya 
Phir Hazrat Umme Sauleem Ne Khade Hokar Mashkeeze Ka Muh Kaat Liya 


Hazrat Aayesha Binte Saad Radiallahu Ta'ala Anha Apne Walid Hazrat Saad Bin Abi Waqaas 
Radiallahu Ta'ala Anhuma Se Riwayat Karti Hain Ke Nabi Karim £ (Kabhi Kabhi) Khade Hokar 
Paai Naush Farmate Thay. 


(Faida) 


Zaroorat Ke Tahat Aur Bayan E Jawaz Ke Liye Aap Kabhi Kabhi Khade Hokar Paani Pite Warna 
Mamul Bethh Kar Pine Hi Ka Tha. (Mutarrjim) 


Baab 33 Khushboo Mubarak 


Hazrat Musa Apne Walid Hazrat Anas Bin Malik (Radiallahu Ta'ala Anhum) Se Riwayat Karte 
Hain, Unhone Farmaya Ke Nabi Karim € Ke Paas Ek Shishi Thi Jis Se Aap Khushboo Lagaya 
Karte Thay. 


Hazrat Sumama Bin Abdullah Radiallahu Ta'ala Anho Farmate Hain Hazrat Anas Bin Malik 
Radiallahu Ta'ala Anho Khushboo(Ke Tohfe) Se Inkar Nahin Farmate Thay Aur Farmate Thay 
Nabi Karim € Bhi Khushboo Ka Tohfa Rad Nahin Farmate Thay. 


Hazrat Ibn Umar Radiallahu Ta'ala Anhuma Farmate Hain Rasoolallah £ Ne Farmaya Ke Tin 
Chizon Ke Lene Se Inkar Nahin Karna Chahiye Takiya, Tail Wa Khushboo Aur Doodh. 


Hazrat Abu Huraira Radiallahu Ta'ala Anho Ne Farmaya Ke Rasool Karim € Farmate Hain, 
Mardon Ki Khushboo Wo Hai Jiski Buh Zahir Aur Rang Chhupa Huwa Ho Aur Auraton Ki 
Khushboo Wo Hai Jiska Rang Zahir Aur Mehak Chhupi Huyi Hon. 


Hazrat Abu Usman Nahdi Radiallahu Ta'ala Anho Farmate Hain Nabi Akram £ Ne Farmaya 
Jab Tum Main Se Kisi Ko Reehaan (Khushboo) Di Jaye To Wo Uska Inkar Na Kare Kyonke Yeh 
Jannnat Se Aayi Hai. 


Hazrat Jareer Bin Abdullah Radiallahu Ta'ala Anho Farmate Hain Ke Mujhe Hazrat Umar Bin 
Khattab Radiallahu Ta'ala Anho Ke Samne Paish Kiya Gaya (Rawi Kahte Hai) Phir Hazrat 
Jareer Ne Apni Chadar Utar Di Aur Sirf Tahband Main Chale To Hazrat Umar Radiallahu 
Ta'ala Anho Ne Farmaya Ise (Chadar Ko) Le Lo Aur Sath Hi Qaum Se Mukhatib Hote Huye 
Farmaya Ke Maine Hazrat Jareer Se Zayada Khubsurat Nahin Dekha Albata Hazrat Yusuf 


Allaihissalam Ke Bare Main Humein Jo Khabar Mili Hai (Yaani Hazrat Yusuf Allaihissalma Se 
Muqabala Nahin) 

34 Kalam E Mubaarak 

Hazrat Aayesha Radiallahu Ta'ala Anha Farmati Hain Ke Rasoolallah € Tumhari Tarha 
Lagatar Guftguh Nahin Farmate Thay Balke (Aisi) Saaf Saaf Aur Juda Juda Kalam Farmate Ke 
Paas Bethhane Wala Use Hifz Kar Leta Tha. 


Hazrat Anas Bin Malik Radiallahu Ta'ala Anho Farmate Hain Ke Rasoolallah & (Ek) Baat Ko Tin 
Martaba Dohrate Taake Aap Se Samjhi Ja Sake. 


Hazrat Hasan Bin Ali Al Murtaza Radiallahu Ta'ala Anho Farmate Hain Ke Maine Apne Mamu 
Hind Bin Abi Hala Se, Jo Aan Hazrat € Ki Seerat E Tayyaba Se Khub Wagif Thay, Aap Ki 
Guftguh Ke Bare Main Puchha To Unhone Farmaya Ke Aan Hazrat € Har Waqt Ghamgeen 
Aur Mutfikr Rahte Thay Aur Aapko (Kisi Waqt Bhi) Chain Nahin Hota Tha, Aap Der Tak 
Khamosh Rahte Aur Bagair Zaroorat Guftagu Nahin Farmate Thay Aap Ke Kalam Ki Ibtedah 
Aur Intehah Muh Bhar Kar (Wajeh) Hoti Aur Aap Jameh Kalam Farmate, Aap Ka Kalam 
Mufssal Hota (Lekin) Na Zaroorat Se Zayada Aur Na Kam, Aap Na To Sakht Tabiyat Thay Aur 
Na Dusron Ko Zaleel Karne Wale , ALLAH Ta'ala Ke Naimat Ki Qadr Farmate Agar Che Thodi 
Hi Hoti, Aap Kisi Naimat Ko Bura Nahin Samajhate Thay, Khane Pine Ki Chizon Ki Na To 
Burayi Karte Aur Na Taareef, Aap Ko Dunia Aur Uska Maal Wa Matah Gazab Naak Nahin 
Karta Tha, Jab (Kahin) Haq Baat Se Tajawuz Kiya Jata To Koi Chiz Aapke Gusse Ko Thhanda 
Na Kar Paati Jab Tak Aap Uska Intqaam Na Le Lete, Aap Apni Zaat Ke Liye Na Naraaz Hote 
Aur Na Intqaam Lete, Aap Pure Hath Se Ishara Farmate Aur Jab Khush Hote To Hath Ulat 
Lete, Jab Guftguh Farmate To Dayin Hatheli Bayein Hatheli Ke Anguthhe Ke Pait Par Marte, 
Jab Aapko Gussa Aata To Muh Phair Lete Aur Kinara Kash Ho Jate, Jab Khush Hote To Aankh 
Mubarak Band Farma Lete, Aapki Badi Hansi Muskurahat Hoti Aur Aolon Ki Tarah Safed Aur 
Chamakdar Daant Mubarak Zahir Hote. 


Baab 35 Tabassum Mubarak 

Hazrat Jabir Bin Samrah Radiallahu Ta'ala Anho Farmate Hain Ke Nabi Karim € Ki Mubaarak 
Pindliyon Main Kisi Qadar Bariki Thi Aur Aapki Hansi Mubarak Sirf Tabassum Hoti Thi Jab 
Main Aapko Dekhta To Aap Ki Chasmhaye Mubarak Surma Lagaye Bagair Surmagin Malum 
Hotin. 


Hazrat Abdulah Bin Haaris Bin Jaz'a Farmate Hain Ke Maine Aan Hazrat € Se Bardh Kar 
Tabassum Farmane Wala Koi Nahin Dekha. 


Hazrat Abdullah Bin Haaris Radiallahu Ta'ala Anho Farmate Hain Ke Aan Hazrat € Ki Hansi 
Mubarak Sirf Muskurahat Hoti Thi. 


Hazrat Abu Zarr Radiallahu Ta'ala Anho Farmate Hain, Rasoolallah £ Ne Farmaya Ke Main 
Sab Se Pehle Jannat Main Dakhil Hone Wale Aadmi Ko Bhi Janta Hun Aur Use Bhi Janta Bhi 
Jo Jahannum Se Sab Se Aakhir Main Nikalega, Qayamat Ke Din Ek Aadmi (ALLAH Ke Darbar 
Main) Ko Laya Jayega Hukm Hoga Ke Iske Samne Iske Sagira Gunah Paish Karo Aur Kabeera 

Gunah Chhupaye Jayenge Phir Use Kaha Jayega Ke Kya Tune Fulah Din Aisa Aisa Amal Kiya 
Tha ? Wo Bagair Kisi Inkar Ke Iqrar Karega Aur Kabeera Gunahon (Par Mawakhaza) Se Dar 
Raha Hoga Phir Hukm Hoga Ke Ise Har Burayi Ke Badle Ek Naiki Do, Wo Kahega Ke Mere 
Kuchh Aur Gunah Bhi Hain Jinhein Main Yahan Nahin Dekh Raha Hazrat Abu Zarr Radiallahu 
Ta'ala Anho Farmate Hain Maine Dekha Ke Aa Hazrat € Is Baat Se Hans Pade Yaha Tak Ke 
Aapke Samne Ke Dant Mubarak Zahir Ho Gaye. 


Hazrat Jareer Bin Abdullah Radiallahu Ta'ala Anho Farmate Hain Ke Jab Se Main Islam Laya 
Mujhe Aan Hazrat € Ne (Ghar Main Hazir Hone Se) Nahin Roka Aur Aap Jab Bhi Mujhe 
Dekhte Muskura Diya Karte. 


Hazrat Jareer Radiallahu Ta'ala Anho Farmate Hain Ke Jab Se Main Musalman Huwa Mujhe 
Rasoolallah € Ne (Ghar Main Hazir Hone Se) Nahin Roka Aur Aap Jab Bhi Mujhe Dekhte, 
Tabassum Farmate. 


Hazrat Abdullah Bin Masood Radiallahu Ta'ala Anho Farmate Hain Ke Aan Hazrat € Ne 
Farmaya, Main Us Shakhs Ko Janta Hun Jo Jahannum Se Sab Se Aakhir Main Nikalega, Ek 
Aadmi Sureenon Ke Bal Bahar Aayega Use Kaha Jayega Ja Jannat Main Dakhil Ho Ja (Aap 
Farmate Hain) Phir Wo Jannat Main Dakhil Hone Ke Liye Jayega , Jab Dekhega Ke Logon Ne 
Tamaam Jagah Pur Karli Hai To Wapas Aakar Arz Karega Ke Aey Mere Rab Logo Ne Apni Apni 
Jagah Sambhal Li Hai Use Kaha Jayega Kya Tujhe Apna Guzishta Zamana (Dunia) Yaad Hai ? 
Wo Kahega Han Ya Rab ! Kaha Jayega Tamanna Kar (Kuchh Mang) Huzur € Farmate Hain) 
Phir Wo Tamanna Karega To Use Kaha Jayega Ke Tujhe Wo Bhi Milega Jo Tune Tamanna Ki 
Aur (Iske llawa) Dunia Ka Dus Guna Aur Bhi. Wo Arz Karega (Aey Rab) Kya Tu Mujh Se Istaza 
Farmata Hai Halanke Tu Badhshah Hai ? (Hazrat Abdullah Bin Masood Radiallahu Ta'ala 
Anho Farmate Hain) Maine Dekha Ke Huzur $ (Is Baat Par) Itna Hanse Ke Aapke Samne Ke 
Dant Mubarak Zahir Ho Gaye. 


Hazrat Ali Bin Rabiya Radiallahu Ta'ala Anho Farmate Hain Main Hazrat Ali Murtaza 
Radiallahu Ta'ala Anho Ki Khidmat Main Hazir Huwa, Us Waqt Aapke Pas Ek Char Paya Laya 
Gaya Taake Aap Us Par Sawar Hon. Aapne Rikaab Main Pao Rakhte Waqt Bismillah Padi, Jab 
Uski Pithh Par Sawar Ho Gaye To Farmaya Al Humdullilah Phir Aap Ne Farmaya Wo Zaat 
Paak Hai Jis Ne Isko Humare Tabeh Kiya Halanke Hum Iski Taqat Nahin Rakhte Thay Aur 
Beshak Hum Apne Rab Ki Taraf Wapas Jaane Wale Hain. Phir Aap Ne Teen Martaba Al 
Humdullilah Aur Tin Bar ALLAHU Akbar Pada, Phir Kaha (Aey ALLAH) Tu Paak Hai, Beshak 
Maine Apne Nafs Par Zulm Kiya, Pas Mujhe Bakhsh De Kyonke Tere Siwa Bakhshne Wala Koi 
Nahin Phir Hazrat Ali Murtaza Radiallahu Ta'ala Anho Muskuraye (Rawi Kahte Hain) Maine 
Puchha Aey Ameer Ul Mominin Aap Kis Wajh Se Hanse Hain ? Aap Ne Farmaya Maine Huzur 
# Ko Dekha Ke Aap Ne Aisa Hi Kiya Aur Phir Aap Muskuraye (Hazrat Ali Murtaza Radiallahu 
Ta'ala Anho Farmte Hain) Maine Arz Kiya Ya Rasoolallah € Aap Kyon Hanse Hain, Aapne 
Farmaya Beshak Tera Rab Bande Se Khush Hota Hai Jab Wo Kahta Hain Aey Rab Mere 
Gunah Bakhsh De (Kyonke ) Wo Janta Hai Ke Mere Siwa Koi Gunah Bakhshne Wala Nahin. 

Hazrat Aamir Bin Saad Radiallahu Ta'ala Anho Se Riwayat Hai Ke Hazrat Saad Radiallahu 
Ta'ala Anho Farmate Hain Maine Rasoolallah # Ko Khandaq Ki Jagah Ke Din Dekha Ke Aap 
(Itne) Hanse Ke Aapke Samne Ke Dant Mubarak Zahir Ho Gaye Hazrat Aamir Radiallahu 
Ta'ala Anho Farmate Hain Ke Maine Hazrat Saad Radiallahu Ta'ala Anho Se Puchha Ke Us 
Hansi Ki Kya Wajh Thi ? Unhone Farmaya Ek Aadmi (Kafir) Ke Paas Dhal Thi Aur Wo Dhal Ko 
Idhar Udhar Karke Apna Chehra Chhupata Tha (Chunke) Hazrat Saad Teer Andaz Thay (Isliye) 
Aap Ne Ek Teer Nikala Aur Jonhi Usne Sar Uthhaya Use De Mara (Teer) Uski Peshani Par 
Laga, Wo Ulat Gaya Aur Uski Tang Uthh Gayi (Is Waqiah Par) Huzur € Hans Pade Yahan Tak 
Ke Aap Ke Samne Wale Dant Mubarak Nazar Aane Lage, Main (Aamir Bin Saad) Ne Puchha 
Kis Baat Se Aan Hazrat € Hanse ? Hazrat Saad Radiallahu Ta'ala Anho Ne Farmaya Ke Us 
Bahadurana Karname Se Jo Maine Us (Kafir) Mard Ke Sath Kiya. 


Baab 36 Khush Tabayi 

Hazrat Khalid Bin Malik Radiallahu Ta'ala Anho Farmate Hain, Mujhe Aan Hazrat € Ne 
Farmaya Aey Do Kanon Wale ! Hazrat Mehmood Bin Gilaan (Rawi) Kahte Farmaya Ke Hazrat 
Abu Usama (Rawi) Ne Farmaya Huzur € Khush Tabayi Farmate Thay. 


Hazrat Anas Bin Malik Radiallahu Ta'ala Anho Farmate Hain Ke Nabi Paak € Hum Se Itna 
Mail Jhol Rakhte Thay Ke Aap Ne Mere Chhote Bhai Se Farmaya Aey Abu Umair ! Teri Bulbul 
Ko Kya Huwa ? 


(Abu Umair Ke Paas Bulbul Ka Ek Bachha Tha Jo Mar Gaya Aan Hazrat €& Ne Yeh Azrah 
Khush Tabayi Dariyafat Farmaya) 


Hazrat Abu Huraira Radiallahu Ta'ala Anho Farmate Hain Ke Sahaba E Kiram Ne Arz Kiya Ya 
Rasoolallah £ Aap Hum Se Khush Tabayi Faramte Hain, Aapne Farmaya Main Sachi Baat Hi 
To Kahta Hun (Yaani Mazah Ke Bawajood Maine Baat Sachi Hi Ki Hai) 


Hazrat Anas Biin Malik Radiallahu Ta'ala Anho Farmate Hain Ke Ek Shakhs Ne Rasool Akram 
& Se Sawari Mangi. 


Aapne Farmaya Main Tujhe Utani Ke Bachhe Par Sawar Karta Hun, Usne Arz Kiya Ya 
Rasoolallah £ Main Utani Ke Bachhe Ko Kya Karunga ? Huzur € Ne Farmaya Ke Unt Utani Hi 
Se To Paida Hota Hai. 


Hazrat Anas Bin Malik Radiallahu Ta'ala Anho Farmate Hain Ke Ek Dehati Jis Ka Naam Zahira 
Tha, Aan Hazrat $ Ki Khidmat Main Jungle Ka Tohfa Laya Karta Tha, Jab Wo Wapas Jaane 
Lagta To Aan Hazrat $ (Bhi) Use Saman Ata Farmate, Rasoolallah # Ne Farmaya, Zahira 
Humara Dehati Hai Aur Hum Uske Shehari Hain, Rasoolallah £ Us Se Bohat Mahabbat Karte 
Thay (Halanke) Wo (Bazahir) Bad Surat Tha. Ek Din Rasoolallah £ Tashrif Laye Aur Wo 
(Hazrat Zahira) Saman Baich Rahe Thay. Aan Hazrat £ Unko Pichhe Se Is Tarah Bagal Gair Ho 
Gaye Ke Wo Aapko Nahin Dekh Rahe Thay, Unhone Kaha Kon Hai Mujhe Chhod De (Isi Asna 
Main) Mud Kar Dekha To Nabi Paak £ Thay, Phir Unhone Nihayat Ahtimaam Se Apni Pithh 

Ko Aan Hazrat € Sina Mubarak Se (Barkat Ke Liye) Malna Shuru Kar Diya. Nabi Karim & 
Farmane Lage, Is Gulaam Ko Kon Kharidta Hai ? Hazrat Zahira Radiallahu Ta'ala Anho Ne Arz 
Kiya Ya Rasoolallah £ ALLAH Ki Qasam Aap Mujhe Kam Qimat Panyege , Rasoolallah € Ne 
Farmaya Tu ALLAH Ke Nazdik Kam Qimat Nahin , Ya Yeh Farmaya Ke Tum ALLAH Ta'ala Ke 
Nazdik Baish Qimat Ho. 


Hazrat Hasan Basri Radiallahu Ta'ala Anho Farmate Hain Ke Ek Burdi Aurat Ne Bargah E 
Risalat Maab Main Hazir Ho Kar Arz Kiya Ya Rasoolallah £ Dua Kijiye Ke ALLAH Ta'ala Mujhe 
Jannat Main Dakhil Farmaye , Aapne Farmaya Aey Fulah Ki Maan ! Jannat Main Koi Burdi 
Nahin Jayegi (Hazrat Hasan Basri Radiallahu Ta'ala Anho Farmate Hain) Wo Aurat Roti Huyi 
Wapas Huyi To Aan Hazrat € Ne Farmaya Ke Us Aurat Ko Jakar Batao Ke Wo Budape Ki Halat 
Main Jannat Main Dakhil Na Hogi Kyonke ALLAH Ta'ala Farmata Hai Beshak Humne Auraton 
Ko Ek Khaas Tariqe Par Paida Kiya Aur Phir Unhein Kunwariyan Banaya. 


Baab 37 Shair Ghoyih 
Hazrat Aayesha Radiallahu Ta'ala Anha Se Puchha Gaya Ke Kya Nabi Karim € Shair Pada 
Karte Thay ? Aapne Farmaya Han) 


Nabi Karim € Hazrat Ibn Rawaha Ke Shair Pada Karte Thay Aur Kabhi Yeh Misra Bhi Padate 
Thay, Aur Tere Paas Wo Shakhs Khabarein Layega Jise Tune Ujrat Nahin Di. 


Hazrat Abu Huraira Radiallahu Ta'ala Anho Farmate Hain Beshak Kisi Shayar Ke Muh Se 
Nikali Huyi Bohat Sachi Baat Labid Bin Rabia Ka Yeh Shair Hai Ke Sun Lo ! ALLAH Ta'ala Ke 
Siwa Har Chiz Faani Hai Aur Qarib Hai Ke Umiyah Bin Abu Salat Islam Le Aaye. 


Hazrat Jundub Bin Sufiyan Bajali Radiallahu Ta'ala Anho Farmate Hain Ke Nabi Akram # Ki 
Ungli Mubarak Ko Ek Pathhar Laga Jis Ki Wajh Se Khoon Jari Ho Gaya To Aap Ne Farmaya Ke 
Tu Ek Khoon Aalud Ungli Hi To Hai Aur Tune Taklif ALLAH Ta'ala Ke Raste Main Payi Hai. 


Hazrat Baraa Bin Aazib Radiallahu Ta'ala Anho Farmate Hain Ke (Mujh Se) Ek Shakhs Ne 
Puchha Aey Abu Amara ! Kya Tum(Jung E Hunain) Main Rasoolallah £ Ko Chhod Kar Bhag 
Gaye Thay ? Unhone Farmaya Nahin Khuda Ki Qasam Rasoolallah # Ne Muh Nahin Phera 
Balke Jaldbaz Log (Bhag Gaye) Kyonke Wo Qabila Hawazan Ke Teeron Ki Zad Main Aa Gaye 
Thay , Aan Hazrat € Khachar Mubarak Par Thay Aur Haris Bin Abdul Mutalib Ke Bete Sufiyan 
Ne Uski Lagam Pakdi Huyi Thi Aur Rasoolallah £ Farma Rahe Thay Main Nabi Hun , Is (Qaul) 
Main Koi Jhooth Nahin Aur Main Hazrat Abdul Mutalib Ka Beta (Pota) Hun 


Hazrat Anas Radiallahu Ta'ala Anho Farmate Hain Ke Jab Nabi Karim € Umrah Ki Qaza Ke 
Liye Makka Mukarrama Main Dakhil Huye To Aapke Aagey Aagey Hazrat Rawaha Yeh Kahte 
Huye Ja Rahe Thay, Aey Kuffar Ki Aaulad Aan Hazrat £ Ke Raste Se Hat Jao. Aaj Hum Quraan 
Paak Ke Hukm Ke Mutabiq Tumhein Aisi Maar Denge Jo Saron Ko Apne Muqam Se Juda Kar 

Degi Aur Dost Ko Dost Se Ghafil Kar Degi, Hazrat Umar Radiallahu Ta'ala Anho Ne Farmaya 
Aey Ibn Rawaha Kya Rasoolallah £ Ke Samne Aur Haram Sharif Main Tu Shair Padata Hai ? 
Nabi Karim £ Ne Farmaya Aey Umar ! Ise Kahne Do, Beshak Yeh Shair (Kafiron Ko) Teeron Se 
Bhi Zayada Tez Lagte Hain. 


Hazrat Jabir Bin Samrah Radiallahu Ta'ala Anho Farmate Hain Ke Main Rasoolallah & Ki 
Mubarak Majlis Main So Bar Se Bhi Zayada Bethha. Aapke Sahaba E Kiram (Aap Ke Samne) 
Shair Padte Aur Zamana Jahiliyat Ki Batein (Ek Dusre Se) Bayan Karte Aap Khamosh Bethhe 
Rahate Aur Kabhi Kabhi Unke Sath Muskura Dete. 


Hazrat Abu Huraira Radiallahu Ta'ala Anho Farmate Hain Ke Nabi Karim £ Ne Farmaya Arbon 
Ka Behtarin Kalam, Labaid Bn Rabia Ka Yeh Qaul "Sun Lo ! ALLAH Ta'ala Ke Siwa Sab Kuchh 
Faani Hai. 


Hazrat Amr Bin Sheereen Radiallahu Ta'ala Anho Apne Walid Se Riwayat Karte Hain Ke 
Unhone Farmaya Main Ek Martaba  Rassoolallah £ Ke Pichhe Sawar Tha Maine Aapko 
Umaiyah Bin Salt Ke Kalam Se Ek Sau Bhait Sunaye , Jab Main Ek Bhait Suna Leta To Aan 
Hazrat € Farmate Aur Sunao Kya Shak Ke Main Ne Sau Bhait Sunaye (Phir) Nabi Karim £ Ne 
Farmaya , Qarib Tha Ke Wo (Umaiyah Bin Salt Imaan Lata. 


Hazrat Aayesha Radiallahu Ta'ala Anho Farmati Hain Ke Aan Hazrat € Hassan Bin Sabit 
Radiallahu Ta'ala Anho Ke Liye Masjid Main Mimber Bichhate Jis Par Khade Hokar Wo Aan 
Hazrat € Ke Fazayil Fakhriyah (Kuffar Se Mudafiat Karte Huye) Bayan Karte , Rasoolallah £ 
Farmate Beshak ALLAH Ta'ala Ruh E Quds (Hazrat Jibrayil Allaihissalam) Ke Zarieyh Hazrat 
Hassaan Bin Sabit Radiallahu Ta'ala Anho Ki Madad Karta Hai. 


Jab Tak Wo ALLAH Ke Rasool £ Ki Taraf Se Kuffaar Ko Jawab Dete Hain. 


Baab 38 Qissa Ghoyih 

Hazrat Aayesha Radiallahu Ta'ala Anha Farmati Hain Ke Ek Raat Aan Hazrat € Ne Apni 
Azwaaj E Mutahiraat Ko Ek (Ajeeb) Qissa Sunaya, Un Main Se Ek Bibi Ne Arz Kiya Goya Yeh 
Khurafa Ka Qissa Hai Aan Hazrat € Ne Farmaya Kya Tum Khurafa Ke Wagqiyah Se Waqif Ho 
(Phir Khud Hi Farmaya ) Khurafa Qabila Azraah Ka Ek Shakhs Tha Jise Zamana Jahiliyat Main 
Jinnat Ne Qaid Kar Liya, Wo Un Main Kafi Muddat Thhehra Raha Phir Insaanon Main Wapas 
Aaya Aur Wo Tamaam Ajaibaat Logon Ko Sunaye Jo Usne Jinno Main Dekhe, Phir Log (Har 
Ajeeb Baat Ko) Kahte Yeh To Khurafa Ki Baat Hai. 


Hadees Umme Zar'a 
Hazrat Aayesha Radiallahu Ta'ala Anho Farmati Hain 11 Auraton Ne Mil Bethh Kar Aapas 
Main Pukhta Muhahida Kiya Ke Wo Apne Khawandon Ke Halat (Ek Dusre Se) Nahin 

Chhupayege, Hazrat Aayesha Radiallah Ta'ala Anha Ne Farmaya Pehli Aurat Ne Kaha Ke 
Mera Khawand Shawar Guzar Pahadi Par Duble Unt Ke Gosht Ki Tarah Hai, Na To Wo Pahad 
Itna Aasan Hai Ke Us Par Chadha Ja Sake Aur Na Hi Wo Gosht Itna Mota Hai Ke Mahnat Se 
Laya Jaye (Yaani Mera Khawand Karah Hai) Dusri Aurat Ne Kaha Mera Khawand (Aisa Hai) 
Ke Main Uska Haal Zahir Nahin Kar Sakti Mujhe Dar Hai Ke Kahin Main Use Chhod Hi Na Dun. 
Agar Main Uska Haal Bayan Karun To Tamaam Uyub Bayan Karungi (Yaani Mere Khawand Ke 
Halat Naqabil E Bayan Hai) Tisri Aurat Ne Kaha Ke Mera Khawand (Betuka) Lamba Hai, Agar 
Use Main Kuchh Kahu To (Mujhe) Talag De Di Jati Hai Aur Agar Khamosh Rahun To Latkayi 
Jati Hun (Yaani Kisi Taraf Ki Nahin Rahti) Chhothi Aurat Ne Kaha Mera Khawandd Makka 
Mukarrama Ki Raat Ki Tarah Hai Na Garm Na Sard Na Khauf Aur Na Ranj (Yaani Mera 
Khawand Mu'atdal Mizaaj Hai. Panchavi Aurat Ne Kaha Ke Mera Khawand Ghar Aaye To 
Chita Bahar Jau To Sher Hai, Wo Gharelu Mamlaat Ki Tahqeeq Nahin Karta. Chhathhi Aurat 
Ne Kaha Mera Khawand Jab Khata To Sab Kuchh Samet Leta Hai, Paani Piye To Sab Chad 
Leta Hai, Jab Letata Hai To Kapda Khub Past Leta Hai Aur Mere Kapde Main Hath Daal Kar 
(Mere ) Ranj Wa Rahat Ko Malum Nahin Karta (Yaani Laparwah Hai) Satwin Aurat Ne Kaha 
Mera Khawand Sust Hai (Ya Us Aurat Ne Kaha) Nakara Bewakoof Hai, Wo Har Bimari Main 
Mubtalah Hai, Tujhe Zakhmi Kar De Ya Teri Hadi Tod De Ya Tere Liye Donon Jamah Kar De 
(Yaani Wo Bewkoof Aur Nakara Shakhs Hai) Aathhvin Aurat Ne Kaha Mere Khawand Ko Hath 
Lagana Kharghosh Ko Hath Lagane Ke Barabar Hai (Nihayat Mulayam Badan Wala Hai) Aur 
Wo Zaafraan Ki Tarah Khushboodar Hai, Nawin Aurat Ne Kaha Mera Khawand Unche 
Sutoonn Wala (Aali Nasb) Bohat Badi Raakh Wala (Sakhi) Lambe Partale Wala (Daraz Qad) 
Aur Uska Ghar Mashuragha Ke Qarib Hai (Yaani Mautbar Aadmi Hai) Daswi Aurat Ne Kaha 
Mere Khawand Ka Naam Malik Hai Aur Kaisa Malik ? Wo Malik Is (Nawi Aurat Ke Khawnd) Se 
Behtar Hai Wo , Untani Ka Malik Hai Aur Uske Unt Aksar Bhade Main Rahte Hai Aur Bohat 
Kam Charagah Main Jate Hai, Jab Wo (Unt) Ghane Bajane Ki Awaz Sunte Hai (Mehmanon Ke 
Istaqbaal Se Kinaya Hai) To Apne Zibah Hone Ka Yaqin Kar Lete Hai, (Yaani Yeh Shakhs 
Ameer Bhi Hai Aur Mehman Nawaz Bhi) Gayarwin Aurat Ne Kaha Ke Mera Khawand Abu 
Zarra Hai Aur Abu Zarra Kaisa ? Usne Zeewaraat Se Mere Kaan Hila Diye Aur Charbi Se Mere 
Bazoo Bhar Diye (Khoob Khilaya Pilaya) Usne Mujhe Khush Kiya To Main Apne Aap Se Khush 
Huyi, Usne Mujhe Thodi Si Bakriyon Walon (Garib Khawand) Main Paya To Mujhe Ameeron 
Main Le Aaya Jahan Untaon Aur Ghodon Ki Awazein Aati Hai Aur Gaahne Wale Bail Aur 
Bhosa Jada Karne Wale Aadmi Hain (Yaani Maldar Sasural) Main Baat Karti Hun To Bura 
Nahin Manaya Jata, Jab Main Soti Hun To Subah Tak Soyi Rahti Hun Aur Piti Hun To Sairab 
Hokar Piti Hun Aur Abu Zarra Ki Mah Bhi Kaisi (Bakamaal) Aurat Hai, Uske Bartan Bade Bade 
Hain Aur Uska Ghar Kushada Hai. Abu Zarra Ke Bete Ki Shaan Bhi Ajeeb Hai , Uska Pehlu 
Khajoor Ki Be Phal Tahni Ki Tarah Hai Aur Use Bakri Ke Bache Ka Sirf Ek Bazo Sair Kar Deta 
Hai. Abu Zarra Ki Beti Bhi Kya Hi (Layaq E Taarif) Hai, Maa Baap Ki Farma Bardar Aur Chadar 
Ko Bharne Wali Hai (Moti Tazi) Aur Apni Humsaya Aurat (Sukoon) Ko Jilane Wali Hai. Abu 
Zarra Ki Laundi Bhi Kya Hi (Qabil E Sataish ) Hai Na Humare Raaz Zahir Karti Hai Na Humara 
Galla Chori Karti Hai Aur Na Hi Humare Ghar Ko Kude Karkat Se Bharti Hai, Umme Zarra Ne 
Kaha Ke Abu Zarra Ghar Se Nikla, Us Waqt Doodh Ki Mashkin Balwi Ja Rahi Thin, (Yaani 

Doodh Se Makhan Nikala Ja Raha Tha) Usne Ek Aurat Se Mulaqat Ki Jiske Sath (Uske) 
Chahite Ki Tarah Do Bachhe Uske Pehlu Main Do Anaro Se Khel Rahe Thay. (Uske Bad) Abu 
Zarra Ne Mujhe Talaq De Di Aur (Phir) Maine Bhi Ek Aise Sardar Se Shadi Karli Jo Ghode Par 
Sawar Hota, Hath Main Khatti Neza Hota (Muqaam Khat,Jo Bahrain Ki Bandargah Ke Paas 
Hai Ka Neza Khutti Kahlata) Aur Sah Pehar Wo Mere Pass Kasrat Se Chopaye Le Aata, Usne 
Mujhe Un Chopayon Main Se Ek Ek Joda Diya Aur Kaha Aey Umme Zarra ! Tu Khud Bhi Kha 
Aur Apne Aqarib Ko Bhi Galla De (Iske Bawajood) Agar Main Uske Diye Huye Tamam Atiyaat 
Jamah Karun To Bhi Abu Zarra Ke Chhote Se Chhote Bartan Ke Barabar Na Honge. 


Hazrat Aayesha Radiallahu Ta'ala Anho Farmati Hain Ke Aan Hazrat €Ne Farmaya (Aey 
Aayesha) Main Tere Liye Aisa Hun Jaisa Abu Zarra , Umme Zarra Ke Liye Tha (Yaani Nihayat 
Shafeeq Aur Meharbaan) 


Baab 39 Aaram Farmana 

Hazrat Baraa Bin Aazib Radiallahu Ta'ala Anho Farmate Hain Ke Jab Aan Hazrat € Apne 
Bistar Mubarak Par Tashrif Le Jate To Dayein, Hatheli Ko Dhayein Rukhsar Mubarak Ke Niche 
Rakhte Aur (Bargah E ILLAHI Main) Arz Karte Aey Rab ! Mujhe (Us Din Ke) Azaab Se Bacha Jis 
Din Tu Apne Bandon Ko Uthhayega. 


Hazrat Hujefa Radiallahu Ta'ala Anho Farmate Hain Ke Jab Nabi Akram £ Apne Bistar 
Mubarak Par Tashrif Le Jate To Dua Mangate Ke Aey ALLAH ! Mujhe Tere Hi Naam Se Maut 
Aayegi Aur Tere Hi Naam Se Zinda Hun Aur Jab Bedar Hote To Farmate Tamaam Tarifein 
ALLAH Ke Liye Hai Jisne Humein Marne Ke Bad Zinda Kiya Aur Uski Taraf Jana Hai. 


Hazerat Aayesha Radiallahu Ta'alaa Anha Farmati Hain Aan Hazrat $ Ka Mamul Tha Ke Jab 
Raat Ko Bistar Mubarak Par Tashrif Le Jate To Donon Hathon Ko (Dua Ke Andaz Main) Jamah 
Farma Kar Un Main Phunk Marte Aur Surah Ikhlaas, Surah Falak Aur Surah Naas Padate Phir 
Donon Hathon Ko Jahan Tak Mumkin Hota Jism Par Pherate Aur Ibtedah Siranawar Chehra 
Mubarak Aur Jis Ke Samne Wale Hisse Se Karte Aur Tin Martaba Aisa Karte 


Hazrat Ibne Abbas Radiallahu Ta'ala Anho Farmate Hain Ke Aan Hazrat € Aaram Farma Huye 
Aur Aapne Mamuli Kharate Liye Aur (Aap Ki Aadat Mubarak Thi Ke) Jab Bhi Aaram Farmate 
Mamuli Kharate Lete Hazrat Bilaal Radiallahu Ta'ala Anho Hazir Hokar Aapko Namaz Ki 
Khabar Di. Aap Khade Huye Aur Namaz Ada Farmayi (Halanke) Aap Ne Wuzu Nahin Farmaya, 
Is Hadees Main Qissa Aur Bhi Hai. (Neend Se Bedari Ke Bad Wuzu Na Karna Aan Hazrat £ Ke 
Liye Khasais Main Se Hai )Mutarrjim) 


Hazrat Anas Bin Malik Radiallahu Ta'ala Anho Farmate Hain Ke Jab Rasoolallah € Bistar 
Mubarak Par Tashrif Le Jate To Farmate Tamaam Tarifein ALLAH Ke Liye Hain Jisne Humein 
Khana Khilaaya, Pani Pilaya Humein Kaafi Hai Aur Jisne Thhikana Diya Kyonke (Dunia Main) 
Aise Log Bhi Hain Jinhein Na To Koi Kifaayat Karne Wala Hai Aur Na Jagah Dene Wala. 

Hazrat Abu Qatada Radiallahu Ta'ala Anho Farmate Hain Ke Aan Hazrat € Jab (Safar Main 
Padao Karte Waqt) Raat Ko Utarate To Dayein Pehlu Par Let Jate Aur Jab Subah Se (Kuchh 
Waqt) Pehle Utarate To (Dayein) Kalayi Khadi Karke Sar Mubarak Hatheli Mubarak Par Rakh 
Lete. 


Baab 40 Ibaadat 

Hazrat Mugirah Bin Shaiba Radiallahu Ta'ala Anho Farmate Hain Ke Aan Hazrat € Namaz 
(Tahajjud) Padte Rahe Yahan Tak Ke Aap Ke Mubarak Qadmon Main Warm Aa Gaye, Arz Kiya 
Gaya Ke Aap Itani Taklif Kyon Uthhate Hain Jabke ALLAH Ta'ala Ne Aapke Sabab Aap Se 
Pehlo Aur Pichhalon Ke Gunah Bakhsh Diye Hain, Farmaya Kya (Phir) Main ALLAH Ka Shukar 
Ada Na Karon ? 


Hazrat Abu Huraira Radiallahu Ta'ala Anho Farmate Hain Ke Nabi Akram € Namaz Padate 
Rahte Yahan Tak Ke Aapke Paon Mubarak Sujh Jate. Aap Se Arz Kiya Gaya (Ya Rasoolallah IS 
Aap Aisa Kyon Karte Hain Jabke ALLAH Ta'ala Ne Aapke Sabab Pehlon Aur Pichhalon Ke 
Gunah Bakhsh Diye. Aap Ne Farmaya (To Kya Phir) Main ALLAH Ka Shukar Guzar Banda Na 
Banun. 


Hazrat Abu Huraira Radiallahu Ta'ala Anho Farmate Hain Nabi Akram € Namaz (Tahajjud) 
Main Itna Lamba Qayam Farmate Ke Aapke Paon Mubarak Main Warm Aa Jate. Aap Se Arz 
Kiya Gaya Ya Rasoolallah !(&) Aap Aisa Kyon Karte Hain Jabke ALLAH Ta'ala Ne Aapke Sabab 
Aglon Aur Pichhalon (Sab) Ke Gunah Bakhsh Diye Aap Ne Farmaya Kya Main Khuda Ka 
Shukar Guzar Banda Na Banun. 


Hazrat Aswad Bin Yazid Radiallahu Ta'ala Anho Farmate Hain Maine Hazrat Ummul Mominin 
Aayesha Radiallahu Ta'ala Anho Se Rasoolallah £ Ki Raat Ki Namaz Ke Bare Main Puchha To 
Unhone (Hazrat Aayesha Radiallahu Ta'ala Anha Ne) Farmaya Ke Aan Hazrat € Raat Ke 
Ibtedayi Hisse Main Aaram Farmate Phir (Namaz Ke Liye) Khade Ho Jate Aur Sehri Ke Waqt 
Witar Pad Kar Bistar Mubarak Par Tashrif Le Jaate, Agar Aapko Wuzu Ki (Ragbat Hoti To Apni 
Zauwja Ke Paas Tashrif Le Jate, Phir Jab Azaan Sunte, Fauran Khade Ho Jate, Agar Gusal Ki 
Hajat Hoti To Gusal Farmate Warna Wuzu Farma Kar Namaz Ke Liye Tashrif Le Jate. 


Hazrat Ibne Abbas Radiallahu Ta'ala Anhuma Ne Apne Shagird Abu Kareeb Ko Bataya Ke Ek 
Din Aap (Hazrat Ibn Abbas) Apni Khala Ummul Mominin Hazrat Memuna Radiallahu Ta'ala 
Anha Ke Han Thhehare, Aap Farmate Hain Main Bistar Ki Chodayi Ki Janib Lait Gaya Aur Aan 
Hazrat € Lambayi Ki Janib Aaram Farma Huye (Letate Hi) Huzur € Ki Aankh Lag Gayi. Nisf 
Raat Se Kuchh Pehle Ya Baad Aap Bedar Huye Aur Apne Chehre Se Nind (Ke Asraat) Dur 
Farmane Lage Phir Surah Aale Imraan Ki Aakhri Dus Aayat Padin, Phir Latke Huye Ek 
Mashkize Se Khub Achhi Tarah Wuzu Farmaya, Aur Namaz Shuru Kar Di. Hazrat Ibn Abbas 
Radiallahu Ta'ala Anho Farmate Hain Ke Main (Bhi Uthh Kar) Aapke Pehlu Main Khada Ho 
Gaya, Aan Hazrat € Ne Apna Dayan Hath Mere Sar Par Rakha Aur Mera Dayan Kan Pakad 
Kar Modna Shuru Kar Diya, Phir Aap Ne Kayi Martaba Do Do Raqatein Namaz (Tahajjud) Ada 

Farmayi, Hazrat Ma'an Radiallahu Ta'ala Anho Farmate Hain Chhe Martaba, Phir Aap Ne 
Witar Padi (Aakhri Do Raqaton Ke Sath Ek Raqat Mila Kar Tin Witar Padi) Aur Aaram Farma 
Huye Phir Mauzin Ke Aane Par Aap Uthh Khade Huye, Do Halki Raqatein (Sunnat E Fajar) 
Padin Phir (Masjid Main) Tashriif Le Gaye Aur Subah Ki Namaz Ada Farmayi. 


Hazrat Ibne Abbas Radiallahu Ta'ala Anho Farmate Hain Ke Aan Hazrat € Raat Ko Tera 
Ragatein Pada Karte Thay. 


Hazrat Aayesha Radiallahu Ta'ala Anhuma Farmatin Hain Ke Agar Huzur € Nind Ya Ungh Ke 
Galba Ki Wajh Se Raat Ko Namaz (Tahajjud) Na Padte To Din Ko Barah Raqatein Ada 
Farmate. 


Hazrat Abu Huraira Radiallahu Ta'ala Anho Farmate Hain Ke Nabi Paak £ Ne Farmaya Ke Jab 
Tum Main Se Koi Raat Ko Bedar Ho To Do Halki Raqaton Ke Sath Apni Namaz Shuru Kare 


Hazrat Zaid Bin Khalid Johni Radiallahu Ta'ala Anho Farmate Hain, Maine Dil Main Khayal 
Kiya Ke Aan Hazrat € Ki Namaz Zaroor Dekhonga, Chunache Aap Ke Darwaze Ya Khaime Ki 
Chokhat Se Takiyah Laga Kar Khada Ho Gaya (Maine Kaha) Aan Hazrat £ Ne Do Mukhtasar 
Ragatein Padin Phir Do Ragatein Nihayat Taweel Padin Phir Char Martaba Do Raqgtein 
Padin, Har Pichhali Do Raqatein Pehli Do Ki Nisbat Se Mukhtsar Hotin, Phir Aap Ne Witar 
Padi, Is Tarah Yeh Tera Raqatein Ho Gayin. 


Hazrat Abu Salma Bin Abdul Rehman Radiallahu Ta'ala Anho Farmate Hain Ke Unhone 
Hazrat Aayesha Radiallahu Ta'ala Anha Se Aan Hazrat # Ki Ramzan UI Mubarak Ki Namaz Ke 
Bare Main Puchha , Ummul Mominin Ne Farmaya Aan Hazrat € Ramzan Ya Gair Ramzan 
Main Tera Raqat Se Zayda Nahin Padte Thay, (Pehle) Char Raqatein Aur Tu Unki Umadagi 
Aur Lambayi Ke Bare Main Mat Puchh, Phir Char Ragatein Padte Wo Bhi Nihayat Umda Aur 
Daraaz Hoti Thin, Phir Tin Raqatein Padte, Hazrat Aayesha Radiallahu Ta'ala Anho Farmati 
Hain, Maine Arz Kiya Ya Rasoolallah £ Aap Witar Padne Se Qabl Aaram Farmate Hain. Aapne 
Farmaya Aey Aayesha Radiallahu Ta'ala Anha Beshak Meri Aankhein Soti Hain Lekin Mera Dil 
Nahin Sota. 


Hazrat Aayesha Radiallahu Ta'ala Anha Farmati Hain Rasoolallah £ Raat Ko Gyara Raqatein 
Pada Karte Thay Aur Un Main Se Ek Raqat Ke Sath Witar Ada Karte (Yaani Do Raqaton Ke 
Sath Tisri Ragat Mila Kar Witar Banate , Na Yeh Ke Sirf Ek Raqat Ada Karte, Jab Aap Farig 
Hote To Dayein Pehlu Par Let Jate. 


Hazrat Aayesha Radiallahu Ta'ala Anha Farmati Hain Ke Rasoolallah £ Raat Ko (Kabhi Kabhi) 
Nau Raqatein Padate Thay. 


Hazrat Hujefa Bin Yamaan Radiallahu Ta'ala Anho Farmate Hain Ke Unhone (Hazrat Hujefa 
Ne) Ek Raat Aan Hazrat $ Ke Sath Namaz Padi, Jab Aap Ne Namaz Padni Shuru Ki To Farmaya 
ALLAH Bohat Bada Hai Jo Badhshahat Hukumat Badayi Aur Buzuragi Wala Hai, Phir Aap Ne 
Surah Baqra Tilawat Farmayi Aur Qayam Jitna Ruku Farmaya. Aap Ruku Main Subhan Rabbi 

UI Azim Padate, Phir Aap Ne Sar Mubarak Uthha Kar Ruku Ke Barabar Qauma Kiya Aur Rabbi 
UI Hamd Bar Bar Pada, Phir Aapne Qayam Jaisa Sajda Kiya, Aap Sajde Main Subhan Rabbi UI 
Aala Padate Thay, Phir Sare Anwar Uthha Kar Donon Sajdon Ke Darmiyan Sajde Jaisa Jalsa 
Farmaya Aur Aap Rabbigfirli Padate Rahe Phir Aapne Surah Baqra , Aale Imraan,Al Nisaa, 
Maida Ya Surah Inaam Tilawat Farmayi, Hazrat Sau'ba (Rawi) Ko Shak Hai Ke Surah Maida 
Thi Ya Surah Inaam. 


Hazrat Aayesha Radiallahu Ta'ala Anha Farmati Hain Ke Rasoolallah £ Kabhi Kabhi (Namaz E 
Tahajjud Main) Quraan Paak Ki Ek Aayat Bar Bar Tilawat Farmate. 


Hazrat Abdullah Radiallahu Ta'ala Anho Farmate Hain Ke Maine Ek Raat Aan Hazrat € Ke 
Humrah Namaz Padi, Aap Ne Itna Lamba Qayaam Farmaya Ke Maine Ek Na Munasib Irada 
Kar Liya. Puchha Gaya Aap Ne Kya Irada Farmaya ? Aapne Jawab Diya Maine Irada Kiya Ke 
Aan Hazrat € Ko Khada Rahne Dun Aur Khud Bethh Jaun. 


Hazrat Aayesha Radiallahu Ta'ala Anha Farmati Hain Ke Maine Nabi Akram $ (Kabhi) Bethh 
Kar Namaz Padate Aur Usi Halat Main Qiraat Faramte Aur Tis Chalis Aayat Ka Andaza Qiraat 
Rah Jati To Khade Hokar Padte, Phir Ruku Aur Sajda Farmate Aur Dusri Raqaat Main Isi Tarah 
Karte. 


Hazrat Abdullah Bin Shafeeq Radiallahu Ta'ala Anho Farmate Hain Ke Maine Hazrat Aayesha 
Radiallahu Ta'ala Anha Se Rasoolallah £ Ki Nafli Namaz Ke Bare Main Puchha Unhone 
Farmaya Ke Aan Hazrat € Kabhi To Shab Ka Taweel Hissa Khade Hokar Namaz Ada Farmate 
Aur Kabhi Intehayi Waqt Bethh Kar , Jab Aap Khade Khade Qiraat Farmate To Uski Surat 
Main Rukuh Aur Sajda Ke Liye Bhi Jate Aur Jab Bethh Kar Qiraat Farmate To Ruku Wa Sajda 
Bhi Usi Andaz Se Karte. 


Ummul Mominin Hazrat Hafsa Radiallahu Ta'ala Anha (Huzur € Ki Zawja Mohatrama) 
Farmati Hain Ke Aan Hazrat € Naqal Namaz Bethh Kar Padate Aur (Koi) Sunnat Nihayat 
Thhehar Thhehar Kar Padate Yahan Tak Ke Wo Surat Apne Se Lambi Surton Se Bhi Bad Jati 
(Yaani Khoob Thhehar Thhehar Kar Padne Ki Wajh Se) 


Hazrat Aayesha Radiallahu Ta'ala Anho Farmati Hain Ke Aan Hazrat ZS Aakhri Zamana Main 
(Nafli Namaz) Aksar Bethh Kar Padate Thay. 


Hazrat Ibne Umar Radiallahu Ta'ala Anhuma Farmate Hain Ke Maine Aan Hazrat € Ke 
Humrah Aapke Kashana E Mubaraka Main Do Ragatein Zohar Se Pehle Aur Do Baad, Do 
Ragatein Magrib Ke Bad Aur Do Ragatein Isha Ke Bad Padin. 


Hazrat Hafsa Radiallahu Ta'ala Anha Farmati Hain Ke Jab Subah Hoti Aur Mauzin Azaan Deta 
To Aan Hazrat € Do Raqatein (Sunnat Fajar) Padte. Ayub (Rawi) Kahte Hain Ke Mere Khayal 
Main Hazrat Nafeh Ne Khafeeftain (Halki Si) Bhi Kaha Hai. 


Hazrat Ibn Umar Radiallahu Ta'ala Anhuma Farmate Hain Ke Mujhe Aan Hazrat # Ki Namaz) 
Se Yaad Hai Ke Aap Aathh Raqatein Pada Karte Thay, Do Ragatein Zohar Se Pehle Aur Do Bad 

Main, Do Raqatein Magrib Ke Bad Aur Do Ragatein Isha Ke Bad , Hazrat Ibne Umar 
Radiallahu Ta'ala Anhuma Farmate Hain Ke Mujh Se Hazrat Hafsa (Aap Ki Humshira) 
Radiallahu Ta'ala Anha Ne Subah Ki Do Ragatein Bhi Bayan Kin Lekin Maine To Aan Hazrat € 
Ko Wo Do Raqaten Padte Nahin Dekha. 


Hazrat Abdullah Bin Shafeeq Radiallahu Ta'ala Anho Farmate Hain Ke Maine Hazrat Aayesha 
Radiallahu Ta'ala Anha Se Aan Hazrat £ Ki Namaz Ke Bare Main Puchha To Unhone Farmaya 
Ke Aap Do Ragatein Zohar Se Pehle Aur Do Baad, Do Magrib Ke Baad, Do Isha Ke Bad Aur Do 
Subah Se Pehle Pada Karte Thay. 


Hazrat Aasim Bin Zamrah Radiallahu Ta'ala Anho Farmate Hain Ke Hum Ne Hazrat Ali 
Murtaza Radiallahu Ta'ala Anho Se Aan Hazrat € Ki Din Ki Namaz Ke Bare Main Puchha (Rawi 
Kahte Hain) Unhone Farmaya Tum Iski Taaqat Nahin Rakhte (Aasim Kahte Hain) Humne 
Kaha Jo Hum Main Se Padh Sakega Padega, Hazrat Ali Radiallahu Ta'ala Anho Ne Farmaya 
Jab Suraj Idhar (Mashrif Main) Is Tarah Hota Jaise Asar Ke Waqt Udhar (Magrib Main) Hota 
Hai To Aap Do Raqatein Padte Aur Jab Suraj Udhar (Mashriq Main) Is Tarah Hota Jaise Zohar 
Ke Waqt Idhar (Magrib Main) Hota Hai. To Aap Char Raqatein Padate, Aap Zohar Se Pehle 
Char Aur Bad Main Do Ragatein Padate Aur Asar Se Pehle Char Raqatein Ada Farmate, Har 
Do Raqaton Ke Darmiyan (Muqrab Farishaton, Ambiyah E Kiram Aur Unke Mutabaeen 
Musalmanon Aur Imaandaron Par) Salam Ke Sath Judayi Karte. 


Baab 41 Namaz E Chasht 

Hazrat Yazeed Rishk Se Marwi Hai (Wo Farmate Hain Ke Maine Hazrat Muaz Se Suna, 
Unhone Hazrat Aayesha Radiallahu Ta'ala Anha Se Puchha Ke Kya Aan Hazrat € Namaz 
Chasht Ada Farmate Thay ? Unhone Farmaya Han, Char Ragatein Ya Jitni Zayada Allah 
Chahta, Ada Farmate. 


Hazrat Anas Bin Malik Radiallahu Ta'ala Anho Farmate Hain Ke Aan Hazrat € Chasht Ke Waqt 
Chhe Raqatein Ada Farmate Thay. 


Hazrat Abdul Rehman Bin Abi Yahla Radiallahu Ta'ala Anho Farmate Hain Ke Mujhe Siwaye 
Hazrat Umme Haani Radiallahu Ta'ala Anho Ke Kisi Ne Nahin Bataya Ke Usne Aan Hazrat € 
Ko Chasht Ki Namaz Padne Dekha Hai, Wo Farmati Hain Ke Fateh Makka Ke Din Aan Hazrat 
# Mere Ghar Tashrif Laye, Aap Ne Gusal Farmaya Aur Aathh Raqatein Itni Mukhtsar Padin 
Ke Maine Kabhi Aapko (Us Waqt Ke llawa) Yun Padate Nahin Dekha Albatta Aap Ruku Aur 
Sajda Pura Farmate Rahe. 


Hazrat Abdullah Bin Shafeeq Radiallahu Ta'ala Anho Farmate Hain Ke Maine Hazrat Aayesha 
Radiallahu Ta'ala Anho Se Puchha Ke Kya Aan Hazrat € Chasht Ke Waqt Namaz Padte Thay ? 
Unhone Farmaya Nahin Albatta Jab Safar Se Wapas Tashrif Late (To Padha Karte Thay) 


Shamail E Nabwiyaah 


Hazrat Abu Saeed Khudri Radiallahu Ta'ala Anho Farmate Hain Ke Nabi Akram ZS (Kabhi) Is 
Kasrat Se Namaz Chasht Ada Farmate Ke Hum Samjhate Ab Kabhi Tark Nahin Farmayege Aur 
(Kabhi Yun) Tark Farmate Ke Hum Samjhate (Shayad) Ab Nahin Padenge. 


Hazrat Abu Ayub Ansari Radiallahu Ta'ala Anho Farmate Hain Ke Aan Hazrat € Humesha 
Suraj Dhalne Ke Waqt Char Raqaat Namaz Padate Thay, Maine Arz Kiya Ya Rasoolallah = Aap 
Humesha Zawaal E Shams Ke Waqt Char Raqatein Padte Hain, (Iski Kya Wajh Hai ?) Aapne 
Farmaya Ke Suraj Dhalne Ke Waqt Aasman Ke Darwaze Khulte Hain (Yaani Qabooliyat Ka 
Waqt Hai) Aur Namaz E Zohar Tak Band Nahin Hotel Isliye) Main Pasand Karta Hun Ke Us 
Waqt Meri Koi Badi Naiki Uper Ko (Khuda Ke Huzur) Chade. Maine Arz Kiya Kya Har Raqat 
Main Qiraat Hai ? Aan Hazrat € Ne Farmaya Han, Phir Maine Arz Kiya , Kya Unke Darmiyan 
Salam Hai ? (Yaani Do Raqaton Ke Bad) Aap Ne Farmaya Nahin. 


Hazrat Abdullah Bin Saaib Radiallahu Ta'ala Anho Farmate Hain Ke Aan Hazrat € Suraj 
Dhalne Ke Bad Aur Zohar Se Pehle Char Raqaat (Nafal) Padha Karte Aur Farmate Thay Ke Is 
Waqt Aasman Ke Darwaze Khole Jate Hain (Isliye) Main Pasand Karta Hun Ke Mera Koi 
Achha Amal Uper Ko Jayein. 


Hazrat Ali Radiallahu Ta'ala Anho Zohar Se Pehle Char Raqaein Ada Karte Aur Farmate Ke 
Nabi Akram € Zawaal Ke Waqt (Bad) Yeh Namaz Padha Karte Thay Aur Us Main Kaafi Der 
Farmate Thay. 


Baab42  Ghar Main Nafal 


Hazrat Abdullah Bin Saad Radiallahu Ta'ala Anho Farmate Hain Ke Maine Nabi Akram 
Æ Se (Apne Bare Main) Ghar Main Aur Masjid Main Namaz Padne Ke Mutalig Puchha 
(Yaani Ghar Main Padna Behtar Hai Ya Masjid Main) Aap Ne Farmaya Tum Dekhte Ho 
Mera Ghar Masjid Se Kitna Qareeb Hai Phir Bhi Main Masjid Ki Bajaye Ghar Main 
Namaz Padna Zayda Pasand Karta Hun Albatta Agar Farz Namaz Ho ( Yaani Farz 
Namaz Ke Liye Masjid Main Jana Zaroori Aur Nafli Namaz Ghar Main Padna Behtar 
Hai. 


Baab 43 Roza Mubaraak 
Hazrat Abdullah Bin Shafeeq Radiallahu Ta'ala Anho Farmate Hain Maine Hazrat Aayesha 


Radiallahu Ta'ala Anha Se Aan Hazrat € Ke Rozon Ke Bare Main Puchha Unhone Farmaya Ke 
Aan Hazrat € (Kabhi Is Qadr Musalsal) Roze Rakhte Ke Hum Khayal Karte (Shayad Ab) Roze 
Rakhe Hi Jayeinge Aur Kabhi (Is Tarah Musalsal) Iftaar Farmate Ke Hum Samjhate (Shayad 

Ab) Nahin Rakhege Aur Nabi Akram € Ne Madina Tayyaba Tashrif Laane Ke Bad Ramzan 
Sharif Ke llawa Kabhi Pura Mahina Roze Nahin Rakhe. 


Hazrat Anas Bin Malik Radiallahu Ta'ala Anho Se Aan Hazrat £ Ke Roza Mubarak Ke Bare 
Main Puchha Gaya To Aap Ne Farmaya Ke Huzur # Kisi Mahine Main Is Tasalsul Ke Sath Roze 
Rakhte Ke Humein Gumaan Hota Ke Shayad Ab (Aap Ka) Iftaar Ka Irada Nahin Aur Kabhi 
Musalsal Roze Chod Dete. 


Yahan Tak Ke Humein Khayal Hota Ke Ab Aap Roza Rakhne Ka Qasad Nahin Farmayege Aur 
(Aey Mukhatib) To Aan Hazrat £ Ko Raat Ke Waqt Namaz Ki Halat Main Dekhna Chahe To 
Usi Halat Main Dekhega Aur Aaram Farmane Ki Halat Main Dekhna Chahe To Aaram Farma 
Hi Dekhge (Yaani Aan Hazrat £ Raat Ko Ibadat Bhi Farmate Thay Aur Aaram Bhi) 


Hazrat Ibn Abbas Radiallahu Ta'ala Anho Farmate Hain Ke Aan Hazrat € (Baaz Auqat) 
Musalsal Roze Rakhte Yahan Tak Ke Hum Samjhate Ab Nahin Chhodege Aur (Kabhi) Musalsal 
Roze Chhod Dete Yahan Tak Ke Hum Khayal Karte Ke Ab Aap Roze Ka Qasad Nahin 
Farmayege Aur Aap Ne Madina Tayyaba Tashrif Laane Ke Bad Ramzan Ke Ilawa Kabhi Bhi 
Pura Mahina Roze Nahin Rakhe. 


Hazrat Umme Salma Radiallahu Ta'ala Anho Farmati Hain Ke Maine Aan Hazrat € Ko 
Sha'aban Aur Ramzan Ke llawa Kabhi Do Mahine Tawatir Roze Rakhte Nahin Dekha (Aap 
Shaban Ke Mahine Main Aksar Aur Ramzan Ke Mahine Main Mukmmal Roze Rakhte Thay) 


Hazrat Aayesha Radiallahu Ta'ala Anha Farmati Hain Ke Maine Aan Hazrat £ Ko Sha'aban Ke 
Mahine Se Zayada Kisi Mahine Main Roze Rakhte Nahin Dekha Aap Sha'aban Main Kasrat Se 
Roze Rakhte Balke Pura Mahina Roze Rakhte. 


(Ummul Mominin Radiallahu Ta'ala Anha Ne Aksar Par Kul Ka Hukm Farmaya.) 


Hazrat Abdullah Radiallahu Ta'ala Anho Farmate Hain Ke Aan Hazrat # Har Mahine Ke Shuru 
Main Teen Roze Rakha Karte Thay Aur Bohat Kam Jumuah Mubarak Ka Roza Chhodate. 


Hazrat Muaaz Radiallahu Ta'ala Anha Farmati Hain Ke Maine Hazrat Aayesha Radiallahu 
Ta'ala Anha Se Puchha Ke Kya Nabi Akram € Har Mahine Tin Roze Rakha Karte Thay ? 
Unhone Farmaya Haan ! Maine Arz Kiya Kin Dinon Main ? Farmaya Ke Aan Hazrat € Dino Ki 
Ta'aeen Ki Parwa Nahin Karte Thay (Yaani Jin Dinon Main Chahte Rakh Lete, Koi Din Muqrar 
Nahin Tha) 


Hazrat Aayesha Radiallahu Ta'la Anha Farmati Hain Ke Nabi Akram € Peer Aur Jumme'rat Ka 
Roza Qasdan Rakhte Thay. 


Hazrat Aayesha Radiallahu Ta'ala Anha Farmati Hain Ke Aan Hazrat £ Sha'aban Sharif Se 
Zayada Kisi Dusre Mahine Main Roze Nahin Rakhte Thay. 

Hazrat Abu Huraira Radiallahu Ta'ala Anho Farmate Hain Ke Nabi Akram € Ne Farmaya Peer 
War Aur Jummeraat Ko Aamal (ALLAH Ta'ala Ke Huzur) Paish Kiye Jate Hain Pas (Isliye) Main 
Pasand Karta Hun Ke Jab Mere Aamal Paish Hon To Maine Roza Rakha Huwa Ho. 


Hazrat Aayesha Radiallahu Ta'ala Anha Farmati Hain Ke Nabi Akram # Har Kisi Mahine 
Hafta, Itwar Aur Peerwar Ka Roza Rakhte Aur Kisi Mahine Mangal, Budh Aur Jummeraat Ka 
Roza Rakhte. 


Hazrat Aayesha Radiallahu Ta'ala Anha Farmati Hain Ke Wo Daur E Jahiliyat Main Quresh, 
Aashura (Dus Muhrram) Ka Roza Rakhte Thay Aur Rasool Akram # Bhi Isi Din Ka Roza 
Rakhte, Jab Aap Madina Tayyaba Tashrif Laaye To (Bhi) Aapne Aashura Ka Roza Rakha Aur 
Dusron Ko Roza Rakhne Ka Hukm Farmaya (Lekin) Jab Ramzan Ke Roze Farz Ho Gaye To 
Ramzan Hi Farz Raha Aur Aashura (Ka Farz Roza) Chhod Diya Gaya, Jis Ne Chaha Aashura Ka 
Farz Roza (Nafli) Rakha Aur Jisne Chaha Na Rakha (Yaani Aashura Ki Farziyat Khatam Ho 
Gayi.) 


Hazrat Alqama Radiallahu Ta'ala Anho Farmate Hain Ke Maine Hazrat Aayesha Radiallahu 
Ta'ala Anha Se Puchha, Kya Aan Hazrat € Ne Koi Din (Roza Rakhne Ke Liye) Muqrar Farmaya 
? Ummul Mominin Radiallahu Ta'ala Anha Ne Farmaya Ke Aan Hazrat € Ka Amal Mubarak 
Dayih Hota Tha Aur Tum Main Se Kon Huzur € Ki Tarah (Ibaadat Ki) Taaqat Rakhta Hai. 


Hazrat Aayesha Radiallahu Ta'ala Anha Farmati Hain Ke Aan Hazrat € Mere Han Tashrif 
Laaye (Us Waqt) Mere Paas Ek Aurat Thi, Aap Ne Farmaya Yeh Kon Hai ? Maine Arz Kiya 
Fulah Aurat Hai (Yaani Naam Liya) Jo Raat Bhar Nahin Soti (Yaani Ibaadat Karti Hai) Aan 
Hazrat € Ne Farmaya Itna Hi Amal Karo Jitani Taaqat Rakhte Ho, Qasam Bakhuda ! ALLAH 
Ta'ala Tang Nahin Padta (Yaani Sawab Dene Main) Yahan Tak Tum (Amal Se) Tang Aa Jao Aur 
Rasoolallah £ Us Amal Ko Zayada Pasand Farmate Thay Jis Ka Karne Wala Us Par Humesha 
Qayam Rahe (Yaaani Amal Chahe Thoda Ho Lekin Humesha Kiya Jaye To Zayada Pasandida 
Hai. 


Hazrat Abu Saleh Radiallahu Ta'ala Anho Farmate Hain Maine Hazrat Aayesha Radiallahu 
Ta'ala Anha Aur Hazrat Umme Salma Radiallahu Ta'ala Anha Se Aan Hazrat € Ke Pasandida 
Tarin Amal Ke Bare Main Puchha To Unhone Farmaya Jis Amal Ko Humesha Kiya Jaye Chahe 
Kam Hi Kyon Na Ho. 


Hazrat Aauf Bin Malik Radiallahu Ta'ala Anho Farmate Hain Ke Ek Raat Main Aan Hazrat € Ke 
Pass Hazir Tha, Aapne Miswaak Ki, Wuzu Farmaya Aur Phir Namaz Padne Ke Liye Khade Ho 
Gaye. Main Bhi Aapke Humrah Khada Ho Gaya Aan Hazrat € Se Surah Fatiah Aur Surah 
Baqra Ke Sath Qiraat Shuru Ki, Jab Aap Kisi Aayat Rehmat Par Pohnchate To Thhehar Jate 
Aur Rehmat Ka Sawal Karte Aur Jab Aayat Azaab Par Pohnachate To Panah Mangate, Phir 
Aap Ne Baqadr E Qayaam Ruku Farmaya Aur Padha Ke Hukumat Badhshahat Badayi Aur 
Azmat Wala (Rabb) Paak Hai Phir Aap Ne Baqadr E Ruku Sajda Farmaya Aur Yeh Padha Ke 
Hukumat,Badhshahat, Badayi Aur Azmat Wala (Rabb) Paak Hai Phir Aapne (Dusri Raqaat 

Main) Surah Aale Imraan Padi Phir (Tisri Raqaat Main) Surah Al Nisaa Aur (Choti Raqaat 
Main) Surah Maida, Phir (Baqi Raqaton Main) Aap Usi Tarah Karte (Yaani Pehli Raqaat Ki 
Tarah Ruku Wa Sujood Hota). 


Baab 44 Qiraat Mubaarak 

Hazrat Yahla Bin Mamlak Ne Hazrat Umme Salma Radiallahu Ta'ala Anha Se Aan Hazrat € Ki 
Qiraat Mubarak Ke Bare Main Puchha, Pas Unhone Suna Ke Ummul Mominin Radiallahu 
Ta'ala Anha Saaf Saaf Aur Juda Juda Huroof (Ki) Qiraat Bayan Farmane Lagin (Yaani Aan 
Hazrat € Huroof Ko Juda Juda Karke Padate Thay) 


Hazrat Qatada Radiallahu Ta'ala Anho Farmate Hain Ke Maine Hazrat Anas Bin Malik 
Radiallahu Ta'ala Anho Se Aan Hazrat € Ki Qiraat Ke Bare Main Puchha To Unhone Farmaya 
Aap (Hasb E Zaroorat Huroof Ko) Khinch Kar Padate. 


Hazrat Umme Salma Radiallahu Ta'ala Anha Farmati Hain Ke Aan Hazrat $ Quraan Paak Ki 
(Aayat) Juda Juda Karke Padate, Farmate Al Humdullilah Rabbul Alamin , Phir Waqfa 
Farmate Aur Padate Al Rehman Alrahim Phir Waqf Farmate Aur Padate Maliki 
Alyaumaddeen. 


Hazrat Abdullah Bin Abi Qais Radiallahu Ta'ala Anho Farmate Hain Ke Hazrat Aayesha 
Radiallahu Ta'ala Anha Se Puchha,Aap Aan Hazrat £ Aahista Qiraat Farmate Thay Ya Buland 
Aawaz Se ? Ummul Mominin Radiallahu Ta'ala Anha Ne Farmaya Ke Aap Donon Tarah 
Padate Thay, Kabhi Aap Aahista Padate Aur Kabhi Buland Aawaz Se, Maine Kaha ALLAH 
Ta'ala Tareef Ke Layaq Hai Jisne Deen Ke Mamle Main Wusa'at Rakhi Hai. 


Hazrat Umme Haani Radiallahu Ta'ala Anha Farmati Hain Ke Main Raat Ke Waqt (Apne Ghar 
Ki) Chhat Par Aan Hazrat € Ki Qiraat Suna Karti Thi) 


Hazrat Abdullah Bin Mugaffal Radiallahu Ta'ala Anho Farmate Hain, Maine Nabi Akram £ Ko 
Fateh Makka Ke Din Utani Par Dekha Aap Pad Rahe Thay,Beshak Humne Aapko Wajeh Fatah 
Di Taake ALLAH Ta'ala Aapke Sabab Aapke Pehlon Aur Pichhalon Ke Gunah Bakhsh De) Aap 
Khush Aawazi Se Qiraat Farmate, Abdullah Bin Mugaffal Kahte Hai (Mere Ustad) Muawiyah 
Bin Qurrah Ne Farmaya Agar Mujhe Logon Ke Jamah Hone Ka Dar Na Hota To Tumhein Usi 
Aawaz Main (Ya Usi Lahje Main) Sunana Shuru Karta. 


Hazrat Qatada Radiallahu Ta'ala Anho Farmate Hain Ke ALLAH Ta'ala Ne Har Nabi Ko 
Khubsoorat Aur Khush Aawaz Bana Kar Bheja Aur Tumhare Nabi & (Bhi) Khubru Aur Khush 
Aawaz Thay Aur Aap Qiraat Main (Humesha) Khush Lahani Nahin Farmate Thay (Yaani Khush 
Lahani Se Padhna Aapki Aadat E Mubaraka Nahin Thi Balke Kabhi Kabhi Aap Is Tarah Padate) 

Hazrat Ibn Abbas Radiallahu Ta'ala Anhuma Farmate Hain Ke Baaz Aauqat Nabi Akram £ Ki 
Qiraat (Itani Buland Hoti Ke )Sehan Main Bethha Huwa Aadmi Sun Leta Halanke Aap Ghar Ke 
Andar Namaz Pad Rahe Hote Thay) 


Baab 45 Giriyah Mubarak 

Hazrat Mutarrif Apne Walid Majid Abdullah Bin Shakhair Radiallahu Ta'ala Anhuma Se 
Riwayat Karte Hain , Unhone Farmaya Main Aan Hazrat Ke Pass Hazir Huwa. Aap (Us Waqt) 
Namaz Pad Rahe Thay Aur Aapke Sina Mubarak Se Handiyah Ke Josh Ki Tarah Rone Ki Aawaz 
Aa Rahi Thi. 


Hazrat Abdullah Bin Masood Radiallahu Ta'ala Anho Farmate Hain Ke Mujhe Aan Hazrat € 
Ne (Kuchh) Quraan Paak Padne Ka Hukm Farmaya, Maine Arz Kiya Ya Rasoolallah € Kya 
Main Aapke Samne Padhun Halanke Quran Karim Aap Par Nazil Huwa ? Aapne Farmaya 
Main Dusre Aadmi Se Sunana Chahta Hun, Maine Surah Nisaa Padhi Aur Jab Main & s ; Par 
Pohcha To Maine Aan Hazrat € Ki Mubarak Aankhon Se Aansu Bahte Huye Dekhe. 


Hazrat Abdullah Bin Amr Radiallahu Ta'ala Anho Farmate Hain Ke Nabi Akram € Ke Ahad 
Aqdas Main Ek Din Suraj Ko Garhan Lag Gaya, Rasool Akram € Ne Namaz Padni Shuru Ki 
(Aur Itna Lamba Qayam Kiya Ke) Aap Ruku Karne Wale Malum Nahin Hote Thay, Phir Ruku 
Farmaya (Aur Itna Lamba Ruku Farmaya Ke) Sajda Karte Malum Nahin Hote Thay Phir 
Nihayat Lamba Qauma Kiya Aur Phir Sajda Farmaya Aur Kafi (Dair Tak Sar Na Uthhaya, Phir 
Donon Sajdon Ke Darmiyan Nihayat Lamba Jalsa Farmane Ke Bad Aapne Dusra Jalsa Farmaya 
(Aur Is Main Itni Der Thhehare Ke) Us Se Sar Mubarak Uthhate Malum Nahin Hote Thay. 
Sajde Ki Halat Main Aap Karahne Aur Rone Lage Aur Dua Farmayi Ke Aey Mere Parwardigar ! 
Kya Yeh Tera Wada Nahin Ke Jab Tak Main In Main Hun, Tu Inko Azaab Nahin Dega, Aey 
Mere Parwardigar Kya Tera Wada Nahin Ke Jab Tak Ye (Ummati) Bakshish Mangate Rahege 
Tu Inhein Azaab Nahin Dega, (Aey ALLAH ! ) Hum Tujh Se Bakhshish Ke Talbgaar Hain. Jab 
Aapne Do Raqaat Namaz Ada Farmayi To Suraj Roshan Ho Gaya, Phir Aapne Khade Ho Kar 
ALLAH Ta'ala Ki Hamd Wa Sana Ki Aur Farmaya Beshak Suraj Aur Chand ALLAH Ta'ala Ki 
Nishaniyon Main Se Do Nishaniyan Hai, Unhein Kisi Ki Maut Ya Zindagi Ki Wajh Se Garhan 
Nahin Hota, Jab Inko Garhan Ho ALLAH Ta'ala Ke Zikr Ke Sath Panah Chaho. 


Hazrat Ibne Abbas Radiallahu Ta'ala Anho Farmate Hain Ke Aan Hazrat € Ne Apni Ek 
Sahibzadi Ko, Jo Najah Ki Halat Main Thi, Bagal Main Liya Aur Phir Apne Samne Rakha 
(Chunache) Wo Aapke Samne Hi Wo Inqaal Farma Gayi, Hazrat Umme Aiman Radialahu 
Ta'ala Anha (Sadme Ki Wajh Se) Chikh Padi To Aan Hazrat # Ne Farmaya Kya Tu ALLAH Ke 
Rasool Ke Samne Roti Hai ? Umme Aiman Ne Arz Kiya Ya Rasoolallah £ Kya Aap Nahin Ro 
Rahe ? Aapne Farmaya Ro Nahin Raha, Beshak Yeh (Aansu) Rehmat Hain Aur Momin To 


Yaginan Har Haal Main Bhalai Par Hota Hai, Beshak Uski Jaan Donon Pehlun Ke Darmiyan Se 
Nikal Jati Hai To Wo Us Waqt Bhi ALLAH Ki Taarif Kar Raha Hota Hai. 

Hazrat Aayesha Radiallahu Ta'ala Anha Farmati Hain Ke Jab Hazrat Usman Bin Mazaun 
Radiallahu Ta'ala Anho Intqaal Kar Gaye To Aan Hazrat € Unki Mayyat Ko Bosa Bhi De Rahe 
Thay (Ya Rawi Ne ) Kaha Ke Aapki Aankhon Se Aansu Jari Thay. 


Hazrat Anas Bin Malik Radiallahu Ta'ala Anho Farmate Hain Ke Hum Aan Hazrat € Ki Ek 
Sahibzadi Ke Janaza Main Hazir Huye, Aan Hazrat € Qabar Ke Paas Tashrif Farma Thay Maine 
Dekha Ke Aapki Aankhon Se Aansu Jari Thay, Aap Ne Farmaya Kya Tum Main Koi Aisa Shakhs 
Hai Jisne Aaj Raat Jimah Na Kiya Ho ? Hazrat Abu Talha Radiallahu Ta'ala Anho Ne Arz Kiya 
Ya Rasoolallah £ Main Hun. Aap Ne Farmaya Utaro ! Chunache Hazrat Abu Talha Radiallahu 
Ta'ala Anho Qabar Main Utare Aur (Unhein Dafan Kiya) 


Baab 46 Bistar Mubarak 
Hazrat Aayesha Radiallahu Ta'ala Anha Farmati Hain Ke Jis Bistar Par Aan € Aaram Farma 
Thay Wo Chamde Ka Tha Aur Us Main Khajoor Ke Patte (Kute Huye) Bhare Huye Thay. 


Hazrat Jaafar Bin Muhammad € Apne Walid Se Riwayat Karte Hain Ke (Unhone Ne Farmaya) 
Hazrat Aayesha Radiallahu Ta'ala Anha Se Pucha Gaya Ke Aap Ke Hujrah Mubarak Main Aan 
Hazrat € Ka Bistar Mubarak Kaisa Tha ? Ummul Mominin Ne Farmaya Chamde Ka Bana 
Huwa (Gadda) Tha Aur Us Main Khajoor Ke Patte Bhare Huye Thay, Hazrat Hafsa Radiallahu 
Ta'ala Anha Se Puchha Gaya Ke Aapke Han Aan Hazrat £ Ka Bistar Mubarak Kaisa Tha ? 
Unhone Farmaya Ke Ek Taat Tha Jise Hum Dohra Kar Liya Karte Thay, Phir Aan Hazrat € 
Uspar Aaram Farmate Ek Raat Maine Socha Ke Agar Main Is Taat Ki Chartahin Kardun To 
Huzur € Ke Liye Zayada Narm Hoga Chunache , Humne Uski Chartahin Kardi, Subah Ke Waqt 
Aan Hazrat € Ne Puchha Ke Tumne Raat Ko Konsa Bistar Bichhaya Tha ? Unhone Farmaya 
Ke) Humne Arz Kia Ke Bistar To Wahi Tha Lekin Humne Uski Char Tahin Kardi Thin (Kyonke) 
Humare Khayal Main Wo Aap Ke Liye Zayada Narm Hai. Aapne Farmaya Use Pehli Halat Par 
Karo Kyonke Uski Narmi Ne Mujhe Raat Ki Namaz Se Roke Rakha. 


Baab 47 Inkisar Mubarak 

Hazrat Umar Bin Khattab Radiallahu Ta'ala Anho Farmate Hain Ke Rasoolallah £ Ne Farmaya 
Mujhe Is Tarah (Had Se) Na Badao Jis Tarah Isaiyon Ne Hazrat Eisa Bin Mariyum Ko (Had Se) 
Badaya Beshak Main ALLAH Ka (Khas) Banda Hun Lihaja Mujhe ALLAH Ka Banda Aur Uska 
Rasool Kaho. 


Hazrat Anas Bin Malik Radiallahu Ta'ala Anho Farmate Hain Ek Aurat Ne Bargah E Risalat 
Main Hazir Ho Kar Arz Kiya (Ya Rasoolallah Œ) Mujhe Aapse Ek Kaam Hai, Aapne Farmaya Ke 
Tu Madina Tayyaba Ke Jis Rasta Main Chahe Chal Kar Bethh, Main Bhi Wahan Bethha Hun 
(Yaani Jahan Chahe Mujhe Apni Zaroorat Se Aagah Kar De) 


Hazrat Anas Bin Malik Radiallahu Ta'ala Anho Farmate Hain Ke Aan Hazrat £ Bimaron Ki 
lyadat Farmate, Janazon Main Tashrif Le Jate, Daraz Gosh Par Sawar Hote Aur Gulaam Ki Bhi 

Dawat Qabool Farmate, Jung Bani Qureza Ke Din Aap Ek Daraz Gosh Par Sawar Thay Jiski 
Rasi Aur Palaan Khajoor Ki Munbhi Ke Thay. 


Hazrat Anas Bin Malik Radiallahu Ta'ala Anho Farmate Hain Ke Aan Hazrat $ Ko Jaw Ki Roti 
Aur Kayi Din Ki Basi Chiknayi Ki (Dawat Di Jati To (Bhi) Qabool Farma Lete Aapki Zirra Ek 
Yahudi Ke Pass Girwi Thi Lekin Aap Ne Wisaal Farmane Tak Usko Chhudane Ke Liye Kuchh Na 
Paya (Yeh Faqr Ikhtiyari Ki Shaan Thi) 


Hazrat Anas Bin Malik Radiallahu Ta'ala Anho Farmate Hain Ke Aan Hazrat € Ne Ek Purane 
Palaan Par, Jis Par Ek Kambal Pada Huwa Tha , Hajj Farmaya, Us Kambal Ki Qimat Char 
Dirham Bhi Nahin Thi. Aapne Dua Farmayi Aey ALLAH ! Isko Aisa Hajj Bana De Jis Main 
Riyakari Aur Numayi Na Ho. 


Hazrat Anas Radiallahu Ta'ala Anho Farmate Hain, Sahaba E Kiram Radiallahu Ta'ala Anhum 
Ke Nazdik Aan Hazrat £ Se Bad Kar Koi Sakhs Mehboob Na Tha (Hazrat Anas Farmate Hain 
Phir Bhi) Jab Sahaba E Kiram Aapko Dekhte To Khade Na Hote, Kyonke Unhein Malum Tha 
Ke Aan Hazrat € Ise Pasand Nahin Farmate. 


Hazrat Hasan Bn Ali Radiallahu Ta'ala Anhuma Farmate Hain Ke Maine Apne Mamun Hind 
Bin Abi Halah Radiallahu Ta'la Anho Se Aan Hazrat € Ke Huliya Mubarak Ke Bare Main 
Puchha, Aap (Hind Bin Abi Halah) Huliya Mubarak Se Zayada Waqif Thay Aur Main Chahta 
Tha Ke Wo Mujh Se Aan Hazrat # Ke Bare Main Kuchh Bayan Karein, Unhone (Hind Bin Abi 
Halah) Ne Farmaya Ke Aan Hazrat € Nihayat Zishan , Mauzaz Thay Aur Aapke Chehra 
Mubarak Chodwi Ke Chand Ki Tarah Chamkta Tha, Phir Unhone Puri Hadees Bayan Kardi 
(Puri Hadees Pichhe Guzar Chuki) Hazrat Hasan Radiallahu Ta'ala Anho Farmate Hain Ke 
Muddat Daraz Tak Hazrate Imaam Husain Radiallahu Ta'ala Anho Se Chhupane Ke Bad (Ek 
Martaba) Maine Unse Yeh Hadees Bayan Ki To Mujhe Malum Huwa Ke Aap (Imaam Husain 
Radiallahu Ta'ala Anho) Pehle Hi In (Apne Maamu Hind) Se Puchh Chuke Hain Aur Jo Kuchh 
Mujhe Malum Huwa , Us Se Wo Bhi Aagah Ho Chuke Hain (Aur Mujhe Yeh Malum Huwa Ke ) 
Unhone Apne Walid Majid (Hazrat Ali Murtaza Radiallahu Ta'la Anho Se)Se Aan Hazrat € Ke 
Ghar Tashrif Lane ,Bahar Jaane Aur Aapke Taur Tarigon Ke Bare Main Puchh Liya Hai Aur Koi 
Baat Bhi (Bila Tahqeeq) Nahin Chhodi , Imaam Husain Radiallahu Ta'ala Anho Farmate Hain 
Ke Maine Apne Walid Majid Se Aan Hazrat € Ke Ghar Tashrif Lane (Ki Kaifiyat) Ke Bare Main 
Puchha To Unhone Farmaya Ke Jab Aan Hazrat € Ghar Tashrif Late To Apne Ghar Ke Waqt 
Ko Tin Hisso Main Taqsim Farmate , Ek Hissa ALLAH Ta'ala (Ki Ibadat) Ke Liye Ek Hissa Ghar 
Walon Ke (Haqugq Ki Adayegi) Liye Aur Ek Hissa Apni Zaat Ke Liye, Phir Apna Hissa Apne Aur 
Logon Ke Darmiyan Taqsim Farmate, Pas (Apne Fayuz Wa Barkat) Khaas Sahaba E Kiram Ke 
Zariyeh Aam Logon Tak Pohcha Dete Aur Unse Koi Chiz Rok Kar Na Rakhte. Ummat Ke Hissa 
(Waqt) Main Aapki Aadat Mubarak Thi Ke Ilm Wa Amal Walon Ko (Ghar Ke Andar Aane Ki) 
Ijazat Farmate Aur Unhei Deeni Fazilat Ke Aitbaar Se Unpar Waqt Taqsim Farmate Un Main 
Se Kisi Ki Ek Zaroorat Hoti , Koi Do Zarooraton Wala Hota Aur Kisi Ki Bohat Si Zarooratein 

Hoti Aap Un (Ki Zarooriyat )Main Mashgul Hote Aur Unko Unki Apni Aur Baqi Ummat Ki Islah 
Se Mutaliq Kamon Main Mashgul Rakhte Unse Unke Masayil Ke Bare Main Puchate Aur 
Unke Sab Haal Hidayat Farmate, Aan Hazrat € Farmate Hazir Ko Gayab Tak (Sune Huye 
Masayil) Pohchane Chahiyein Aur Mere Paas Aise Aadmi Ki Zaroorat Bhi Pochaya Karo Jo 
Khud Nahin Pohcha Sakta Kyonke Jo Shakhs Aise Aadmi Ki Hajat Kisi Sahib E Ikhtiyar Ke Paas 
Pohchata Hai To ALLAH Ta'ala Qayamat Ke Din Use Sabit Qadam Rakhega Aur Aan Hazrat € 
Ke Pass Aisi Hi Zarooriyat Ka Zikr Kiya Jata Tha, Aap Uske Khilaaf (Yaani Fuzul Baat) Qabool 
Nahin Farmate Thay, Log Aap Ke Paas (Ilm Wa Fazal ) Ki Chahat Lekar Aate Aur Jab Waps 
Jaate To (Ilm Wa Fazal Ke llawa) Khana Wagaira Bhi Kha Kar Jaate Aur Bhalayi Ke Rehnuma 
Ban Kar Jate Hazrat Imaam Husain Radiallahu Ta'ala Anho Farmate Hain Maine (Apne Walid 
Majid Se) Aan Hazrat € Ke Bahar Tashrif Le Jane (Ki Kaifiyat) Ke Bare Main Puchha To Aapne 
Farmaya Ke Aan Hazrat € Apni Zubaan Mubarak Ko Sirf Ba Muqdas Kalam Ke Liye Istemal 
Farmate , Sahaba E Kiram Ko Baham Mahabbat Sikhate Aur Unko Juda Na Hone Dete. Aap 
Har Qaum Ke Mauzaz Aadmi Ki Izzat Karte Aur Use Unpar Hakim Muqrar Karte, Logon Ko 
(Azaab E ILLAHI Ka) Dar Sunate Aur Unse Apni Hifazat Farmate Lekin Iske Bawajood Har Ek 
Se Khanda Ruyih Aur Khush Akhalagi Se Paish Aate Apne Sahaba E Kiram Ke Halat Dariyafat 
Farmate Rahte. Aap Achhe Ko Achha Samjhate Aur Uski Tayeed Farmate Bure Ko Bura 
Samjhate Aur Use Zaleel Wa Kamzor Karte Aap Humesha Miyana Rawi Ikhtiyar Farmate Aur 
(Sahaba E Kiram Se) Bekhabar Na Rahte Ke Kahin Wo Ghafil Ya Sust Na Ho Jayein. Aap Ke 
Paas Har Halat Ke Liye Mukammal Saman Hota Na To Haq Se Qasir Rahte Aur Na Aagey 
Badte (Yaani Haq Par Rahte) Logon Main Se Behtarin Afraad Aapke Humnasheen Hote Jo 
Logon Ka Zayada Khairkhawah Hota Wo Aapke Nazdik Afzal Hota Aur Jo Shakhs Logon Par 
Zayada Ehsan Karta Aur Unse Achha Bartao Karta, Aapke Nazdik Wo Bade Martabe Wala 
Hota. Hazrat Imaam Husain Radiallahu Ta'ala Anho Farmate Hain Maine Unse (Yaani Apne 
Walid Majid Se) Aan Hazrat £ Ki Majlis Mubarak Ke Bare Main Puchha To Unhone Farmaya 
Ke Rasoolallah £ Uthhate Bethhate ALLAH Ta'ala Ka Zikr Karte. Jab Aap Kisi Majlis Main 
Tashrif Le Jate To Jahan Majlis Khatam Hoti Tashrif Rakhte Aur Usi Baat Ka Hukm Bhi 
Farmate, Har Bethhane Wale Ko Uska Haq Dete (Yaani Sab Se Barabar Paish Aate) Koi 
Bethhane Wala Yeh Na Samjhata Ke Use Koi Zayada Ba Izzat Hai Jab Koi Shakhs Aapke Paas 
Bethhta Ya Aap Se Guftaguh Karta To Jab Tak Wo Khud Na Chala Jata Aap Uske Paas Bethhe 
Rahte Aur Jo Aap Ke Samne Apni Zaroorat Paish Karta Aap Uski Zaroorat Puri Farmate Ya 
Narmi Se Jawab De Dete. Aan Hazrat € Ki Khush Mizaji Aur Husn E Akhlaq Aam Tha 
Chunache Aap Logon Ke Liye Baap Ki Tarah Thay Aur Tamaam Logon Ke Haquq Aapke Nazdik 
Barabar Thay Aapki Mubarak Majlis , Burdbari , Hayah, Sabr Aur Amanat Ki Majlis Hotin Thi, 
Na To Wahan Awazein Buland Hoti Aur Na Hi (Mauzaz Logon Ki) Izzaton Par Aib Lagaya Jata. 
Us Mubarak Majlis Ki Gaaliyan(Yaani Bilfarz Agar Kisi Se Sadir Ho Bhi Jatin) Phailayi Nahin Jati 
Thin, Ahl Majlis Aapas Main Barabar Hote Thay (Ek Dusre Par Fakhr Nahin Karte Thay) Sirf 
Taqwa Ki Wajh Se Ek Dusre Par Fazilat Rakhte Thay. (Ahl Majlis Aajazi Karte, Badon Ki Izzat 
Karte Aur Chhoton Par Reham Karte,Hajat Mandon Ko Tarjih Dete Aur Musafir (Ke Huquq) 
Ka Khayal Rakhte. 


Shamail E Nabwiyaah 


Hazrat Anas Bin Malik Radiallahu Ta'ala Anho Farmate Hain Ke Aan Hazrat € Ne Farmaya 
Agar Mujhe Bakri Ka Paya Tohfatan Diya Jaye To Main Qabool Karlon Aur Agar Uski Dawat 
(Bhi) Di Jaye To (Bhi) Qabool Kar Lun. 


Hazrat Jabir Radiallahu Ta'ala Anho Farmate Hain Ke Aan Hazrat € Mere Paas Tashrif Laye , 
Aap Na To Khachchar Par Sawar Thay Aur Na Hi Turki Ghode Par (Balke Paidal Tashrif Laye Jo 
Aapki Tawajah Ka Wajeh Saboot Hai) 


Hazrat Abdullah Bin Salam Radiallahu Ta'ala Anho Ke Sahibzade Hazrat Yusuf Radiallahu 
Ta'ala Anho Farmate Hain Ke Aan Hazrat € Ne Mera Naam Yusuf Rakha Aur Mujhe Apni 
Ghod Main Bithha Kar Mere Sar Par Dast E Aqdas Phera (Yaani Bachpan Main) 


Hazrat Anas Bin Malik Radiallahu Ta'ala Anho Farmate Hain Ke Nabi Akram € Ne Ek Purane 
Palan Par (Jo Utani Par Tha) Aur Ek Kambal Par (Jo Us Palan Par Tha) Jis Ki Qimat Humare 
Khayal Main Char Dirham Thi, Hajj Farmaya, Jab Utani Par Tashrif Farma Huye To Farmaya 
Ke Use Hajj Ke Liye Pukarta Hun Jo Shohrat Aur Numayish Se Paak Hai. 


Hazrat Anas Bin Malik Radiallahu Ta'ala Anho Farmate Hain Ek Darzi Ne Aan Hazrat £ Ki 
Dawat Ki Aur Apke Samne Sareed (Roti Aur Gosht) Jis Main Kaddu (Bhi) Thy, Lakar Rakhe 
(Hazrat Anas Radiallahu Ta'ala Anho Farmate Hain ) Rasoolallah £ Kaddu Le Le Kar Khate 
(Kyonke) Aap Kaddu Pasand Farmate Thay, Hazrat Sabit Farmate Hain Ke Maine Hazrat Anas 
(Radiallahu Ta'ala Anho) Ko Farmate Huye Suna Ke Uske Baad Jab Bhi Mere Liye Khana 
Taiyar Kiya Jaye To Main Jahan Tak Mumkin Hota, Usmain Kaddu Dalta Hun. 


Hazrat Amrah Radiallahu Ta'ala Anha Kahti Hain Ke Hazrat Aayesha Radiallahu Ta'ala Anha 
Se Aan Hazrat € Ke Gharelu Mamlat Ke Bare Main Puchha Gaya Ummul Mominin Radiallahu 
Ta'ala Anha Ne Farmaya Ke Aap Insanon Main Ek Insaan Thay Apne Kapdpn Main Khud 
Juyein Dekhte, Bakri Ka Doodh Dohte Aur Apne Kaam Khud Karte (Aap Nihayat Pakiza Thay 
Uske Bawajood Juhein Dekhna Is Wajh Se Tha Ke Kahin Aur Se Na Lag Gayi Ho) 


Baab 48 Akhlaq E Hasna 

Hazrat Kharija Bin Zaid (Bin Sabit) Radiallahu Ta'ala Anho Farmate Hain Ke Chand 
Aadmi Hazrat Zaid Bin Sabit Radiallahu Ta'ala Anho Ke Paas Aye Aur Kaha Ke Humein 
Aan Hazrat £ Ke Halat Mubaraka Bataiye. Aap Ne Farmaya Main Tumhein Kya Batao, 
Main Aan Hazrat € Ka Padosi Tha Aur Jab (Aap Par) Wahi Nazil Hoti, Mujhe Bulawa 
Bhejate Aur Main (Wahi) Likh Leta, Jab Hum Dunia Ka Zikr Karte Aap Bhi Humare Sath 
Uska Zikr Karte Jab Hum Aakhirat Ki Batein Karte To Aap Bhi Humare Sath Aakhirat Ka 
Zikr Karte Aur Jab Hum Khane Pine Ki Batein Karte To Aap Bhi Humare Sath In Baton 
Main Sharik Ho Jate Pas Main Aan Hazrat € Ki Yeh Tamam Seerat Tum Se Bayan Karta 
Hun. 


Shamail E Nabwiyaah 


Hazrat Amr Bin Al Aas Radiallahu Ta'ala Anho Farmate Hain Ke Rasoolallah $ Sab Se 
Shareer Aadmi Ki Taraf Bhi Mutwajah Hote Aur Us Se Batein Karte Take Is (Tariqa) Se 
Unka Dil (Naikiyon Ki Taraf) Narm Ho Jaye Aur Aap Meri Taraf Tawajah Farmate Aur 
Batein Karte Yahan Tak Ke Main Apne Aap Ko Sab Se Achha Khayal Karta. Maine Arz 
Kiya Ya Rasoolallah € Main Behtar Hun Ya Abubakar Radiallahu Ta'ala Anho ? Aapne 
Famaya Abubakar , Maine Arz Kiya , Main Behtar Hun Ya Umar Bin Khattab Aap Ne 
Farmaya Umar Bin Khattab Maine Puchha Main Behtar Hun Ya Usman Gani Radiallahu 
Ta'ala Anho ? Aap Ne Farmaya Usman Gani, Chunke Mere Puchhane Par Aan Hazrat € 
Ne Sachhi Baat Bata Di (Isliye) Kash ! Main Aap Se Na Puchhata (Aan Hazrat € Ka Husn 
E Sulook Har Ek Se Barabar Tha Isliye Har Aadmi Yahi Samjhata Ke Main Aan Hazrat € 
Ka Zayada Muqrrab Hun) 


Hazrat Anas Bin Malik Radiallahu Ta'ala Anho Farmate Hain Maine Dus Saal Aan 
Hazrat £ Ki Khidmat Main Guzare Aapne Mujhe Kabhi Uff Tak Na Farmaya, Na Kisi 
Kaam Ke Karne Par Farmaya Ke Tune Kyon Kiya ? Aur Na Kisi Kaam Ke Tark Par 
Farmaya Ke Tune Kyon Chhoda ? Aan Hazrat € Pasandida Akhlaq Wale Thay Aapke 
Dast E Aqdas Se Zayada Mulayam Maine Koi Chiz Nahin Dekhin , To Resham Mala 
Kapda Na Khalis Reshmi Kapda Aur Na Dusri Koi Chiz, Aur Aan Hazrat € Ke Pasina 
Mubarak Se Zayada Khushboodar Chiz Maine Nahin Sungi Na Koi Mushk Aur NaHi Koi 
Itar. 


Hazrat Anas Bin Malik Radiallahu Ta'ala Anho Farmate Hain Ke Aan Hazrat £ Ke Paas 
Ek Aadmi Bethha Huwa Tha Jis (Ke Kapdon) Par Zaafraan Ka (Kuchh) Rang Tha Aur 
Aan Hazrat € Kisi Ko (Bhi) Muh Par Aisi Baat Nahin Farmate Thay Jo Use Na Pasnad Ho 
(Isliye) Jab Wo Chala Gaya To Aapne Sahaba E Kiram Se Farmaya Kya Achha Hota Agar 
Tum Use Is Zardi Ke Chhodne Ka Kahte. 


Hazrat Aayesha Radiallahu Ta'ala Anho Farmati Hain Ke Aan Hazrat $ Na To Tabayi 
Taur Par Fehash Kahne Wale Thay Aur Na Be Takalluf Fehash Ghoh Thy (Yunhi) Aap 
Bazaron Main Chilane Wale Bhi Na Thay Aur Na Burayi Ka Badla Burayi Se Dete Balke 
Muaaf Kar Dete Aur Dar Guzar Farmate. 


Hazrat Aayesha Radiallah Ta'ala Anha Farmati Hain Ke Aan Hazrat € Ne Siwaye 
ALLAH Ta'ala Ke Raste Main Jihaad Ke Apne Hath Se Kisi Ko Nahin Mara Aur Aapne Na 
To Kisi Khadim Ko Pita Na Kisi Aurat Ko. 


Hazrat Aayesha Radiallahu Ta'ala Anho Farmati Hain Ke Maine Kabhi Bhi Aan Hazrat € 
Ko Apni Zaat Par Zulm Ka Badla Lete Huye Nahin Dekha Jab Tak Ke ALLAH Ta'ala Ke 
Muharim Ko Toda Jata (Yaani Koi Sharayi Hudood Se Tajawuz Karta) To Is Bare Main 
(Sab Se) Zayada Wo Gazab Naak Ho Jaya Karte Aur Jab Aapko Do Kamon Main (Se Ek 
Ka) Ikhtiyar Diya Jata To Aap Un Main Se Zayada Aasan Ko Ikhtiyar Farmate 
(Bashartaik) Wo Gunah Ka Kam Na Hota. 


Shamail E Nabwiyaah 


Hazrat Aayesha Radiallahu Ta'ala Anha Farmati Hain Ke Ek Aadmi Ne Aan Hazrat € Se 
Andar (Ghar) Aane Ki ljazat Mangi, Main Us Waqt Aapke Paas Maujood Thi. Aapne 
Farmaya (Yeh) Apne Qabile Ka Bada Beta Aur Bura Bhayi (Hai) Phir Aapne ljazat 
Farmayi Aur Jab Wo Dakhil Huwa To Aap Ne Nihayat Narmi Se Guftagu Farmayi. Jab 
Wo Chala Gaya To Maine Arz Kiya Ya Rasoolallah Æ Pehle To Aapne Wo Baat Farmayi 
Aur Phir Narmi Se Guftagu Ki. Aapne Farmaya Aey Aayesha (Radiallahu Ta'ala Anha) 
Beshak Logon Main Se Wo Shakhs Zayada Shareer Hai Jise Log Uski Bad Zubani Ki 
Wajh Se Chhod Dein. 


Hazrat Hasan Bin Ali Radiallahu Ta'ala Anhuma Se Riwayat Hai Ke Hazrat Imam Husain 
Radiallahu Ta'ala Anho Ne Apne Walid Majid Radiallahu Ta'ala Anho Se, Hum 
Nasheenon Ke Bare Main Huzur € Ki Seerat Ke Mutaliq Puchha To Unhone Farmaya Ke 
Aan Hazrat € Humesha Kushada Ruh, Narm Khu Narm Mijaz Rahte Thay, Aap Na 
Badkho Thay Na Sakht Dil, Na Chillane Wale, Na Badgauh Na Aib Ju Aur NaTangi Karne 
Wale Thay, Aap Jis Chiz Ki Khawahish Na Rakhte Us Se Khud To Chashm Poshi 
Farmate Lekin Dusron Ko Mayus Na Farmate Aur Khud Uski Dawat Qabool Na 
Farmate, Aap Ne Apne Aapko Teen Chizon , Jhagade, Takabbur Aur Be Maqsad Baton 
Se Dur Rakha Huwa Tha Aur Teen (Hi) Chizon Ko Logon Se Bacha Rakhte Yaani Na To 
Kisi Ki Burayi Karte, Na Kisi Ko Aib Lagate Aur Na (Hi) Kisi Ka Aib Talash Karte, Aap Sirf 
Wahi Kalam Karte Jis Main Sawab Ki Umeed Rakhte Jab Aap Guftaguh Farmate To 
Apke Hum Nasheen Sar Jhuka Lete Goya Unke Saron Par Paride (Bethhe Huye) Hain 
Aur Jab Aap Khamosh Ho Jate To Wo (Ahl Majlis) Guftaguh Karte Aur Wo Aapke Samne 
Kisi Baat Par Na Jhadate Aur Jab Koi Shakhs Aapke Samne (Aapki ljazat Se) Baat 
Karta To Baqi Log Khamosh Rahte, Jab Tak Wo Khamosh Na Ho Jata, Un Sab Ki 
Guftguh Aapke Nazdik Pehle Aadmi Ki Guftaguh Ki Tarah Hi Hoti (Yaani Sab Ki Guftaguh 
Ek Tarah Sama'at Farmate) Jis Baat Se Baqi Log Hansate. Aap Bhi Tabassum Farmate 
Aur Jis Bat Se Dusre Taajub Karte Aap Bhi Taajub Farmate, Kisi Ajanabi Aadmi Ki 
(Sawal Karne Main) Badtamizi Aur Bebaki Ko Bardasht Farmate Yahan Tak Ke Sahaba 
E Kiram Par Waisi Admiyon Ko Aapke Paas Le Aate Take (Unki Betakaluf Guftaguh Se) 
Wo Bhi Fayda Uthhayein, Aap Farmaya Karte Thay Jab Kisi Hajat Mand Ko Talab E Hajat 
Main Dekho To Use De Diya Karo, Apni Taarif Sirf Usi Aadmi Se Gabool Karte Jo Ehsaan 
Ke Badle Mian Taarif Karta, Aap Kisi Ki Guftaguh Ko Na Katte Albatta Agar Wo Had Se 
Badh Jata To Use Rok Dete Ya Uthha Kar Tashrif Le Jate. 


Hazrat Muhammad Bin Munkadir Radiallahu Ta'ala Anho Farmate Hain Ke Maine 
Hazrat Jabir Radiallahu Ta'ala Anho Ko Farmate Huey Suna Ke Aan Hazrat € Ne Kabhi 
(Bhi) Kisi Chiz Ke Mangane Par La (Nahin) Nahin Farmaya, 


Hazrat Ibn Abbas Radiallahu Ta'ala Anhuma Farmate Hain Ke Rasoolallah & Bhalayi 
Main Sab Se Bardh Kar Sakhi Thay Aur Aapki Yeh Sakhawat Ramzan Ke Mahine Mian 
Pehle Se Zayada Hoti Thi, Aap Ke Paas (Ramzan Sharif Main) Hazrat Jabirayil 
Allaihissalam Hazir Hote Aur Aap Unko Quraan Paak Sunate , Jibrayil Allaihissalam Se 
Mulaqat Ke Waqt Aap Tez Barish Lane Wali Hawa Se Bhi Zayada Fayaz Hote Thay. 

Hazrat Anas Bin Malik Radiallahu Ta'ala Anho Farmate Hain Ke Nabi Akram £ Kal Ke 
Liye Koi Chiz Jamah Karke Nahin Rakhte Thay. 


Hazrat Umar Bin Khattab Radiallahu Ta'ala Anho Farmate Hain Ke Ek Aadmi Ne Bargah 
E Risalat Main Hazir Ho Kar Kuchh Manga, Nabi Karim € Ne Farmaya (Is Waqt) Mere 
Paas Kuchh Nahin Lekin Tum Mere Nam Par Kharid Lo Jab Mere Paas Kuchh Aayega 
To Main Ada Kar Dunga. Hazrat Umar Radiallahu Ta'ala Anho Ne Arz Kiya Ya 
Rasoolallah # (Ek Bar) Aap Isko De Chuke Hain Aur Aapko ALLAH Ta'ala Ne Taaqat Se 
Bardh Kar Mukalaf Nahin Banaya , Nabi Karim $ Ko Hazrat Farooq E Aazam Radiallahu 
Ta'laa Anho Ki Baat Pasand Na Aayi. Ek Ansari Ne Arz Kiya Ya Rasoolallah $ Aap 
Kharch Farmayein Aur Arsh Wale Mohtaaji Ki Fikr Na Karein (Is Par) Aan Hazrat 2 
Muskura Pade Aur Ansari Ki Is Baat Se Aap Ke Chehra Aqdas Par Khushi Ke Aasar 
Numaya Ho Gaye Phir Aapne Farmaya Mujhe Isi Ka Hukm Diya Gaya Hai. 


Hazrat Muawiz Bin Afraa Ki Sahibzadi Hazrat Rabih (Radiallahu Ta'ala Anha) Farmati 
Hain Ke Main Aan Hazrat € Ki Khidmat Main Taza Khajooron Aur Chhote Chhote Balon 
Wale Kharbuzon Ka Ek Thaal Lekar Hazir Huyi To Aap Ne Mujhe Bhar Kar Zewarat Aur 
Sona Diya. 


Hazrat Aayesha Radiallahu Ta'ala Anho Farmati Hain Ke Nabi Karim € Tohfa Qabool 
Farmate Aur Uska Badla Inayat Farmate Thay. 


49 Haya Mubaarak 

Hazrat Abu Saeed Khudri Radiallahu Ta'ala Anho Farmate Hain Ke Rasoolallah = 
Parda Main (Bethhane Wali) Kunwari Ladki Se Bhi Zayada Haya Farmate Thay Aur Jab 
Aap Kisi Chiz Ko Na Pasand Farmate To Na Pasandagi Ke Aasar Aap Ke Chehra Anwar 
Se Zahir Ho Jate Thay. 


Hazrat Aayesha Radiallahu Ta'ala Anha Ke Ek (Aazad Karda) Gulaam Se Riwayat Hai, 
Ummul Mominin Farmati Hain Ke Maine (Kabhi) Aan Hazrat € Ke Satar Ki Taraf Nazar 
Nahin Ki , Ya Aap Ne Farmaya Ke Maine (Kabhi Bhi) Aan Hazrat € Ke Satar Ki Taraf 
Nahin Dekha. 


Baab 50 Singi Lagwana 


Hazrat Hameed Radiallahu Ta'ala Anho Farmate Hain Ke Hazrat Anas Bin Malik 
Radiallahu Ta'ala Anho Se Singi Lagane Wale Ki Ujrat Ke Bare Main Puchha Gaya To 
Aapne Farmaya Ke Aan Hazrat € Ne Abu Tayyaba (Gulaam) Se Singi Lagwayi Aur Uske 
Liye Do Saa Galla Dene Ka Hukm Farmaya, Niz Aap Ne Uske Maliko Se Sifarish Karke 
Kuchh Khiraaj (Jo Usne Apne Malik Ko Dena Hota Tha) Kam Kar Diya Aur Aapne 
Farmaya Beshak Tumhara Behtarin llaaj Singi Lagwana Hai Ya (Farmaya) Tumhari 

Behtarin Dawa Singi Lagwana Ya (Farmaya ) Tumhari Behtarin Dawa Singi Lagwana 
Hai. 


Hazrat Ali Murtaza Radiallahu Ta'ala Anho Farmate Hain Ke Nabi Akram £ Ne Singi 
Lagwayi Aur Maine Aap Ke Hukm Par Singi Lagane Wale Ko Ujrat Di. 


Hazrat Saibi Radiallahu Ta'ala Anho (Hazrat Ibne Abbas Radiallahu Ta'ala Anhuma Ke 
Shagird Kahte Hain, Mera Gumaan Hai Ke Hazrat Ibne Abbas Radiallahu Ta'ala 
Anhuma Ne Farmaya Ke Aan Hazrat € Ne Apni Gardan Mubarak Ke Do Janib Ki Ragon 
Main Aur Donon Kandhon Ke Darmiyan Singi Lagwayi Aur Singi Lagane Wale Ko Ujrat 
Ata Farmayi Agar Yeh (Ujrat) Haram Hoti To Aap Use Na Dete. 


Hazrat Ibn Umar Radiallahu Ta'ala Anho Farmate Hain Ke Nabi Akram € Ne Singi 
Lagane Wale Ko Bulaya Aur Farmaya Ke Batao Tumhare Zimme Kitna Khiraaj Hai Usne 
Kaha Teen Saa (Napne Ka Ek Aala Hai) Aan Hazrat € Ne (Uske Malik Se Sifarish Farma 
Kar) Ek Saa Kam Kara Diya Aur Phir Use Uski Ujrat (Bhi) De Di. 


Hazrat Anas Bin Malik Radiallahu Ta'ala Anho Farmate Hain Ke Aan Hazrat = Donon 
Janib Ki Ragon Aur Kandho Main Singi Lagwaya Karte Thay Aur Aap 17,19 Aur 21Tarikh 
Ko Singi Lagwaya Karte Thay. 


Hazrat Anas Bin Malik Radiallahu Ta'ala Anho Farmate Hain Ke Aan Hazrat € Ne 
Muqam Malal Main Bahalat E Ahram Paow Ki Pusht Par Singi Lagwayi. 


51 Asma E Mubaaraka 

Hazrat Muhammad Bin Jubair Apne Walid Hazrat Jubair Bin Mut'am (Radiallahu Ta'ala 
Anhuma) Se Riwayat Karte Hain Ke Nabi Akram € Ne Farmaya Beshak Mere Kayi 
Naam (Alqaab) Hai, Mera Naam Muhammad Hai, Ahmad Hai Aur Mera Naam Maahi Hai 
Ke Mere Zariyeh ALLAH Ta'ala Kufr Ko Mita Dega Aur Mera Naam Hasir Hai Yaani 
Qayamat Ke Din Log Mere Gadmon Par (Mere Bad) Uthhaye Jayenge Aur Mera Naam 
Aaqib (Sab Se Pichhala) Hai Kyonke Mere Baad Koi Nabi Nahin Hai. 


Hazrat Hujefa Radiallahu Ta'ala Anho Farmate Hain Ke Maine Madina Tayyba Se Ek 
Raste Main Aan Hazrat € Se Mulaqat Ka Sharf Hasil Kiya To Aap Ne Farmaya (Aey 
Hujefa) Main Muhammad Aur Ahmad Hun Nabi E Rehmat Aur Nabi Tauba Hun Aur Main 
Sab Se Pichhe Aane Wala Nabi Hun Aur Khuda Ki Rah Main Jung Karne Wala Nabi Hun. 


Baab 52 Guzar Aauqaat 

Hazrat Simaak Bin Harb Radiallahu Ta'ala Anho Farmate Hain Ke Maine Nauman Bin 
Basheer Radiallahu Ta'ala Anhuma Ko Farmate Huye Suna (Aey Logon) Kya Tum Apni 
Pasand Ke Mutabiq Khane Aur Pine Ki Chizein Hasil Nahin Karte ? Beshak Maine 

Tumhare Nabi £ Ko Dekha Ke Aap Ke Pas Itani Radi Khajoorein Bhi Nahin Thin Jin Se 
Aap Sair Ho Jate (Aan Hazrat # Ka Faqar Ikhtiyari Tha Iztirari Na Tha) 


Hazrat Aayesha Radiallahu Ta'ala Anha Farmati Hain Ke Hum Ahl Bait Rasoolallah € 
(Baaz Auqaat) Ek Ek Mahina (Ghar Main) Aag Nahin Jalate Thay Aur Sirf Khajooron Aur 
Pani Par Guzara Hota Tha (Is Hadees Paak Se Malum Huwa Ke Azwaaj E Mutairaat 
Ahle Bait Main Shamil Hain) 


Hazrat Anas Radiallahu Ta'ala Anho Hazrat Abu Talha Radiallahu Ta'ala Anho Se 
Riwayat Karte Hain, Unhone Farmaya Ke Hum Ne Aan Hazrat $ Se Bhuk Ki Shikayat Ki 
Aur Apne Pait Par Bandhe Huye Ek Ek Pathhar Se Kapda Uthha Kar Dikhaya To Aan 
Hazrat € Ne Apne Shikam E Anwar Se Kapda Hata Kar Do (Bandhe Huye) Pathhar 
Dikhaye. 


Hazrat Abu Huraira Radiallahu Ta'ala Anho Farmate Hain Ke Ek Din Aan Hazrat € Aise 
Waqt Bahar Tashrif Laye Jis Waqt Aap Na To Bahar Tashrif Laya Karte Thay Aur Na Aap 
Se Koi Mulaqat Karta Tha (Yaani Aapka Yeh Mamul Na Tha) Isi Asna Main Hazrat Abu 
Bakr Siddiq Radiallahu Ta'ala Anho Hazir Huye Aan Hazrat € Ne Farmaya Aey Abubakr 
Kyon Aaye Ho? Arz Kiya Aap Se Mulaqat Ke Liye Hazir Huwa Hun, Aur (Isliye Taake) 
Aapki Ziyarat Karun Aur Salam Arz Karun. Thodi Der Bad Hazrat Umar Bin Khattab 
Radiallahu Ta'ala Anho Hazir Huye, Aan Hazrat € Ne Unse Bhi Aane Ka Sabab Puchha, 
Hazrat Umar Radiallahu Ta'ala Anho Ne Arz Kiya Ya Rasoolallah zl Bhuk Ki Wajh Se 
Aaya Hun , Nabi Paak £ Ne Farmaya Ke Maine Bhi Kuchh Bhuk Mehsoos Ki Hai Phir 
(Tinon Hazraat) Hazrat Abul Haisam Bin Tihan Ansari Radiallahu Ta'ala Anho Ke Ghar 
Tashrif Ley Gaye, Hazrat Abul Haisam Bohat Si Khajooron , Darkhaton Aur Bakriyon Ke 
Malik Thay (Lekin) Aapke Haan Koi Khadim Nahin Tha, Hazrat Abul Haisam (Us Waqt) 
Ghar Par Nahin Thay Chunache Unke Bare Main Unki Zauja Mohatrram Se Puchha 
Gaya To Usne Bataya Ke Wo Humare Liye Mithha Paani Lene Gaye Hai. Thodi Der Bad 
Hazrat Abul Haisam Tashrif Ley Aaye, Aap Ke Paas Ek Mashk Thi Jise Aap Bamushkil 
Uthhaye Huye Thay, Aate Hi (Pani Rakh Kar) Nabi Karim £ Se Lipat Gaye Aur Arz Karne 
Lage Mere Maan Baap Aap Par Fida Hon, Phir Un (Tinon Hazraat) Ko Apne Bagh Main 
Le Gaye Aur Unke Liye Farsh (Kambal Wagaira) Bichhaya , Phir Gaye Aur Khajoor Ka 
Ek Pura Khusha Lakar Hazir Kar Diya, Nabi Karim € Ne FarmayaTu In Main Se Humare 
Liye Pukhta Khajoorein Chun Kar Kyon Nahin Laya ? Unhone Arz Kiya Ya Rasoolallah = 
Maine Chaha Ke Aap Khud Hasbe Marzi Pukhta Ya Kachhi Muntakhib Farma Lein, Phir 
In Tamam Hazraat Ne Khajoorein Khayi Aur Us Paani Se Piya(Jo Wo Laye Thay) Aan 
Hazrat € Ne Farmaya Qasam Bakhuda ! Yeh Thhanda Sa, Taza Wa Umdah Khajoorein 
Aur Thhanda Paani Un Naimato Se Hain Jinke Bare Main Gayamat Ke Din Puchha 
Jayega Phir Hazrat Abul Haisam (Ghar) Tashrif Le Jane Lage Take Khana Taiyyar 
Karke Layein To Huzur £ Ne Farmaya Humare Liye Doodh Wali Bakri Zibah Na Karna 
Chunache Unhone Bakri Ka Bachha Zibah Kiya Phir Mehmanon Ne Khana Khaya To 
Aan Hazrat # Ne Hazrat Abul Haisam Radiallahu Ta'ala Anho Se Puchha Ke Kya 
Tumhare Paas Khadim Hai ? Arz Kiya Nahin, Farmaya Jab Humare Pass Qaidi Aayein 

To Hazir Hona (Phir Kuchh Arsa Bad) Aan Hazrat € Ke Paas Sirf Do Gulaam Aaye Jin Ke 
Sath Tisra Na Tha, Hazrat Abul Haisam Radiallahu Ta'ala Anho Hazir Huye To Huzur € 
Ne Farmaya In Donon Main Se Ek Pasand Karlo, Unhone Arz Kiya Aey ALLAH Ke Nabi € 
Aap Khud Hi Muntakhib Farma Lein (Is Par) Nabi Karim € Ne Farmaya Beshak Jis 
Aadmi Se Mashwara Liya Jata Hai Wo Amin Hota Hai, Tu Is (Gulaam) Ko Le Ja. Kyonke 
Maine Use Namaz Padte Dekha Hai Aur Main Tujhe Uske Sath Achha Sulook Karne Ki 
Nasihat Karta Hun, Phir Hazrat Abul Haisam Radiallahu Ta'ala Anho Ne Ghar Jakar 
Apni Zauja Ko Aan Hazrat £ Ka Irshad Pak Sunaya To Aapki Biwi Ne Kaha Ke Nabi 
Karim € Ne Iske Bare Main Jo Huqooq Pura Karne Ka Hukm Diya Hai Tum Hargiz Pura 
Nahin Kar Sakte Albatta Tum Ise Aazad Kardo (Ispar) Hazrat Abul Haisam Ne Farmaya 
Ke Wo Aazad Hai (Yaani Aazad Kar Dia) Nabi Akram £ Ne (Khabar Milne Par) Farmaya 
Beshak ALLAH Ta'ala Ne Har Nabi Aur Har Khalifa Ke Liye Do Batani Mashir Muqrar 
Kiye Hain Ek (Batani) Mashir Use Naiki Ka Hukm Deta Hai Aur Buraiyon Se Rokta Hai 
Aur Ek (Batani) Mashir Tabah Karne Main Kami Nahin Karta (Isliye) Jo Shakhs Bure 
Mashir Se Bachhaya Gaya Wo (Har Gism Ki Buraiyon Se) Mehfuz Rakha Gaya. 


Hazrat Qais Bin Abi Hazim Radiallahu Ta'ala Anho Riwayat Karte Hain Ke Maine Hazrat 
Saad Bin Abi Waqaas Radiallahu Ta'ala Anho Ko Farmate Huye Suna Ke Main (Is 
Ummat Main) Pehla Shakhs Hun Jisne ALLAH Ke Raste Main (Kisi Kafir Ka) Khoon 
Bahaya Aur ALLAH Ke Raste Main Sab Se Pehle Teer Chalane Wala (Bhi) Main Hun, 
Main Apne Aapko Aan Hazrat € Ke Sahaba E Kiram Ki Jamaat Main Jihad Karta Huwa 
Dekh Raha Hun, Hum Sirf Darkhaton Ke Patte Aur Khardar Darkhaton Ke Phal Khate 
Thay Yahan Tak Ke Humare Muh (Andar Se) Zakhmi Ho Gaye Aur Jab Hum Se Koi Ek 
Qaza E Hajat Karta To Bakri Aur Unt Ki Tarah Minganiya Bahar Aatin (Iske Bawajood) 
Qabila Banu Asad Mujhko Deen Ke Mamle Main Taana Dete Hain (Agar Aisa Hai) To Phir 
Main Zaroor Hi Nuqsaan Main Hun Aur Mere Aamal Zayah Ho Gaye (Halanke Yeh 
Mumkin Nahin) 


Hazrat Khalid Bin Ameer Radiallahu Ta'ala Anho Aur Showish (Abi Ruqaad) Radiallahu 
Ta'ala Anho Farmate Hain Ke Hazrat Umar Bin Khattab Radiallahu Ta'ala Anho Ne Utba 
Bin Gazwaan Radiallahu Ta'ala Anho Ko (Lashakr Ka Sardar Bana Kar) Bheja Aur 
Farmaya Tum Aur Tumhare Sathi Jau Aur Jab Sar Zamin Arab Ke Aakhir Aur Ajmi 
Sheharon Ke Qarib Pohcho (To Wahan Gayaam Karo) Phir Wo Tamam Rawana Huye 
Aur Jab Murbad (Jahan Ab Busra Ki Bairuni Aabadi Hai) Ke Muqaam Par Pohche To 
Wahan Unhone Narm Wa Safed Pathhar Paye (Wahan Ke Logon Se) Puchha Yeh Kya 
Hai ? Unhone Ne Jawab Dia Yeh Busra (Nami Pathhar) Hain Aur Jab (Dajla Ke) Chhote 
Pul Ke Barabar Pohnche To (Apas Main) Kahne Lage Tumhein Isi Jagah Ka Hukm Diya 
Gaya Hai Phir Wahan Utar Gaye (Phir Rawi Ne Sara Waqiyah Bayan Kia) Rawi Ne Kaha 
Ke Utba Bin Gazwaan Ne Bayan Kiya Ke Maine Apne Aap KO Aan Hazrat € Ke Sath 
Dekha Us Waqt Main (Pehle) Saat (Musalnaon) Main Se Ek Tha Humare Paas Khane Ke 
Liye Sirf Darkhaton Ke Patte Thay Yahan Tak Ke Humare Muh (Andar Se) Zakhmi Ho 

Gaye Phir Mujhe Ek (Giri Huyi) Chadar Mili Jise Maine Apne Aur Hazrat Saad Ke 
Darmiyan Taqsim Karliya (Aur Ab) Hum Saton Kisi Na Kisi Shehar Ke Hakim Hain Aur 
Humare Baad Aane Wale Hakimon Ka Tum Tajurba Kar Loge. 


Hazrat Anas Radiallahu Ta'ala Anho Farmate Hain Rasoolallah £ Ne Farmaya Ke 
Mujhe ALLAH Ki Rah Main Itna Daraya Aur Sataya Gaya Jitna Kisi Dusre Ko Nahin 
Daraya Aur Sataya Gaya Aur Beshak Mujh Par (Ek Dafa) Tis Din Aur Raat Aise Bhi 
Guzre Ke Mere Aur Hazrat Bilaal Radiallahu Ta'ala Anho Ke Pass Khane Ki Koi Aisi Chiz 
Na Thi Jise Koi Jandar Khale Sirf Itani Chiz Jise Hazrat Bilal Bagal Main Le Lein (Yaani 
Thodi Se Chiz) 


Hazrat Anas Bin Malik Radiallahu Ta'ala Anho Farmate Hain Ke Rasool Akram # Ke 
Khane Main Subah Ya Sham Kabhi Bhi Roti Aur Gosht Jamah Nahin Huye Magar Haan 
Jab (Zafafa) ljtmah Ho, Hazrat Abdullah Kahte Hain Ke Baaz Ahl Lugat Ke Nazdik Zafaf 
Se Muraad Hathon Ki Kasrat Hai (Yaani Kayi Aadmiyon Ka Mil Kar Khana) 


Hazrat Naufal Bin Ayaas Radiallahu Ta'ala Anho Kahte Hain Ke Hazrat Abdul Rehman 
Bin Aauf Radiallahu Ta'ala Anho Humare Hum Majlis Thy Aur Wo Behtarin Hum 
Nasheen Thay Ek Din Wo Humein Apne Sath Le Aaye Jab Ghar Main Dakhil Huye To 
Gusal Kiya Aur Phir Bahar Tashrif Laye Phir Humare Paas Gosht Aur Roti Ka (Mila 
Huwa) Bada Piyala Laya , Jab Piyala Rakha Gaya To Hazrat Abdul Rehman Radiallahu 
Ta'ala Anho Ro Pade, Maine Kaha Aey Abu Muhammad ! Aap Kyon Roye ? Unhone 
Farmaya Aan Hazrat € Ne Is Halat Main Wisaal Farmaya Ke (Kabhi) Aap Aur Aapke Ahl 
Bait Ne Jaw Ki Roti (Bhi) Pait Bhar Kar Nahin Khayi, Pas Main Nahin Khayal Karta Ke 
Hum Jis (Khushhaali) Ke Liye Pichhe Chhod Gaye Hai Wo Humare Liye Behtar Hai. 


Baab 53 Umar Mubarak 

Hazrat Ibn Abbas Radiallahu Ta'ala Anho Farmate Hain Ke Nabuwat Milne Ke Bad Aan 
Hazrat Æ Tera Sal Makka Mukarrama Main Aur Dus Saal Madina Tayyaba Main Rahe 63 
Baras Ki Umar Main Aapka Wisaal Huwa. 


Hazrat Jarir Radiallahu Ta'ala Anho Ne Hazrat Ameer Muawiyah Radiallahu Ta'ala 
Anho Ko Khutba Irshad Farmate Huye Suna Ke Aan Hazrat € Ne 63 Baras Ki Umar Main 
Wisaal Farmaya Aur Isi Umar Main Hazrat Siddiq E Akbar Farooq E Aazam Radiallahu 
Ta'al Anhuma Ka Bhi Intqaal Huwa Aur Ab Main (Hazrat Ameer Muawiyah Radiallahu 
Ta'ala Anho) Bhi 63 Baras Ka Hun. 


Hazrat Aayesha Radiallahu Ta'ala Anha Farmati Hain Ke Aan Hazrat € Ka Wisaal 63 
Baras Ki Umar Main Huwa. 

Hazrat Ibn Abbas Radiallahu Ta'ala Anhuma Farmate Hain Ke Aan Hazrat £ Ka Wisal 
Mubarka 65 Baras Ki Umar Main Huwa, (Unhone Paidaish Aur Wisal Ke Saal Ka Aitbaar 
Kiya Hai Warna Aapki Umar Mubarak 63 Baras Hi Thi) 


Hazrat Dagl Bin Hanzala Radiallahu Ta'ala Anhuma Farmate Hain Ke Wisaal Ke Waqt 
Aan Hazrat € Ki Umar Mubarak 65 Baras Thi. 


Hazrat Rabia Bin Abi Abdul Rehman Radiallahu Ta'ala Anho Farmate Hain Maine 
Hazrat Anas Bin Malik Radiallahu Ta'ala Anho Ko Farmate Huye Suna Ke Rasoolallah = 
Ka Gad Mubarak Na To Bohat Lamba Tha Aur Na Hi Bohat Past Aur Rang Mubarak Na 
To Bilkul Safed (Bagair Surkhi Ke Tha Aur Na Bilkul Gandum Gauh (Siyah Hi Mayil) Tha, 
Aapke Baal Mubarak Na To Bohat Zayada Ghunghriyale Thay Aur Na Bilkul Sidhe , 
Chalis Baras Ki Umar Main Aapne Elaan E Nabuwat Farmaya Phir Dus Saal Makka 
Mukarrama Main Rahe Aur Dus Saal Madina Tayyaba Main Aur Phir 60 Baras Ki Umar 
Main Aapka Wisaal Mubarak Ho Gaya (Arbi Dastur Ke Mutabiq Kasr Ko Zikr Nahin Kiya 
Warna Umar Mubarak 63 Baras Hi Thi) Aur (Wisaal Ke Waqt ) Aapke Sare Anwar Aur 
Dardhi Mubarak Main 20 Baal Bhi Safed Na Thay. 


Baab 54 Wisaal Mubarak 

Hazrat Anas Bin Malik Radiallahu Ta'ala Anho Farmate Hain Maine Aakhri Martaba 
Huzur € Ki Taraf Us Waqt Dekha Jab Aapne Saumwar Ke Din (Khidki Se) Parda Hataya , 
Maine Aapke Chehra Anwar Ki Taraf Dekha (To Aisa Malum Huwa) Ke Ghoyah Quraan 
Pak Ka Ek Warq Hai, Us Waqt Sahaba E Kiram Hazrat Siddiq E Akbar Radiallahu Ta'ala 
Anho Ke Pichhe Namaz Pad Rahe Thay Gareeb Tha Ke Logon Main Iztiraab Paida Ho 
Jata Itne Main Aapne Logon Ko (Apni Jagah) Thheharne Ka Hukm Farmaya. Hazrat 
Abubakr Siddiq Radiallauh Ta'ala Anho Unki Imamat Farma Rahe Thay Phir Aapne 
Parda Daal Dia Aur Usi Din Pichhale Pehar Aapka Wisaal Ho Gaya. 


Hazrat Aayesha Radiallahu Ta'ala Anha Farmati Hain Ke Aan Hazrat € Ne Mere Pasine 
Main Ya (Aapne Farmaya) Meri Godh Main Takiya Lagaya Huwa Tha, Aapne Peshab 
Farmane Ke Liye Ek Bartan Mangwaya Aur Us Main Peshab Farmaya Phir (Kuchh Der 
Bad Dua Mangate Mangate) Aapka Wisaal Ho Gaya. 


Hazrat Aayesha Radiallahu Ta'ala Anha Farmati Hain Maine Aan Hazrat € Ko Wisaal Ke 
Waqt Dekha, Aapke Pass Pani Ka Ek Payala Tha. Aap Us Main Daste Mubarak Dalte Aur 
Chehra Anwar Par Malte. Phir Aap Ne Dua Mangi Ke Aey ALLAH ! Maut Ki Sakhtiyon 
Par Ya (Aapne Farmaya) Maut Ki Behoshi Par Meri Madad Farma. 


Hazrat Aayesha Radiallahu Ta'ala Anha Farmati Hain Ke Mujhe Kisi Ki Aasani Maut Par 
Rashk Nahin Aata Jab Se Main Aan Hazrat € Par Wisaal (Ke Waqt) Ki Taklif Dekh Chuki 
Hun. 


Hazrat Aayesha Farmati Hain Ke Jab Aan Hazrat € Ka Wisaal Huwa To Sahaba E Kiram 
Main Aapke Dafan Ke Mamle Main Ikhtilaf Huwa (Is Par) Hazrat Abubakar Siddiq 

Radiallahu Ta'laa Anho Ne Farmaya Maine Aan Hazrat € Ka Ek Irshad Suna Hai Jo 
Mujhe (Abhi Tak) Nahin Bhula, Aan Hazrat € Ne Farmaya Ke Har Nabi Ka Wisaal Usi 
Jagah Hota Hai Jahan Wo Dafan Hona Pasand Karta Hai (Lihaja) Aan Hazrat € Ko 
Aapke Bistar Hi Ki Jagah Dafan Karo. 


Hazrat Ibne Abbas Radiallahu Ta'ala Anhuma Aur Ummul Mominin Hazrat Aayesha 
Radiallahu Ta'ala Anha Farmati Hain Ke Aan Hazrat € Ke Wisaal Mubarak Ke Bad 
Hazrat Abubakr Siddiq Radiallahu Ta'ala Anho Tashrif Laye Aapne Apna Muh Huzur € 
Ki Donon Aankhon Ke Darmiyan Aur Apna Hath Aapki Donon Kalaiyon Par Rakha Aur 
Farmaya Haye Nabi! Hay Barguzida | Haay Dost (#) 


Hazrat Anas Radiallahu Ta'ala Anho Farmate Hain Jis Din Aan Hazrat £ Madina 
Tayyaba Tashrif Laye To (Anwar E Nabuwat Se) Har Shaye Roshan Ho Gayi Aur Jis Din 
Aapka Wisaal Mubarak Huwa Har Chiz Tarik Ho Gayi Aur Abhi Humne (Marqad Anwar 
Ki) Mitti Mubarak Se Hath Jhade Bhi Na Thay Aur Tadfeen Hi Main Masruf Thay Ke 
Humein Apne Dilon Ki Halat Badli Huyi Malum Huyi (Shiddat E Gham Ki Wajh Se) 


Hazrat Aayesha Radiallahu Ta'laa Anha Farmati Hain Ke Aan Hazrat € Ka Wisal 
Saumwar Ke Din Huwa. 


Hazrat Jaafar Radiallahu Ta'ala Anho Farmate Hain Ke Mere Walid Majid Hazrat Imaam 
Baqir Radiallahu Ta'ala Anho Farmate Hain Ke Saumwar Ke Din Aan Hazrat # Ka 
Wisaal Huwa Phir Us Din Aur Mangal Ki Raat (Intzam E Khilafat Wagaira Ki Wajh Se) 
Tauqif Ke Bad Aainda Raat (Budh Ki Raat) Ko Dafan Kiya Gaya, Sufiyan (Rawi) Kahte 
Hain Ke Imaam Baqir Radiallahu Ta'ala Anho Ke Ilawa Dusron Ne Kaha Ke Raat Ke 
Aakhri Hissa Main Masahi Ki Awaz Suni Gayi. 


Hazrat Abdul Rehman Bin Aauf Radiallahu Ta'ala Anho Ke Sahibzade Hazrat Abu 
Salma Radiallahu Ta'ala Anho Farmate Hain Ke Aan Hazrat £ Ka Wisaal Mubarak 
Saumwar Ko Huwa Aur Mangal Ko Tadfeen Huyi. 


Aan Hazrat € Ke Sahabi Hazrat Saalim Bin Ubaid Radiallahu Ta'ala Anho Farmate Hain 
Ke Aan Hazrat # Par Marze Wisaal Main Gashi Taari Huyi Phir Aapko Sehat Huyi To 
Farmaya Kya Namaz Ka Waqt Ho Gaya Hai ? Arz Kiya Han Ya Rasoolallah Æ Aapne 
Farmaya Hazrat Bilaal Radiallahu Ta'ala Anho Se Kaho Ke Azaan Padein Aur Hazrat 
Abubakar Radiallahu Ta'ala Anho Se Kaho Ke Logon Ko Namaz Padhayi , Phir Aap Par 
(Dubara) Gashi Tari Ho Gayi Phir Aap Ko Kuchh Afaqa Huwa To Puchha Ke Kya Namaz 
Ka Waqt Ho Gaya Hai, Hazirin Ne Jawab Diya Han Ya Rasoolallah € Aapne Farmaya 
Hazrat Bilaal Se Kaho Ke Azaan Padein Aur Hazrat Abubakar Se Kahon Ke Logon Ko 
Namaz Padayein (Ispar) Hazrat Aayesha Radiallahu Ta'ala Anha Ne Arz Kiya Mere 
Walid Narm Dil Hai, Jab Wo Is Muqam Par (Muqame Huzur) Par Khade Honge To Ro 
Padege Aur Namaz Nahin Pada Sakege, Kya Achha Hota Aap Kisi Aur Ko Hukm Farma 
Dete. Phir Aap Par Gashi Tari Ho Gayi , Jab Afaqa Huwa To Phir Farmaya Bilaal Se 

Kahon Ke Azan Padein Abubakar Se Kaho Ke Namaz Padaye, Tum (Azwaaj Mutahirat) 
Yusuf Allaihissalam Wali Auraton Ki Mishl Ho, Rawi Kahte Hain Phir Hazrat Bilaal Ko 
Kaha Gaya To Unhone Azaan Padi Aur Hazrat Abubakar Siddiq Radiallahu Ta'ala Anho 
Ko Bataya Gaya To Unhone Namaz Padayi Phir Aan Hazrat € Ne Kuchh Aaram Paya 
Farmaya Mere Liye Aisa Shakhs Dekh Lao Jiska Main Sahara Lun, Chunache (Hazrat 
Aayesha Radiallahu Ta'ala Anhuma Ki Aazad Karda Laundi) Burida Aur Ek Mard Aaye 
Aur Aan Hazrat € Ne Un Donon Ka Sahara Liya, Jab Hazrat Abubakar Radiallahu Ta'ala 
Anho Ne Aapko Dekha To Pichhe Hatne Lage (Lekin) Aapne Ishare Se Unhein Apni 
Jagah Thheharane Ka Hukm Farmaya Yahan Tak Ke Hazrat Siddiq E Akbar Radiallahu 
Ta'ala Anho Ne Namaz Mukammal Ki, Phir Rasoolallah # Ka Wisaal Huwa. Hazrat 
Umar Farooq Radiallahu Ta'ala Anho Ne Farmaya ALLAH Ki Qasam ! Agar Kisi Se 
Maine Sun Liya Ke Aan Hazrat € Ka Wisaal Ho Gaya Hai To Main Use Apni Is Talwar Se 
Gatal Karunga. Log Likhe Pade Na Thay Aur Aan Hazrat € Se Gabl Unke Paas Koi Nabi 
Nahin Aya Tha (Isliye) Log (Hazrat Farooq Aazam Radiallahu Ta'ala Anho Ke Kahne Par 
Is Baat Se Ruk Gaye , Phir Sahaba E Kiram Ne Kaha Aey Saalim! Jao Aur Rasoolallah = 
Ke Yaar E Ghar Ko Bula Lao (Aap Farmate Hain) Main Hazrat Siddiq E Akbar Radiallahu 
Ta'ala Anho Ke Pass Aya Us Waqt Aap Masjid Main Thay, Main Hairani (Ki Halat) Main 
Ro Raha Tha. Jab Aapne Mujhe Dekha To Puchha Kya Aan Hazrat € Ka Wisaal Ho Gaya 
Hai ? Maine Arz Kiya Hazrat Umar Bin Khattab Radiallahu Ta'ala Anho Farmate Hain 
Main Kisi Se Yeh Baat Na Sunon Ke Rasoolallah € Ka Wisaal Ho Gaya Warna Main Use 
Apni Is Talwar Se Gatal Kar Dunga, Hazrat Siddiq E Akbar Radiallahu Ta'ala Anho Ne 
Farmaya Chalo ! Chunache Main Aapke Humrah Aaya, Us Waqt Log Aan Hazrat # Ke 
Pass (Andar) Dakhil Ho Chuke Thay. Aap Ne Farmaya! Aey Logon ! Mujhe Rasta De Do. 
Aap Aaye Aur Aan Hazrat € Ke Jism E Aqdas Par Jhukte Huye Use Chhuwa Aur Phir 
Aapne Aayat Padi Ke Beshak Aap Bhi Wisaal Farmane Wale Hain Aur Wo Bhi Marne 
Wale Hain, Phir Sahaba E Kiram Ne Kaha Aey Rasoolallah ! €& Ke Yaar E Ghar ! Kya 
Rasoolallah £ Ka Wisaal Ho Gaya Hai? 


Aapne Farmaya Han ! Chunache Unhein Malum Ho Gaya Ke Aapne Sachhi Baat Ki Hai 
Phir Unhone Puchha Aey Rasoolallah # Ke Yaar E Gahr ! Kya Hum Rasoolallah # Ki 
Namaz E Janaza Padein? 


Aapne Farmaya Han ! Puchha Kaise , Aapne Farmaya Ek Jamat (Andar) Dakhil Ho Aur 
Takbirein Kahe, Dua Kare , Durood Sharif Pade Aur Bahar Aa Jaye Phir Dusri Jamaat 
Dakhil Ho, Takbirein Kahe, Dua Kare , Darood Sharif Pade Aur Bahar Aa Jaye Yahan Tak 
Ke Sab Log Farig Ho Jayein Phir Sahaba E Kiram Ne Puchha Aey Rasoolallah £ Ke Dost 
| Kya Aan Hazrat £ Ko Dafan Kiya Jayega ? Aapne Farmaya Us Jagah Jahan ALLAH 
Ta'ala Ne Aapki Ruh Mubarak Ko Qabz Farmaya, Kyonke ALLAH Ta'ala Ne Aapki Ruh 
Mubarak Paak Jagah Par Gabz Farmayi Hai, Chunache Sahaba E Kiram Ko Malum Ho 
Gaya Ke Aapne Sach Farmaya Hai Phir Hazrat Siddiq E Akbar € Ne Hukm Diya Ke Aan 
Hazrat € Ko Aapki Khaas Baradari Wale Gusal Dein. Idhar Muhajirin Jamah Hoakr 
(Khilafat Ke Bare Main )Mashware Karne Lage, Phir Muhajireen Ne Arz Kiya Ke Aap 
Humare Sath Ansar Bhaiyon Ke Pass Chalein Taake Unko Bhi Mashwara Main Sharik 

Karein (Jab Wahan Gaye To Ansar Ne Kaha Ke Ek Ameer Hum Main Ho Aur Ek Tum 
Main Se Hazrat Umar Bin Khattab Radiallahu Ta'ala Anho Ne Farmaya Ke YehTin Sifaat 
Kis Shakhs Main (Jo Is Ayat Quraani Main Mazkur Hain Ke) Wo Do Main Se Dusre Thay 
Jab Wo Donon Ghar Main Thay, Jab Unhone Apne Sathi Se Farmaya Gham Na Kare 
Beshak ALLAH Humare Sath Hai, Phir Farmaya Wo Do Kon Hain (Yaani Ek Rasoolallah 
# Aur Dusre Hazrat Siddiq E Akbar Radiallahu Ta'ala Anho) Rawi Ne Kaha Ke Phir 
Hazrat Umar Bin Khattab Radiallahu Ta'ala Anho Ne Hath Badaya Aur Un (Hazrat 
Siddiq E Akbar ) Se Bait Ki Pas Logon Ne (Bhi Aapke Hath Par Bagair Kisi Nazah Ke ) 
Nihayat Umdah Aur Achhi Bait Ki (Aur Aap Ko Khalifa Taslim Kar Liya) 


Hazrat Anas Bin Malik Radiallahu Ta'ala Anho Farmate Hain Ke Jab Aan Hazrat # Ne 
Wisaal Ke Waqt (Tibayi) Taklif (Jo Ain Mansha E ILLAHI Thi) Payi To Hazrat Fatimah 
Radiallahu Ta'ala Anho Ne Farmaya Haye Taklif ! (Yaani Apko Kis Qadr Taklif Hai) To 
Nabi Akram € Ne Farmaya Aaj Ke Bad Tumhare Baap Ko Koi Taklif Nahin Pohchegi, 
Tere Walid (Majid) Ke Paas Wo Chiz (Maut) Hazir Huyi Jis Se Kisi Ko Chutkara Nahin, Ab 
Qayamat Ke Din Mulaqat Hogi. 


Hazrat Ibne Abbas Radiallahu Ta'ala Anha Farmate Hain Ke Nabi Pak £ Ne Farmaya 
Meri Ummat Se Jis Ke Do Farz (Nabalig Bachhe Jo Mar Jaein Aur Man Baap Sabir 0 
Shakir) Hon Use ALLAH Ta'ala Unke Sabab Jannat Main Dakhil Farmayega. Hazrat 
Aayesha Radiallahu Ta'ala Anha Ne Arz Kiya, Aap Ki Ummat Se Wo Shakhs Jis Ka Ek 
Nabalig Bachha Mar Jaye (To Uska Kya Hukm ?) Aapne Farmaya Han Jis Ka Ek Bachha 
Faut Ho (Wo Bhi Jannati Hai) Ummul Mominin Radiallahu Ta'ala Anha Ne Arz Ki Aapki 
Ummat Main Se Jiska Ek Bachha Bhi Faut Na Huwa Ho, Aapne Farmaya Main Apni 
Ummat Ke Liye Zariyah Najaat Hon, Unhein Itni Taklif Nahin Pohchati Jitani Mujhe 
Pohanchi Hai. 


Baab 55 Wirasat 

Hazrat Amr Bin Haris Radiallahu Ta'ala Anho Jo Hazrat Juweriyah (Ummul Mominin 
Hazrat Aayesha Radiallahu Ta'ala Anha Ki Aazad Karda Laundi) Ke Bhai Thay Aur 
Unhein Aan Hazrat € Ki Sohbat Ka Sharf Hasil Tha, Farmate Hain Ke Aan Hazrat € Ne 
(Wisaal Ke Waqt) Sirf Apne Hathiyar, Khachar Aur Kuchh Zamin Chhodi Jise Aapne 
(Rahe Khuda Main) Sadqa Kar Diya. 


Hazrat Abu Huraira Radiallahu Ta'ala Anho Farmate Hain Ke Khatoon E Jannat Hazrat 
Bibi Fatimah Radiallahu Ta'ala Anha (Ameer Ul Mominin) Hazrat Siddiq E Akbar 
Radiallahu Ta'ala Anho Ke Pass Ayin Aur Puchha Ke Aapka Waris Kon Hoga ? Aapne 
Farmaya Mere Ghar Wale Aur Meri Aulad (Ispar) Khatoon E Jannat Ne Farmaya (To 
Phir) Main Apne Walid Majid Ki Waris Kyon Nahin ? Hazrat Siddiq E Akbar Radiallahu 
Ta'ala Anho Ne Farmaya Ke Maine Rasoolallah $ Ko Farmate Huye Suna Hai Ke 
Humara Koi Waaris Nahin Ho Sakta (Yaani Nabi Ka Maal Wirasat Nahin Hota) Phir 
Hazrat Siddiq E Akbar Radiallahu Ta'ala Anho Ne Farmaya Main Iski Khabar Gheri 

Karta Rahuga Jiski Khabarghiri Aan Hazrat € Farmate Rahe Aur Jis Par Aan Hazrat € 
Kharch Farmate Rahe , Main Bhi Kharch Karta Rahuga. 


Hazrat Abi Al Bakhtari Radiallahu Ta'ala Anho Farmate Hain Ke Hazrat Abbas Aur 
Hazrat Ali Radiallahu Ta'ala Anhuma (Khilafat Farooqi Main) Hazrat Farooq E Aazam 
Radiallahu Ta'ala Anho Ke Paas Jagdate Huye Aaye , Donon Ek Dusre Se Farma Rahe 
Thay Tu Aisa Hai Tu Aisa Hai (Is Par) Hazrat Umar Farooq Radiallahu Ta'ala Anho Ne 
Hazrat Talha , Hazrat Zubair, Hazrat Abdul Rehman Bin Aauf Aur Hazrat Saad 
Radiallahu Ta'ala Anhum Se Farmaya Ke Main Tumhein ALLAH Ki Qasam De Kar 
Puchhata Hun Kya Tumne Rasoolallah # Ko Farmate Huye Suna Hai Ke Nabi Ka Har 
Maal Sadqa Hota Hai Albatta Jo Usne (Dusron Ko) Khilaya Playa , Beshak Humara Koi 
Waris Nahin Ban Sakta. Is Hadees Main Aur Waqiah Bhi Hai. 


Hazrat Aayesha Radiallahu Ta'ala Anha Farmati Hain Nabi Karim £ Ne Farmaya Ke 
Humara Koi Waris Nahin Ban Sakta, Hum Jo Chhodate Hain Wo Sadqa Hota Hai. 


Hazrat Abu Huraira Radiallahu Ta'ala Anho Farmate Hain Aan Hazrat € Farmate Hain 
Ke Humari Wirasat Dirham Aur Dunia (Taqsim Nahin Hote, Main Apni Azwaaj E 
Mutahiraat Ke Akhrajat Aur Apne Aamil (Khalifa) Ke Masarif Ke Bad Jo Kuchh Bhi 
Chhod Jau Wo Sadqa Hai. 


Hazrat Malik Bin Awas Bin Hadsaan Farmate Hain Ke Main Hazrat Umar Bin Khattab 
Radiallahu Ta'ala Anho Ke Haan Hazir Huwa (Isi Asna Main) Hazrat Abdul Rehman Bin 
Aauf, Hazrat Talha Aur Hazrat Saad Radiallahu Ta'ala Anhum Tashrif Laye (Aur Phir) 
Hazrat Ali Al Murtaza Aur Hazrat Abbas Radiallahu Ta'ala Anhuma Bhi Apas Main 
Jagadate Huye Tashrif Ley Aaye, Un (Hazirin Sahaba E Kiram) Se Hazrat Umar 
Radiallahu Ta'ala Anho Ne Farmaya Main Tumhein Us Zaat Ki Qasam Deta Hun (Aur 
Puchhta Hun) Jiske Hukm Se Aasman Aur Zamin Qayam Hain, Kya Tum Jante Ho Ke 
Rasoolallah # Ne Farmaya Humari Wirasat Taqsim Nahin Hoti Hum Jo Kuchh Chhod 
Jayein , Sadqa Hai, Unhone Jawab Diya Aey ALLAH ! Han (Hum Jante Hain) Is Hadees 
Main Taweel Waqiah Hai. 


Hazrat Aayesha Radiallahu Ta'ala Anha Farmati Hain Ke Aan Hazrat £ Ne Na Dirham 
Wa Dinar Chhode Aur Na Hi Bakriyan Aur Unt (Chhode) Rawi Kahte Hain Mujhe Shak 
Hai Ke (Shayad Aapne) Gulam Aur Laundi Ke Bare Main Bhi Farmaya. 


Baab 56 Khawab Main Ziyaarat 

Hazrat Abdullah Radiallahu Ta'ala Anho Se Riwayat Hai Ke Aan Hazrat £ Ne Farmaya 
Jisne Mujhe Khaab Main Dekha Usne Yaqinan Mujhe Hi Dekha Kyonke Shaitan Meri 
Surat Nahin Apna Sakta. 


Shamail E Nabwiyaah 


Hazrat Abu Huraira Radiallahu Ta'ala Anho Farmate Hain Ke Aan Hazrat € Ne Farmaya 
Ke Jisne Mujhe Khaab Main Dekha Usne Yaginan Mujhe Hi Dekha Kyonke Shaitan Meri 
Surat Nahin Apna Sakta, Ya (Rawi Ko Shak Hai Ke Ya x: Y Ka Lafz Isemal Farmaya) 


Hazrat Abu Malik Ashjayi Radiallahu Ta'ala Anho Apne Walid Se Riwayat Karte Hain Ke 
Nabi Karim # Ne Farmaya Jis Ne Mujhe Khaab Main Dekha Usne Yaqinan Mujhe Hi 
Dekha. 


Hazrat Aasim Bin Kalib Radiallahu Ta'ala Anho Farmate Hain Mujh Se Mere Walid Ne 
Bayan Kia Ke Unhone Hazrat Abu Huraira Radiallahu Ta'ala Anho Ko Farmate Huye 
Suna Ke Huzur € Ne Farmaya Jisne Mujhe Khaab Main Dekha Usne Haqiqatan Mujhe Hi 
Dekha Kyonke Shaitan Mera Hum Surat Nahin Ban Sakta (Hazrat Aasim Kahte Hain) 
Mere Walid Ne Farmaya Ke Maine Yeh Hadees Hazrat Ibn Abbas Radiallahu Ta'ala 
Anhuma Ke Samne Bayan Ki Aur (Yeh Bhi) Kaha Ke Maine Aan Hazrat € Ko Khaab Main 
Dekha Hai Aur Apko Hazrat Hasan Bin Ali Radiallahu Ta'ala Anhuma Ke Mushaba Paya 
Hai (Ispar) Hazrat Ibn Abbas Radiallahu Ta'ala Anhuman Ne Tasdiq Ki Ke Beshak Aan 
Hazrat € Hazrat Imaam Hasan Radiallahu Ta'ala Anho Ke Mushabab Thay. 


Hazrat Yazid Bin Farsi Radiallahu Ta'ala Anho Jo Quraan Paak Likha Karte Thay, 
Farmate Hain Maine Hazrat Ibne Abbas Radiallahu Anhuma Ke Daur Main Aan Hazrat 
Æ Ko Khaab Main Dekha Aur Phir Yeh Waqiah Hazrat Ibne Abbas Radiallahu Ta'ala 
Anhuma Ko Bataya. Hazrat Ibne Abbas Radiallahu Ta'ala Anhuma Ne Farmaya Beshak 
Rasoolallah € Farmaya Karte Thay Ke Shaitan Mere Mushaba Nahin Ho Sakta (Isliye) 
Jisne Mujhe Khaab Main Dekha Usne Mujhe Hi Dekha (Phir Hazrat Ibne Abbas 
Radiallahu Ta'ala Anhuma Ne Farmaya) Kya Tu Us Shakhs Ka Huliyah Bayan Kar Sakta 
Hai Jise Tune Khaab Main Dekha Hai? 


Unhone Kaha Han Main Bayan Karta Hun , Uska Jism Aur Ghosht Do Aadmiyon Ke 
Darmiyan Ka Jism Tha (Na Bohat Farba Aur Na Bohat Patla, Na Bohat Lamba Aur Na 
Bohat Past Gandum Ghoh Safed Mayil Rang, Surmagin Aankhein , Dil Pasand 
Muskurahat Khushnuma Kinaron Wala Chehra Aur Kanon Ke Darmiyani Hisse Aur 
Sine Ko Pur Karne Wali Darhi, Hazrat Aauf (Rawi) Farmate Hain Ke Mujhe Malum 
Nahin In Siffat Ke llawa Wo Aur Kya Bayan Kiya. 


Hazrat Ibn Abbas Radiallahu Ta'ala Anhuma Farmate Hain, Agar Tum Bedari Ki Halat 
Main Aan Hazrat € Ki Ziyarat Se Mushraf Hote To In Siffat Se Zayda Na Bayan Kar Sakte 
(Yaani Aan Hazrat € Ka Thik Yahi Huliyah Mubarak Tha) 


Hazrat Ibne Shihab Zohri Radiallahu Ta'ala Anho Apne Chacha Se Riwayat Karte Hain 
Ke Hazrat Abu Salma Hazrat Abu Qatada Ke Wasta Se Aan Hazrat € Se Riwayat Karte 
Hain Ke Aan Hazrat € Ne Farmaya Jisne Mujhe Khaab Main Dekha Usne Haq Dekha 
(Yaani Wagayi Mujh Hi Ko Dekha) 


Shamail E Nabwiyaah 


Hazrat Anas Radiallahu Ta'ala Anho Farmate Hain Ke Jisne Mujhe Khaab Main Dekha 
Usne Haqiqatan Mujh Hi Ko Dekha Kyonke Shaitan Meri Misaal Nahin Ban Sakta Aur 
(Yeh Bhi) Farmaya Ke Momin Ka Khaab Nabuwat Ka 46va Hissa Hai. 


Hazrat Muhammad Bin Ali Radiallahu Ta'ala Anhuma Farmate Hain Maine Apne Walid 
Se Suna Ke Hazrat Abdullah Bin Mubarak Radiallahu Ta'ala Anho Farmate Hain Jab Tu 
Qazi (Mansab) Banaya Jaye To Tujhe Hadees Paak Ki Ittebah Lazim Hai. 


Hazrat Ibn Seereen Radiallahu Ta'ala Anho Farmate Hain Ke Yeh Ahadees Mubaraka 
Deen Hai, Pas Tum Dekhon Ke Apna Deen Kis Se Le Rahe Ho (Yaani Deendar Aur 
Diyanatdar Aadmi Se Hadees Leni Nihayat Zaroori Hai.) 


Kitaab Puri Huyi AL Humdullilah 


Armaan Manjothi Noori 


